Fuluhun baghaavaai kurumaai vazeefaa ah filun jinaaee kushakah\nފުލުހުންގެ ރަސްމިއްޔާތެއްގައި ބައެއް ފުލުހުންގެ އޮފިސަރުން ބައިވެރިވަނީ. -- އަވަސް ފައިލް ފޮޓޯ: އަހުމަދު އަޝްހާދު އަބްދުﷲ (ޖެރީ)\nފުލުހުންގެ ތެރޭގައި ބަޣާވަތް ކުރުމާއި، އެކަމަށް ހިތްވަރު ދިނުމުގެ އިތުރުން ވަޒީފާއަށް ފިލުން ޖިނާއީ ކުށަކަށްވާ ގޮތަށް ފުލުހުންގެ ހިދުމަތުގެ ބިލު ފަރުމާކޮށްފި އެވެ.\nހެންވޭރު ހުޅަނގު ދާއިރާގެ މެންބަރު ހަސަން ލަތީފް ރައްޔިތުންގެ މަޖިލީހަށް ހުށަހަޅާފައިވާ ދިވެހި ފުލުހުންގެ ހިދުމަތުގެ ބިލުގައި ވަނީ ފުލުހަކު ވަޒީފާއިން ފިލައިގެން ހިނގައްޖެނަމަ ނުވަތަ ދާން އުޅެފިނަމަ އެއީ ޖިނާއީ ކުށެއްގެ ގޮތުގައި ކަނޑައަޅައިފަ އެވެ.\nވަޒީފާއަށް ފިލިކަމަށް ސާބިތުވާ ފުލުހެއްގެ އަދަބެއްގެ ގޮތުގައި 50،000 ރުފިޔާގެ ޖޫރިމަނާއަކާއެކު ގިނަވެގެން އެއް އަހަރު ދުވަހުގެ ޖަލު ހުކުމެއް ކަނޑައަޅާފައިވީ ނަމަވެސް، ކޮމިޓީން ވަނީ އެ މާއްދާ އުނިކޮށްފައި އެވެ.\nބަޣާވަތް ކުރުމުގެ އިތުރުން ވަޒީފާއަށް ފިލުން ޖިނާއީ ކުށަކަށް ހަދާފައިވާއިރު، އެކަމަކާ ގުޅިގެން ޖިނާއީ ދައުވާ ކުރުން ނުވަތަ ތައުދީބީ ފިޔަވަޅެއް އެޅުމަކީ، އެއް ކުށަކަށް ދެ ފަހަރު އަދަބު ދިނުންކަމަށް ނުބެލެވޭނެކަމަށް ވެސް ގާނޫނުގައި ވަނީ ބަޔާންކޮށްފައި އެވެ.\nވަރަށް ފުޅާ ދާއިރާއެއްގައި މަޝްވަރާ ކުރެވި، ހިޔާލު ހޯދިފައިވާ ބިލުގައި، ފުލުހުންގެ ވަޒީފާއަށް އައްޔަނުކުރުމާއި، ލިބިދޭ އިނާޔަތްތަކާއި ހައްގުތަކާއި، ފިޔަވަޅު އެޅޭނެ ހާލަތްތަކާއި އަދަބުތައް ވަރަށް ތަފްސީލީ ގޮތެއްގައި ވަނީ ހިމަނައިފަ އެވެ.\nފުލުހުންގެ ގާނޫނު އިސްލާހު ކުރަން އުޅެނީ، ފެބްރުއަރީ 7، 2012 ގައި ބަޣާވާތަކުން ވެރިކަން ވައްޓާލާފައިވާކަމަށް، މިހާރު ސަރުކާރު ހިންގާ ކޯލިޝަނުގެ މައި ޕަޓީ އެމްޑީޕީން ތުހުމަތު ކުރާއިރު، އެކަމާ ގުޅުވައި، ފުލުހުންތަކެއް މަގާމުން ވަކިކޮށް، އަދަބު ދިނުމަށްކަމުގެ ތުހުމަތުތައް ސަރުކާރަށް ވަނީ އަމާޒުވެފައި އެވެ.\nނަމަވެސް، ފުލުހުންގެ ގާނޫނު އިސްލާހު ކުރަން އުޅެނީ އެއްވެސް ފުލުހަކާމެދު ބަދަލު ހިފުމުގެ ނިޔަތެއްގައި ނޫން ކަމުގެ ޔަގީންކަން އޭރުގެ ރައީސް އަދި މިހާރުގެ މަޖިލީހުގެ ރައީސް މުހައްމަދު ނަޝީދު ވަނީ ދެއްވައިފަ އެވެ.\nމި ބިލު ސަލާމަތީ ހިދުމަތްތަކާބެހޭ ކޮމިޓީން ދިރާސާކޮށް ނިންމައި، ތަޅުމަށް ފޮނުވާފައިވާއިރު، އަންނަ ހޯމަ ދުވަހު ތާވަލުކޮށްފައިވާ މަޖިލީހުގެ މި ހިނގާ ތިން ވަނަ ދައުރުގެ ފަހު ޖަލްސާގައި މި ބިލު ފާސްކުރާނެ ކަމަށް ބެލެވެ އެވެ.\nއެމްޑީޕީ ރައީސް މުހައްމަދު ނަޝީދު ރައްޔިތުންގެ މަޖިލިސް + މޯލްޑިވްސް ޕޮލިސް ސާވިސް ކުށްކުރުން ހަސަން ލަތީފް މުހައްމަދު ހަމީދު


Kuda Kujjakah bappa jinsee goana kuri massala eh balan fashaifi\nރާއްޖެ - ޖިންސީ ގޯނާ\nއެ ކުއްޖާ އެވާހަކަ ކިޔައިދޭ އޯޑިއޯއެއް ވަނީ ވައިރަލްވެފައި\nމި މައްސަލަ ފުލުހުން ދަނީ ތަހުޤީޤު ކުރަމުން\nގިނަ ބަޔަކު ވަނީ އޭނާ ހައްޔަރު ކުރުމަށް ގޮވާލާ އަޑުއުފުލާފައި\nކ. މާލެ 26 ޖެނުއަރީ 2020 | އާދީއްތަ 13:08 3,967\nޖިންސީ ގޯނާ- ރެޕްރެޒެންޓޭޝަނަލް ފޮޓޯ - ގޫގުލް\nކުޑަކުއްޖަކަށް އެ ކުއްޖާގެ ބައްޕަ ޖިންސީ ގޯނާ ކުރިކަމަށް ތުހުމަތު ކުރެވޭ މައްސަލައެއް ފުލުހުން ބަލަން ފަށައިފިއެވެ.\nއެކަމާ ގުޅޭގޮތުން ފުލުހުން ބުނީ، މި މައްސަލަ ބަލަން ފަށާފައިވަނީ ކުޑަ ކުއްޖަކަށް އޭނާގެ ބައްޕަގެ ފަރާތުން ޖިންސީ ގޯނާ ލިބޭކަން އެ ކުއްޖާ ކިޔައިދޭ އޯޑިއޯއެއް މީސްމީޑިއާގައި ދައުރުވުމާއި ގުޅިގެން ކަމަށެވެ.\nނަމަވެސް މި މައްސަލައާއި ގުޅިގެން މިހާތަނަށް މީހަކު ހައްޔަރުކޮށްފައި ނުވާކަމަށް ފުލުހުން ބުނެއެވެ. މި މައްސަލަ ފުލުހުން ދަނީ ތަހުޤީޤު ކުރަމުންނެވެ.\nމައުލޫމާތު ލިބިފައިވާ ގޮތުގައި، އެ ކުއްޖާގެ ބައްޕަ އޭނާއަށް ޖިންސީ ގޯނާ ކުރިކަމަށް ބުނާ އޯޑިއޯ ލީކުވުމާއި ގުޅިގެން ގިނަ ބަޔަކު ވަނީ އޭނާ ހައްޔަރު ކުރުމަށް ގޮވާލާ އަޑުއުފުލާފައެވެ. އެގޮތުން ވިލިނގިލީގައި އެ ކުއްޖާގެ ބައްޕަ ހުއްޓައި އެކުއްޖާގެ ބައްޕައަށް ބަޔަކު ނުކުމެ ހަމަލާދީފައިވާކަމަށްވެސް މައުލޫމާތު ލިބިފައިވެއެވެ.\nދެކުނުގެ ރަށެއްގައި އުމުރުން ދެ އަހަރުނުވާ ތުއްތު ކުއްޖަކަށް އޭނާގެ އާއިލާގެ ފަރާތުން ޖިންސީ އަނިޔާ ލިބުނު މައްސަލަ ފެންމަތިވުމާއި ގުޅިގެން އެފަދަ ގިނަ މައްސަލަތަކެއް ފުލުހުންނަށް ދަނީ ރިޕޯޓް ކުރަމުންނެވެ. އަދި އެފަދަ މައްސަލަތަކާއި ދެކޮޅަށް އަޑުއުފުލާ ފަރާތްތައްވެސް ވަނީ ގިނަވެފައެވެ.


Idhi kolhu Siyaasee Leedarun,nah corruption Ge Vaahaka nudhehkeyne- Raees Yaameen\nއިދިކޮޅު ސިޔާސީ ލީޑަރުންނަށް ކޮރަޕްޝަންގެ ވާހަކަ ނުދެއްކޭނެ ކަމަށާއި އެބޭފުޅުންނަށް އެވާހަކަ ދެއްކޭނަމަ ރާއްޖަށް ދިމާވި ކޮރަޕްޝަންގެ އެންމެ ބޮޑެތި މައްސަލަތަށް މިހާތަނަށް ހުންނަންވާނީ ބެލިފައިކަމަށް ރައިސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ވިދާޅުވެއްޖެއެވެ.\nރަައީސް ޔާމީން މިހެން ވިދާޅުވީ، ޕީޕީއެމުން “ހެސްކިޔާފަ” މިނަމުގައި ހުކުރު ދުވަހުގެރޭ މާލޭގައި ބޭއްވި ޖަލްސާގައި ވާހަކަފުޅުދައްކަވަމުންނެވެ.\nމިޖަލްސާގައި ވާހަކަފުޅު ދައްކަވަމުން ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ވިދާޅުވީ ފަހުގެ ތާރީޚުގައި އެންމެ ބޮޑަށް ދެކެވޭ ދެ ވާހަކައަކީ ޑިމޮކްރަސީގެ ވާހަކައާއި ކޮރަޕްޝަންގެ ވާހަކަ ކަމަށެވެ. އެގޮތުން އިދިކޮޅުގައި ކޮރަޕްޝަންގެ ވާހަކަދެއްކޭނެ އެއްވެސް ލީޑަރަކު ނެތްކަމަށާއި، ސިޔާސީ ލީޑަރުންނަށް ކޮރަޕްޝަންގެ ވާހަކަދެއްކޭނަމަ ރާއްޖެއަށް ދިމާވި ކޮރަޕްޝަންގެ އެންމެ ބޮޑެތި މައްސަލަތައް ހުންނަންވާނީ ބެލެވިފައިކަމަށެވެ.\nހަމަމިއާއެކު އެމައްސަލަތައް ބަލާ އެޅި ފިޔަވަޅުތަކުގެ ސަބަބުން އިތުރަށް ކޮރަޕްޝަން ނުހިންގޭ މިންވަރަށް ކަންކަން ހުންނަންޖެހޭނީ ތަންފީޒްކުރެވިފައިކަން ރައީސް ފާހަގަކުރެއްވިއެވެ.\nމީގެ އިތުރުން ރައީސް ވިދާޅުވީ ކޮރަޕްޝަންގެ އެންމެ ބޮޑެތި މައްސަލަތަކުގައި ހިމެނޭ މީހުން މިއަދު އެއްގަލަށް އަރައިގެން ސަރުކާރަށް ދަތިކުރާ ހިސާބަށް ދިއުމުން މިއީ ސަރުކާރުގެ މައްސަލައެއް ނޫންކަމަށް އެނގޭކަމަށާއި، މިއީ އުސޫލްތައް ތަންފީޒުކުރަން އުޅޭތީ އުޅޭ މައްސަލައެއްކަން ޔަޤީންވެއްޖެކަމަށެވެ.\nއަދި މީގެ އިތުރަށް ރައީސް ޔާމީން ވިދަޅުވީ މުޅި ރާއްޖޭގެ ހިންގުމުގެ ނިޒާމާއި އަދުލްއިންސާފުގެ ނިޒާމާއި އަދި އެހެން ނިޒާމްތައްވެސް ހަރާބުކުރީ ފައިސާގެ ކޮރަޕްޝަންގެ ނުފޫޒުން ކަމަށެވެ.\n“އެކަމުގައި ފައިސާ ހިމެނިފައިވަނީ ކިހާވަރަކަށްތޯ، ވެރިކަމެއް ބަދަލުކުރުމަށް ފައިސާ ހިމަނާފައިވަނީ ކިހާރަކަށްތޯ؟ އެހެންކަމުން މިބޭފުޅުން ކިހިނެއްތޯ ކޮރަޕްޝަންގެ ވާހަކަ ދައްކާނީ. ރާއްޖޭގައި އިދި ކޮޅު ފަރާތްތަކަކުން އެންމެ ބޮޑަށް ދައްކާ ވާހަކައަކީ ޑިމޮކްރަސީއާއި ކޮރަޕްޝަންގެ ވާހަކަ. އެ ބޭފުޅުންނަށް ނެތް އެ ދެވާހަކަ ދެއްކޭކަށް.” ރައީސް ވިދާޅުވިއެވެ.\nރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމްގެ ވާހަކަފުޅުގައި، އިދިކޮޅު ފަރާތްތަކުގެ ވާހަކަތަކަށް ރައްދު ދެއްވަމުން ވިދާޅުވީ، އިދިކޮޅު ސިޔާސީ ފަރާތްތަކުން އިސްލާހުގެ ނަމުގައި ފެއްޓެވި މަސައްކަތުގައި އިސްލާޙުގެ އެއްވެސް ކަމެއް ނުފެންނަކަމަށެވެ. އެހެން ކަމުން އެފަރާތްތަކުން އިސްލާޙު ގެންނަން ބޭނުންވާ ކަމަކީ ކޮބައިތޯ ރައީސް ސުވާލުކުރެއްވިއެވެ. މީގެ އިތުރުން ރައީސް ޔާމީން ވަނީ އެމަނިކުފާނުގެ ސަރުކާރުގައި މުޅި ރާއްޖޭގެ ޗާޓާއި، މާލޭގެ މަލަމަތި ބަދަލުކޮށް، ރަށްރަށް ވަރަށް ބޮޑަށް ތަރައްޤީ ކޮށްފައިވާކަން ފާހަގަ ކުރެއްވިއެވެ. މީގެ ސަބަބުން ރައްޔިތުންގެ ވިސްނުމާ ފިކުރު ބަދަލުވެ އުއްމީދު ކުރާ ބަޔަކަށް ރައްޔިތުންވެއްޖެކަމަށް ރައީސް ވިދާޅުވިއެވެ.\n“އެންމެ ފުރަތަމަ ޤައުމު ވިދާޅުވެވޭތޯ އިދިކޮޅުގައި ތިއްބެވި އެންމެ ލީޑަރަކަށްވެސް. ކޮންމެ ލީޑަރަކުވެސް ހުންނެވީ ޤާނޫނީ ހުކުމެއް އައިސްފަ. ހުކުމުން ބަރީޢަވާން ރާއްޖޭއިން ބޭރުގައި ތިއްބަވައިގެން މިވާހަކަދައްކަވަނީ. އެންކަމުން ކޮބައިތޯ އެންމެ ފުރަތަމަ ޤައުމު؟ ނިޒާމްގައި ކޮބައިތޯ ޑިމޮކްރަސީ؟ ޑިމޮކްރަސީގެ އުސޫލްތަކާ އެއްކޮށް އުޅެން ބޭނުންނުވާ މީހުން ހައްތަހާވެސް ތިބީ. ހައްތަހާވެސް އެމީހުންގެ މައްޗަށް އަންނަކަންކަމުން އިސްތިސްނާ ބޭނުންވާ މީހުން ތިއްބެވީ. އެހެންކަމުން މިމީހުން ކިހިނެއްތޯ އެހެން މީހުންކުރިމަތީ ހަމަހަމަކަން ޤާއިމްކޮށްދެވޭނީ.” ރައީސް ވިދާޅުވިއެވެ.\nރާއްޖެއަކީ އޯގާތެރި މުޖުތަމައެއް އޮންނަންޖެހޭ ތަނަކަށްވާއިރު މީހުންގެ ލޭ އޮހޮރުވިއިރު މި މުޖުތަމަޢު އެކަމުން ސަލާމަތްކޮށްދިނީ ކޮން ލީޑަރެއްތޯ ސުވާލު ކުަރައްވަމުން ރައީސް ވަނީ މަރުގެ ހުކުމް ތަންފީޒްކުރައްވާނެކަމަށް މީގެ ކުރިން ވިދާޅުވެފައިވާ ބަސްފުޅަށް ބާރުލިބޭގޮތަށް ވާހަކަދައްކަވާފައެވެ. އެގޮތުން މަރުގެ ހުކުމްތަންފީޒުކުމާއި ގުޅޭގޮތުން އެކުލަވާލާފައިވާ ޤާވާއިދުގައި އެކަން ބަޔާންކޮށްފައިވާކަން ފާހަގަކުރެއްވިއެވެ.\n“ހެސްކިޔާފައި” މިނަމުގައި ޕީޕީއެމުން ބޭއްވި ޖަލްސާގައި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމްގެ ދެކަނބަނލުންގެ އިތުރުން ވަޒީރުންންނާއި ރައްޔިތުންގެ މަޖިލީހުގެ މެންމަބަރުންނާއި ޕީޕީއެމްގެ ގިނަ އަދަދެއްގެ ސަޕޯޓަރުން ބައިވެރިވިއެވެ.


Sarukaarun amalukuraa hushahelhun thakuge mauloomaathu 241 committee ah hissaa kohfi\nސަރުކާރުން އަމަލުކުރަމުންދާ ހުށަހެޅުންތަކުގެ މައުލޫމާތު 241 ކޮމިޓީއާ ހިއްސާކޮށްފި\nމަޖިލީހުގެ މިއަދުގެ 241 ކޮމިޓީގެ ބައްދަލުވުން: އިންކުއަރީ ރިޕޯޓްގައި ބުނެފައިވާ ހުށަހެޅުންތަކުގެ ތެރެއިން ސަރުކާރުން އަމަލުކުރަމުންދާ ކަންކަން ކޮމިޓީއާ ވަނީ ހިއްސާކޮށްފައި -- ފޮޓޯ: މަޖިލިސް\nރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން ދިން ބޮމުގެ ހަމަލާއާ ގުޅިގެން މަޖިލީހުގެ 241 ކޮމިޓީން އެކުލަވާލި އިންކުއަރީ ރިޕޯޓުގައިވާ ހުށަހެޅުންތަކަށް ސަރުކާރުން އަމަލުކުރަމުންދާ ގޮތުގެ މައުލޫމާތު ކޮމިޓީއާއި ހިއްސާކޮށްފި އެވެ.\nގައުމީ ސަލާމަތާއި ބެހޭ ކޮމިޓީން މިއަދު ބޭއްވި ބައްދަލުވުމުގައި ކޮމިޓީގެ މުގައްރިރު އަދި ހިތަދޫ އުތުރު ދާއިރާގެ މެމްބަރު މުހައްމަދު އަސްލަމް ވިދާޅުވީ ރިޕޯޓުގައިވާ ހުށަހެޅުންތަކާ ގުޅިގެން ސަރުކާރުން އަމަލުކުރަމުންދާ ހުށަހެޅުންތަކުގެ މައުލޫމާތު ކޮމިޓީއާ ހިއްސާކުރުމަކީ މުހިއްމު ކަމެއް ކަމަށް ރައީސްއަށް ފެނިވަޑައިގަންނަވާތީ އެކަމާ ގުޅޭ ގޮތުން ނެޝަނަލް ސެކިއުރިޓީ އެޑްވައިޒަރުގެ އޮފީހުން ތައްޔާރުކޮށްފައިވާ ކަރުދާހެއް ކޮމިޓީއަށް ފޮނުއްވާފައިވާ ކަމަށެވެ.\nއެ ކަރުދާހުގައިވާ ގައުމީ ސަލާމަތާ ގުޅުން ހުރި މައުލޫމާތުތަކަކީ ހަމައެކަނި ކޮމިޓީގެ މެމްބަރުންނާ ހިއްސާކުރަން ބޭނުންވާ މައުލޫމާތު ކަމަށް ރައީސް އޮފީހުން އަންގާފައިވާ ކަންވެސް އަސްލަމް ފާހަގަކުރެއްވި އެވެ. އެހެން ވިދާޅުވުމަށްފަހު އެ ކަރުދާހާ ގުޅޭގޮތުން ކޮމިޓީގައި މަޝްވަރާކުރުމަށް މިއަދުގެ ބައްދަލުވުން ވަނީ ސިއްރުކޮށްފަ އެވެ.\nކޮމިޓީ ސިއްރުކުރަން ހުށަހެޅުއްވީ ހެންވޭރު ހުޅަނގު ދާއިރާ މެމްބަރު އަދ އެމްޑީޕީގެ ޗެއާޕާސަން ހަސަން ލަތީފް އެވެ. އެ ހުށަހެޅުމަށް ތާއީދު ކުރެއްވީ ހަނިމާދޫ ދާއިރާގެ މެމްބަރު އަބްދުލްގަފޫރު މޫސާ އެވެ.\nމަޖިލީހުގެ އިންކުއަރީ ރިޕޯޓްގައި ރައީސް ނަޝީދަށް ހަމަލާ ދިނުމުގެ ކުރިން އެމަނިކުފާނާ މެދު ކަންތައްތައް ދިމާވަމުން ދިޔަ ގޮތާއި، ހަމަލާ ދިން ދުވަހު ކަންކަން ހިނގާދިޔަ ގޮތާއި، ހަމަލާގެ ފަހުން ކަންކަންވީ ގޮތް ވަރަށް ތަފްސީލްކޮށް ހިމަނާފައިވެ އެވެ. އަދި ރައީސް ނަޝީދަށް ހަމަލާދިނުމަށް މަގުފަހިވުމުގައި ދައުލަތުގެ ކަމާ ގުޅުންހުރި އިސްވެރިންނާއި އިދާރާތަކުގެ އިހްމާލު އޮތް މިންވަރު ވެސް ފާހަގަކޮށްފައި އޮތީ ވަރަށް ސާފުކޮށެވެ.\nމީގެއިތުރުން 271 ސަފްހާގެ މި ރިޕޯޓްގެ 12 ވަނަ ނަންބަރު ހާއްސަކޮށްފައިވަނީ މަޖިލީހުން ހުށަހަޅާ ރިކޮމެންޑޭޝަން ނުވަތަ ހުށަހެޅުންތަކަށެވެ. އެގޮތުން ރިކޮމެންޑޭޝަންތައް ތިން ބަޔަކަށް ބަހާލާފައިވާއިރު ފުރަތަމަ ބައިގައި ހުރީ ޓެރަރިޒަމް އަދި ހަރުކަށި ފިކުރާ ދެކޮޅަށް ކުރާ މަސައްކަތާ ގުޅޭ ރިކޮމެންޑޭޝަންތަކެވެ. މިބައިގައި 29 ހުށަހެޅުމެއްވެ އެވެ. ދެވަނަ ބައިގައި ފައިނޭންޝަލް އިންޓެލިޖެންސާ ގުޅޭ ރެކޮމެންޑޭޝަންތައް ހުރިއިރު މިބައިގައި ހަ ހުށަހެޅުމެއްވެ އެވެ. ތިންވަނަ ބައިގައި ވަނީ ރައީސް މުހައްމަދު ނަޝީދުގެ ސެކިއުރިޓީ ހަރުދަނާ ކުރުމުގެ ރިކޮމެންޑޭޝަންތަކެވެ. މިބައިގައި ވަނީ 10 ހުށަހެޅުމެކެވެ.\nރިޕޯޓުގައިވާ ޖުމްލަ 45 ހުށަހެޅުމުގެ ތެރެއިން 38 ހުށަހެޅުމަކަށް އަމަލުކުރަމުންދާ ކަމަށް ރައީސް އޮފީހުން ކުރިން ބުނެފައިވެ އެވެ. ނަމަވެސް އެކަމުގެ ތަފްސީލް ހާމަކޮށްފައެއް ނުވެ އެވެ.\nމަޖިލީހުގެ އިންކުއަރީ ރިޕޯޓުގެ ހުށަހެޅުންތަކަށް ސަރުކާރުން ފިޔަވަޅު އަޅަމުންދާ ގޮތް ކޮމިޓީން ގާތުން ބަލައި ފިޔަވަޅު އެޅުމަށް ބާރު އަޅުއްވާނެ ކަމަށް އިންކުއަރީ ކުރިއަށް ގެންދިޔަ 241 ކޮމިޓީގެ މުގައްރިރު މުހައްމަދު އަސްލަމް އޮތީ ކުރިންވެސް ވިދާޅުވެފަ އެވެ. އެހެންކަމުން އިންކުއަރީ ރިޕޯޓަށް ފިޔަވަޅު އެޅުމާއި އަދި އަޅަމުންދާ ފިޔަވަޅުތައް ހާމަކުރެވެން އޮތް މިންވަރަކުން ހާމަކުރުމަށް ސިޔާސީ ބޭފުޅުން ވެސް ގެންދަވަނީ ގޮވާލައްވަމުންނެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު ރައީސް އޮފީސް + ނަޝީދަށް އަމާޒު ކުރި ހަމަލަ ޓެރަރިސްޓް ހަމަލާ ޕާލިމެންޓް އިންކުއަރީ


Dho?! Raufaa ge Raahathu: Baruheli Hayaathah Taataa!\nރައުފާގެ ރާހަތު: ބަރުހެލި ހަޔާތަށް ޓާޓާ!\nމީގެ އަހަރެއްހާ ދުވަސްކުރިން އައިމިނަތު ރައުފާ އުޅުނީ އެހެންނޭ، އޭނާ ހުންނަނީ މިހެންނޭ ކިޔައިގެން މި ވާހަކައެއް ފަށައިގެންފި ނަމަ، 22 އަހަރުގެ މި ޒުވާނާއާ މިއަދު ބައްދަލުވާ މީހަކު އަހަރެންގެ އެ ވާހަކަ ހަމަ އެއްގޮތަކަށް ވެސް ގަބޫލުނުކޮށްފާނެއެވެ. އެކަމަކު ވެސް، ކިޔައިދޭން އުނދަގޫހާ ބަރު، 120 ކިލޯގެ އެ އިހުސާސްތަކުން ފަށައިގަންނަމާ ހިނގާށެވެ. ---\nރީތި ވަރެއްގެ އިސްކޮޅެއް ލިބިފައިވިޔަސް "އޮޑް ޝޭޕަކަށް" ހުންނާތީ ބޭރަށް ނުކުމެ އާންމުންގެ ތެރޭގައި އުޅުމަކީ އޭނާ އަށް މީގެ އަހަރެއްހާ ދުވަސް ކުރިން ފަސޭހަ ކަމެއް ނޫނެވެ. މީހުންގެ ތެރޭގައި އުޅޭ ހިތެއް ނުވެއެވެ. މީހުންނާ ގުޅޭ ހިތެއް ނުވެއެވެ. މަސައްކަތެއް ކުރާހިތެއް ނުވެއެވެ. މަސައްކަތެއް ކުރިޔަސް ނުކުރިޔަސް ހުންނާނީ ވަރުބަލިވެ ލޮޑުވެފައެވެ. އޮފީހުގައި މަސައްކަތް ކުރާ ހިތް ވެސް ނުވަނީއެވެ. އެ ޝައުގުވެރިކަން ނުވެސް އުފެދެނީއެވެ. އުޅޭ ހިތްވަނީ އެކަންޏެވެ. އެހެންވެ، އޭރު އޭނާ ހުންނަނީ ވެސް އެކަނިވެފައެވެ. ނަމަވެސް މި މައްސަލަތަކެއް، މައްސަލަތަކެއްގެ ގޮތުގައި އޭރަކު އޭނާ އަށް ފާހަގައެއް ނުކުރެވުނެވެ. އެ އުޅުން މައްސަލައަކަށް ވެސް ނުވިއެވެ. އެހެންވެ، އަބަދުވެސް އޮފީސް ނިންމާލާފައި ގެއަށް ގޮސް އެނދަށް އަރައި އޭނާގެ ކަމަކަށް އޭރު އޮންނަނީ ނެޓްފްލިކްސް އެވެ. ނުވަތަ ކަލިނަރީ ކުލާހުން ދަސްވި ކޮންމެވެސް ފޮނި އެއްޗެއް ތައްޔާރުކޮށްލައިގެން އެތިއެތިކޮޅުން ވަރުވަރަށް އޭގެ ފޯރި ނެގުމެވެ. --- މީގެ އަހަރެއްހާ ދުވަސް ކުރިން ރައުފާ އުޅުނު ގޮތަކީ މިއީއެވެ. މިހެން އުޅެނިކޮށް އެއް ދުވަހަކު އޮފީހަށް ދިޔަތަނުން އޭނާއާ ބައްދަލުކުރީ އެ ބަރުހެލި ދިރިއުޅުން ކޮށައި ތިރިކޮށްލި ސަޕްރައިޒެވެ.\n"އެއީ ބީއެމްއެލް އިން ހީޓާ ގުޅިގެން ޓްރިމް އެންޑް ޓޯންގެ ނަމުގައި މުވައްޒަފުންނަށް ހިންގި ވެއިޓް ލޮސް ޕްރޮގްރާމެއް. އޮފީހުން އެދުނީ އެ ޕްރޮގްރާމުގައި ބައިވެރިވާން ބޭނުންވާ އެންމެން އެމީހުންގެ ނަން ފޮނުވުމަށް. އެކަމަކު އަހަންނަށް ނުކެރުނު އޭގައި ބައިވެރިވާކަށް. ނަން ފޮނުވާކަށް ވެސް،" ލަދުރަކި ހިނިގަނޑަކަށް ގޮސް ރައުފާގެ ވާހަކަ ހިނދިއްޖެއެވެ.\nކުރީގެެ ރައުފާ އާއި މިހާރުގެ ރައުފާގެ ތަފާތު\nއެކަމަކު "ޓްރިމް އެންޑް ޓޯން" ޕްރޮގްރާމަކަށް އޭނާ އަކަށް ނުފިލުނެވެ. އޮފީހަށް ދިޔައިރު، އެކުގައި މަސައްކަތްކުރާ އެހެން މީހުން އޮތީ އޭނާގެ ނަން ވެސް ފޮނުވައިފައެވެ. އަދި ޕްރޮގްރާމަށް ހޮވުނު މީހުންގެ ލިސްޓުގެ އެންމެ ކުރީގައި ވެސް އޮތީ ރައުފާގެ ނަމެވެ.\n"ހިތްހަމަވެސް ނުޖެހުނު ނަން އޮތްތަން ފެނުމުން. ބުނަން ވެސް ބުނިން ކީއްވެގެން ހެއްޔޭ ނަން ފޮނުވީ ވެސް. ނުކެރޭނެއޭ ދާކަށް. އެއީ އަހަންނަކީ ކުރިން ވެސް ހިކެން މަސައްކަތްކުރި މީހެއް. އެކަމެއް ނުވި. ދެން ވެސް ހިތަށް އެރީ ނުވާނެއޭ،" ފިލަން އުޅުނު ފިޓްނެސް ޕްރޮގްރާމުގައި ގަދަކަމުން ލައްވާލުމުން ރައުފާގެ ރިއެކްޝަން އެ ދުވަހު އައީ މިހެންނެވެ.\n"އޭރު ހިތަށް އަރަނީ ކީއްކުރަން ކުރާ ކަމެއް ހެއްޔޭ ވެއިޓްލޮސްކުރުމަކީ. ފަލަކޮށް ހުއްޓަސް ހަމަ އުޅެވިދާނެއެއް ނޫން ހެއްޔޭ؟ އެހެންވީމަ ކޮބައި ހެއްޔޭ ހިކުމުގެ ބޭނުމަކީ ކޮންމެހެން؟ ފަލަވުމުގެ ސަބަބުން ދިމާވާ ސިއްހީ އެކި ކަހަލަ މައްސަލަތައް ވެސް ހުރޭ. އެކަމަކު ވެސް ހިކުން ވީ އެންމެ ކުރާ ހިތްވި ކަމަކަށް ނޫން އޭރަކު"\nމިހާރުގެ ރައުފާ އާއި ކުރީގެ ރައުފާ\n"އޮފީސް ނިންމާލާފައި ގެއަށް އަންނަ ގޮތަށް ނިދާފަ އަނެއްކާވެސް އޮފީހަށް ދާނީ އޭރު. އެއީ ކުރީގެ ލައިފަކީ އަހަރެން އުޅުނު."\nއެ ލައިފާ އެކު އޭނާ ފުރަތަމަ ދުވަހު ވެސް ނެޓްފްލިކްސްއާ އެކު ކޮޓަރިއަށް ވަދެ ޖިމަށް ފިލީއެވެ. ނަމަވެސް ހިތާއި ހަށިގަނޑާއި ސިކުނޑިއާ ދެކޮޅަށް ގޮސް ހީޓުގެ ޖިމަށް ވަދެ އެތަނުގެ ފޯރި އާއި ގަދަ ހޫނުގައި ޖެހުނު ދުވަހަކީ ރައުފާގެ އެ ހަޔާތުގައިވީ ނެގެޓިވް އެ ހުރިހާ ބަރުދަނެއް ވިރިގެން ފޭބި ދުވަހެވެ. އޭގެ ފަހުން ފަސް އެނބުރި ބެލުމެއް ނެތެވެ. ކަސްރަތު ކުލާހުގެ އެންމެ ފަހަތުން ފަށައިގެން ލަދާއެކު ސަރުބީ ތަޅައި ކުދިކޮށް އޭނާ މިހާރު އެހުރީ ސަފުގެ އެންމެ ކުރިއަށް އަރައެވެ.\nރައުފާގެ ކާމިޔާބު ވެއިޓްލޮސް ތަޖުރިބާ އަށް ފަހު ފޮޓޯއަކަށް ހުއްޓިލައިގެން\nސަތޭކަ ވިހި ކިލޯ އިން ފަށައިގެން 78 ކިލޯ އަށް ރައުފާގެ ބަރުދަން ތިރިކުރި މި އާދަޔާހިލާފު ތަޖުރިބާގެ ހުރިހާ އިހުސާސެއް އޭނާ މި ވަނީ "ސެޝަން" ގެ މި އެޕިސޯޑަށް ބަންޑުންކޮށްފައެވެ. މިއަށް ވުރެން އިންސްޕަޔަރިން މޫނަކާ މިއަދަކު ބައްދަލެއް ނުވާނެއެވެ. އެހެންވީމަ ދެން ހުރި ހުރިހާ ވާހަކައެއް ކިޔައިދޭ ރައުފާއެވެ. އޭނާގެ "ސެޝަން" ޕްލޭކޮށްލާށެވެ.\nސިއްހަތު ފިޓްނެސް ހީޓް ދަ ސެޝަން


Ingireysivilaathun furathama hajj vi anhen meehaage vaahaka\nއެވެލީން އޭނާެ ފިރިމީހާ އަދި ދޮށީ ދަރިފުޅާއެކު ---\nއިނގިރޭސިވިލާތުން ފުރަތަމަ ހައްޖުވި އަންހެން މީހާގެ ވާހަކަ\n18 އޭޕްރީލް 2021 - 11:45:44\nލޭޑީ އެވެލީން މުރޭ އަކީ ވިކްޓޯރިއަން އޭރާގައި އިސްލާމްކަން ގަބޫލު ކުރި މީހުންގެ ތެރެއިން ފާހަގަ ކޮށްލެވޭ ނަމެކެވެ.\nކުއީން ވިކްޓޯރިއާގެ ޒަމާނުގައި، "މަތީ ފަންތީގެ" ގިނަ ބަޔަކު ވަނީ އިސްލާމް ދީނަށް ޝައުގުވެރިކަން ފާޅުކޮށްފައެވެ.\nއެގޮތުން އޭރުގެ ޝާހީ އާއިލާގެ މީހުންނާއި، އިސްވެރިންނަކީ އެކި މުސްލިމު ގައުމުތަކަށް ގިނައިން ދަތުރުކުރާ ބައެއް ކަމުން، މިއީ އާންމު ކަމެކެވެ. އެވެލީން އަކީވެސް މިފަދަ އާއިލާއަކަށް ނިސްބަތްވާ މީހެކެވެ. އެގޮތުން އޭނާގެ ހަޔާތުގެ އެކި ވާހަކަ ހިމެނޭ ޑައިރީއެއްގައި އެވެލީން ވަނީ، އިސްލާމްވި ގޮތާއި ގުޅިގެން ލިޔެފައެވެ.\nމި ޑައިރީއަށް ބިނާކޮށް އެވެލީންގެ ހަޔާތަށް ބަލާއިރު، އޭނާގެ ކުޑައިރުގެ ގިނަ ދުވަސްތަކެއް އޭނާ ހޭދަކޮށްފައިވަނީ ސްކޮޓްލޭންޑް އަދި ނޯތް އެފްރިކާގެ އެކި ގައުމުތަކުގައެވެ. އެގޮތުން އެދުވަސްވަރު އެވެލީން ވަނީ އަރަބިން ވާހަކަ ދައްކަން ދަސްކޮށްފައެވެ. އަދި އޭނާގެ އަލްޖީރިއަން ރަހުމަތްތެރިންނާއެކު އޭރު މިސްކިތަށް ވަރަށް ގިނައިން ދާކަމަށް އޭނާގެ ޑައިރީގައި ލިޔެފައިވެއެވެ.\nއެވެލީން ބުނާ ގޮތުން ނަމަ، އޭނާއަށް އޭރު އެހެން ނުވިސްނުން ނަމަވެސް، އޭރުވެސް އޭނާވަނީ ދީނަށް ލޯބި ޖެހިފައެވެ. އަދި އޭނާއަކީ އޭރުވެސް "މުސްލިމެއް" ކަމުގައި އަމިއްލައަށް ދެކެވޭ ކަމަށް އެވެލީން ބުނެފައި ވެއެވެ.\nއެވެލީން އިސްލާމް ދީން ގަބޫލު ކުރި ވަކި ތާރީހެއް އެނގޭކަށް ނެތެވެ. ނަމަވެސް އޭނާގެ ޑައިރީގައި އޭނާ ވަނީ، އޭނާއަކީ މުސްލިމެއްކަމަށް އާންމުތަނެއްގައި ބުނެ، އޭނާ ފުރިހަމައަށް އިސްލާމް ދީނަށް އުޅެން ފެށީ، ޗުއްޓީގައި ރޯމް އަށް ގޮސްހުރިއިރު ދިމާވި ޕޯޕް އެއް ކުރި ސުވާލަކުން ކަމަށެވެ.\nއެގޮތުން އެ ޕޯޕް ވަނީ އޭނާއަކީ ކެތޮލިކް ދީނުގެ މީހެއްތޯ ސުވާލު ކޮށްފައި ކަމަށާއި، އޭނާ އެއަށް ޖަވާބު ދިނީ އޭނާއަކީ މުސްލިމެއް ކަމަށް ބުނެ ކަމަށް އެވެލީންގެ ޑައިރީގައި ބުނެފައިވެއެވެ.\nއޭނާ އަކީ މުސްލިމެއް ކަމަށް އޭނާއަށް ބުނެވުނީ ކީއްވެކަން ނޭނގޭ ކަމަށާއި، އޭނާ އެހެން ބުނި އިރު، އިސްލާމް ދީނާއި މެދު ނުވިސްނާތާވެސް އަހަރު ތަކެއް ވެފައިވާ ކަމަށް އެވެލީންގެ ޑައިރީގައި އޭނާ ބުނެފައިވެެއެވެ. އަދި މި ހާދިސާ ވެގެން ދިޔައީ އުއްމީދުގެ ހުޅުކޮޅަކަށް ކަމަށާއި، އޭގެ ފަހުން އޭނާ ދީން އުނގެނެން ފެށި ކަަމަށް އެވެލީން ބުނެފައިވެއެވެ.\nއިސްލާމް ދީން ގަބޫލު ކުރުމަށްފަހު އެވެލީން ވަނީ އޭނާގެ ނަން، ޒައިނަބް ކޮބޮލްޑް އަށް ބަދަލުކޮށްފައެވެ. އޭރު އޭނާ އުޅުނީ ޖޯން ކޮބޮލްޑް އާއި އިނދެގެންނެވެ.\nއެވެލީންގެ އުމުރުން 65 އަހަރުގައި އޭނާ ވަނީ މައްކާއަށް ގޮސް، ހައްޖުގެ އަޅުކަން އަދާ ކޮށްފައެވެ. މިއީ މިހާތަނަށް ލިޔެ ކިއުންތަކުން ފެންނަ، އިނގިރޭސިވިލާތަށް ނިސްބަތްވާ ފުރަތަމަ އަންހެން މީހާއެވެ.\nއެވެލީން ވަނީ ވަރަށްގިން މީހުން އޭނާ އިސްލާމްވީ ކީއްވެތޯ ސުވާލު ކުރާ ކަމަށެވެ. އަދި ހަގީގަތަށް ބުނާނަމަ، އިސްލާމް ދީނުގެ ހިދާޔަތު އޭނާއަށް ލިބުނު އިރެއް ނޭނގޭ ކަމަށާއި، ނަމަވެސް އޭނާއަށް ފެންނަ ގޮތުގައި އޭނާއަކީ އަބަދުވެސް މުސްލިމެއް ކަމަށް އެވެލީން އޭނާގެ ޑައިރީގައި ބުނެފައިވެއެވެ.\nއެވެލީންގެ ވާހަކަ މަޝްހޫރުވަނީ، ލިޔެކިއުންތަކުން އޭނާއަކީ އިނގިރޭސިވިލާތުން އެންމެ ފުރަތަމަ ހައްޖުގެ އަޅުކަން އަދާކުރި އަންހެން މީހާއަށްވާތީއެވެ. އަދި އޭނާ ހައްޖުގެ އަޅުކަން އަދާ ކުރުމަށް ކުރި ދަތުރުގެ ވާހަކަ ވަނީ "ޕިލްގްރިމޭގް ޓު މައްކާ" ގެ ނަމުގައި، ފޮތެއްގެ ސިފައިގަ ޝާއިއުކޮށްފައެވެ.\nއޭއެފްސީ ކަޕަށް މާޒިޔާއިން 8 މިލިއަން ޚަރަދު ކުރޭ: މަހުލޫފު\nއަލީވަހީދު ހޯދޭނީ ކޯޓު އަމުރު ބާތިލްކޮށްގެން: ދައުލަތް\nއެމްއެމްޕީއާރުސީ ފައިސާ ހޯދޭނެ: ރައީސް ނަޝީދު


ކުޑަރިކިލު އާސާރީ މިސްކިތް ހިމާޔަތްކޮށް ތަރައްގީ ކުރަނީ\nކުޑަރިކިލު ބާ މިސްކިތް – ފޮޓޯ/އަވަސް އޮންލައިން\nބ. ކުޑަރިކިލުގައި ހުންނަ އާސާރީ މިސްކިތް ހިމާޔަތްކޮށް އިތުރަށް ތަރައްގީ ކުރަން ސަރުކާރުން ނިންމައިފިއެވެ.\nބ. ކުޑަރިކިލު އާސާރީ މިސްކިތާއި ގދ. ވާދޫގައި ހުންނަ އާސާރީ ހިމާޔަތްކޮށް، އިތުރަށް ތަރައްގީކުރަން ސަރުކާރުން ނިންމައިފިއެވެ.\nހެރިޓޭޖް މިނިސްޓްރީން ބުނިގޮތުގައި މިހާރު ކުރަމުންދަނީ އެ ދެ މިސްކިތް މިހާރު ހުރި ހާލަތު ބަލައި އެސެސްމަންޓް ހެދުމުގެ މަސައްކަތެވެ. އެގޮތަށް އެގޮތަށް އެސެސްމަންޓްތައް ހަދައި އެ ދެ ތަންތަން ތަރައްގީ ކޮށްދޭނެ ފަރާތެއް ހޯދުމަށް އިއުލާން ކޮށްފައިވާ ކަމަށްވެސް އެ މިނިސްޓްރީން ބުންޏެވެ.\nކުޑަރިކިލުގެ ކުރީގެ ހުކުރު މިސްކިތަކީ ހިޖުރައިން 1325 ގައި ބިނާކޮށްފައިވާ މިސްކިތެކެވެ. އެ މިސްކިތް ބޭނުންކުރުން ހުއްޓާލީ 1993 ވަނަ އަހަރުއެވެ. އެ މިސްކިތުގެ ފާހަގަކޮށްލެވޭ ކަންތައްތަކުގެ ތެރޭގައި ބޮޑެތި ދޮރުތަކާއި ކުޑަދޮރުތައް ބިންވަޅުނަގާ ކުރެހުންތައް އަޅާފައިވެއެވެ.\nކުޑަރިކިލު މިސްކިތުގައި ހުރި އެނބުރޭ ދޮރު: ފޮޓޯ/ އަވަސް އޮންލައިން\nއެގޮތުން މިސްކިތުގެ ފާރުގައި ހަދާފައިވާ ސަމުގާއެއް ރަމްޒްކޮށްދޭ ދެ ކުޑަ ދޮރު ހުރެ އެވެ. ދެ ދޮރުވެސް ފަރުމާކޮށްފައި ވަނީ ކުކުޅު ބިހުގެ ބައްޓަމަށެވެ. ފާރުގެ ތެރެއިން ކަނޑާ ނަގާފައިވާ އެ ދެ ދޮރު ވެސް ހުންނަނީ އަނބުރާ ލެވޭ ގޮތަށެވެ.


ފިރިހެން ޑިވިޝަނުގެ ފައިނަލުގައި ގަން ރީޖަނަލް ހޮސްޕިޓަލް ނިކުންނާނީ އިސްކަންދަރު އެއަރ ބޭސްއާ ދެކޮޅަށް – MNUSU\nފިރިހެން ޑިވިޝަނުގެ ފައިނަލުގައި ގަން ރީޖަނަލް ހޮސްޕިޓަލް ނިކުންނާނީ އިސްކަންދަރު އެއަރ ބޭސްއާ ދެކޮޅަށް\nމިހާރު ކުރިއަށްދާ އެމް.އެން.ޔޫ.އެސް.ޔޫ އަހުރަ ހޭންޑްބޯޅަ މުބާރާތުގެ ފިރިހެން ޑިވިޝަނުގެ ފައިނަލުގައި ބައްދަލުކުރާނީ ގަން ރީޖަނަލް ހޮސްޕިޓަލް އާއި އިސްކަންދަރު އެއަރބޭސް ކަން ކަށަވަރުވެއްޖެއެވެ.\nއިސްކަންދަރު އެއަރބޭސް އިން ފައިނަލުގެ ޖާގަ ކަށަވަރުކުރީ ދެވަނަ ސެމީގައި ލާމު ބްލޫސްއާ ވާދަކޮށް 11-5ން މެޗު ކާމިޔާބުކޮށްގެންނެވެ. މި މެޗުގެ މޮޅު ކުޅުންތެރިޔަކަށް ހޮވުނީ އިސްކަންދަރު އެއަރބޭސްގެ ޖާރޒީ ނަންބަރ9އަލީ ރުޚްސަން އެވެ.\nމެޗު ޝަރަފްވެރި ކޮށްދިނީ އެމް.އެން.ޔޫ.އެސް.ޔޫގެ ރައީސް\nގަން ރީޖަނަލް ހޮސްޕިޓަލް އިން ފައިނަލުގެ ޖާގަ ކަށަވަރުކުރީ ފުރަތަމަ ސެމީގައި އިސްކަންދަރު އެއަރބޭސް ބަލިކުރުމަށްފަހުއެވެ.\nފައިނަލް މެޗު އޮންނާނީ އޮކްޓޯބަރ 06 ވާ އާދިއްތަދުވަހުގެރޭ 09.00ގައި ލ. ގަން މަތިމަރަދޫ ފުޓްސަލް ދަނޑުގައެވެ.


vnews - Dhivehi Premier League fashaanee hukuru dhuvahu\nދިވެހި ޕްރިމިއާ ލީގުގެ ފުރަތަމަ މެޗު ހުކުރު ދުވަހު\nމިދިޔަ އަހަރުގެ ދިވެހި ޕްރިމިއާ ލީގުގެ މެޗެއްގެ ތެރެއިން ----\nމި އަހަރުގެ ފުޓްބޯޅަ ސީޒަން މުޅިން އަލަށް ޖޫން މަހު ފަށާއިރު، ދިވެހި ޕްރިމިއާ ލީގުގެ ފުރަތަމަ މެޗު ހުކުރު ދުވަހު ކުޅޭ ގޮތަށް ހަމަޖެހިއްޖެ އެވެ.\nމިއަހަރުގެ ފުޓްބޯޅަ ސީޒަން ފަށާފައިވަނީ ޗެރިޓީ ޝީލްޑްގެ ފުރތަމަ ލެގުގެ މެޗުން މިއަދު ހުކުރު ދުވަހު އެވެ. މިފަހަރު މުޅިން އަލަށް ޗެރިޓީ ޝީލްޑް މެޗު ދެ ލެގަށް ބަހާލައިގެން ކުރިއަށް ގެންދާއިރު، މިރޭ ކުޅެން އޮތް ދެވަނަ ލެގުގެ މެޗު މިހާރު ވަނީ މާދަމާރެއަށް ބަދަލު ކޮށްފައެވެ. ދިވެހި ޕްރިމިއާ ލީގުގެ އެންމެ ފަހުގެ ޗެމްޕިއަން ޓީސީ ސްޕޯޓްސް ކްލަބާއި މިނިވަން ޗެމްޕިއަންޝިޕްގެ ރަނަރަޕް ށ. ފޯކައިދޫ ބައްދަލުކުރާ ދެވަނަ ލެގުގެ މެޗު ފަސްކުރީ މޫސުން ގޯސްވުމުގެ ސަބަބުން ފޯކައިދޫ ޓީމަށް މާލެ ދަތުރުކުރުމަށް އުނދަގޫތަކެއް ހުރުމުގެ ސަބަބުން ކަމަށް އެފްއޭއެމުން ވަނީ ބުނެފައެވެ.\nޗެރިޓީ ޝީލްޑަށް ފަހު ލީގުގެ ކުޅުން ފަށާއިރު، ހުކުރު ދުވަހުގެރޭ ކުޅޭ ފުރަތަމަ މެޗުގައި ބައްދަލުކުރާނީ ނިލަންދޫ ސްޕޯޓްސް ކްލަބާއި ފުރަތަމަ ޑިވިޝަނުގައި މުޅިން އަލަށް ވާދަކުރާ ދަ ގްރާންޑޭ ސްޕޯޓްސް ކްލަބެވެ.\nއެއަށްފަހު ހޮނިހިރު ދުވަހު ދެ މެޗެއް ކުޅުމަށް ވަނީ ހަމަޖެހިފައެވެ. ހޮނިހިރު ދުވަހު ހަވީރު ކުޅޭ މެޗުގައި ޓީސީ ސްޕޯޓްސް ކްލަބާއި ވިކްޓަރީ ސްޕޯޓްސް ކްލަބު ބައްދަލުކުރާއިރު، އެރޭ ކުޅޭ މެޗުގައި ބައްދަލުކުރާނީ ފޯކައިދޫ ފުޓްބޯލް ކްލަބާއި ޔުނައިޓެޑް ވިކްޓަރީ އެވެ.\nމިއަހަރުން ފެށިގެން ފުޓްބޯޅަ ސީޒަން ޖޫން މަހު ފަށަން ނިންމިއިރު، މީގެ ކުރިން ޒަމާނުއްސުރެ ރާއްޖޭގެ ފުޓްބޯޅަ ސީޒަން ފަށަމުން އައީ ފެބްރުއަރީ ނުވަތަ މާޗު މަހު އެވެ.


Thashi nulibunee coach ge mahsla akun noon: Barca\nފައިނަލުގައި، ވެލެންސިއާ އަތުން ބަލިވެ، ސްޕެނިޝް ކަޕުގެ ތަށި، މިދިޔަ ހަތަރު އަހަރުގެ ޗެމްޕިއަން، ބާސެލޯނާ އަށް ގެއްލުނީ، ކޯޗް އެރުނަސްޓޭ ވަލްވެރުޑޭގެ ސަބަބުން ނޫން ކަމަށް ބާސެލޯނާގެ ރައީސް ޖޯސެފް މާރިއާ ބާޓެމެއު ވިދާޅުވެއްޖެ އެވެ.\nވެލެންސިއާގެ ކެވިން ގެމީރޯ އާއި ރޮޑްރިގޯ މޮރޭނޯ ފުރަތަމަ ހާފުގައި، ކާމިޔާބު ކުރި ދެ ލަނޑުން މޮޅުވެ ވެލެންސިއާ އިން މެޗު ކާމިޔާބު ކުރީ 2-1 ންނެވެ. މިއީ ވެލެންސިއާއިން ސްޕެނިޝް ކަޕުގެ ޗެމްޕިއަންކަން ހޯދި އަށް ވަނަ ފަހަރެވެ.\nފަހަތުން ބޯޅަ ކޮންޓްރޯލް ކޮށްގެން، ވެލެންސިއާއިން ކުޅުނީ ބޮޑަށް ކައުންޓަ އެޓޭކިން ފުޓްބޯޅަ އެކެވެ. ވެލެންސިއާގެ ކޯޗް މާސެލިއާނޯ ޓީމު އަތުރާލީ 4-4-2 ގެ ސިސްޓަމަށެވެ. ވެލެންސިއާގެ ކައުންޓަ އެޓޭކަށް ޓެކްލް ކުރަންވެގެން ބާސާގެ ކޯޗް ވަލްވެރުޑޭ ސިސްޓަމް އަތުރާލީ 1-4-1-4 ގެ ފޯމޭޝަނަށެވެ.\nބާސާއިން، ދެ ވަނަ ހާފުގައި ވެލެންސިއާގެ ފަލީގައި ތިބެގެން ބޯޅަ ސަޕްލައިކޮށް ދިންނަމަވެސް ވެލެންސިއާގެ ޑިފެންސް ފޫއަޅުވާލެވުނީ އެންމެ ފަހަރަކު އެވެ. އެއީ މެޗުގެ 73 ވަނަ މިނެޓްގައި ލިއޮނަލް މެސީ ކާމިޔާބު ކުރި ލަނޑުންނެވެ.\nމެޗުގެ ފަހު ކޮޅުގައި ފުލުފުލުން ބާސާއިން ހަމަލާ އުފައްދަމުން ދިޔަ ނަމަވެސް، ވެލެންސިއާގެ ގޯލް ފޫއަޅުވައެއް ނުލެވުންނެވެ. މެޗުގެ ކުރިން ބޭއްވި ޕްރެސް ކޮންފަރެންސްގައި ބާސާގެ އެންމެ ސީނިއާ ދެ ކުޅުންތެރިން ކަމަށްވާ، ކެޕްޓަން މެސީ އާއި ޑިފެންޑަރު ޖެރާޑް ޕީކޭގެ ވާހަކަތައް ހުރީ، ޗެމްޕިއަންސް ލީގްގެ ސެމީ ފައިނަލުގައި ލިވަޕޫލްގެ އެންފީލްޑް ސްޓޭޑިއަމްގައި ކުރިމަތިވި ހިތްދަތި ބައްޔަށެވެ.\nރޭ ގެ މެޗުގައި ބާސާގެ ބައެއް ކުޅުންތެރިންގެ ފަރާތުން އެންފީލްޑްގައި ކުރި ހިތްވަރުވެސް ދެއްކިފައެއް ނުވެ އެވެ. މި ސީޒަންގައި ބާސާއަށް ކާމިޔާބު ކުރެވުނީ ސްޕެނިޝް ލީގް އެކަންޏެވެ. ބާސާގެ ރައީސް ބާޓެމއުވެސް ވިދާޅުވީ މިއީ މުހިންމު ސީޒަނެއް ކަމަށެވެ. އޭނާ ބުނީ މެޗުން ބަލިވުމުގައި ވަލްވެރުޑޭގެ އެއްވެސް މައްސަލައެއް ނެތް ކަމަށެވެ.\n"ވަލްވެރުޑޭ އަކީ އަހަރެމެންގެ ކޮންޓްރެކްޓްގައި ހުރި ކޯޗް، މެޗުން ބަލިވީ ކޯޗްގެ މައްސަލައަކުން ނޫން،" ބާޓެމެއު ވިދާޅުވި އެވެ. "އަހަރެމެންނަށް ވަރަށް ބައިވަރު ފުރުސަތުތައް އުފެއްދުނު."\nފައިނަލުގެ ނަތީޖާ އާއެކު އަންނަ ސީޒަންގެ ސްޕެނިޝް ސުޕަ ކަޕުގައި ވާދަ ކުރާނީ މި ދެ ޓީމެވެ.


Ille ge "NINA" ge shooting fashaifi\nއިއްލެގެ "ނީނާ" ގެ ޝޫޓިން ފަށައިފި\nޕްރޮޑިއުސަރު އިލްޔާސް ވަހީދު (އިއްލެ) އައު ފީޗާ ފިލްމް "ނީނާ" ގެ ޕޯސްޓަރެއް\nޓީވީ ޕްރޮޑިއުސަރު އިލްޔާސް ވަހީދު (އިއްލެ) ގެ އާ ފީޗާ ފިލްމް "ނީނާ" ގެ ޝޫޓިން ފަށައިފި އެވެ.\n"ބަވަތި" ގެ ނަމުގައި ގެނެސްދިން ފީޗާ ފިލްމާއެކު ގިނަ ބައެއްގެ ލޯ އަމާޒުވި އިއްލެގެ ދެވަނަ ފީޗާގެ ނަމާއި ކާސްޓުން އިއުލާނުކޮށް ފިލްމުގެ ޝޫޓިން އިއްޔެ ވަނީ ފަށާފަ އެވެ.\nފިލްމް އިންޑަސްޓްރީއަށް މި އަހަރު އަލަށް ނުކުތް "އައި ފިލްމްސް" ގެ "ނީނާ" ގައި ވެސް ފެނިގެންދާނީ "ބަވަތި" ގައި މޮޅު ރޯލެއް ކުޅެދިން ކުޅަދާނަ ޒުވާން ފިލްމީ ތަރި ނުޒުހަތު ޝުއައިބެވެ. ދެން ޖުމައްޔިލް ނިމާލާއި، މަރިޔަމް ޝަކީލާ އާދަމް (ޝަކިއްތަ) އެވެ. މި ފިލްމަށް މުޅިން އަލަށް ދެ ތަރިން ތައާރަފު ކުރާނެ އެވެ. މީގެ އިތުރުން "ބަވަތި"ން ފެނިގެންދިޔަ ބައެއް ތަރިން ވެސް ފެނިގެންދާނެ އެވެ.\nމި ފިލްމުގައި ނުޒޫ ފެނިގެން ދާނީ ތަފާތުކޮށްކަން ވަނީ ޔަގީން ކުރެވިފަ އެވެ. މިހާރުވެސް ފިލްމަށް ތައްޔާރުވުމުގެ މަސައްކަތް ނުޒޫ ވަނީ ފަށާފަ އެވެ. އެގޮތުން މާޝަލް އާޓްސް ދަސް ކުރުމުގެ މަސައްކަތް ކުރަނިކޮށް ނުޒޫ ނަގާފައިވާ ބައެއް ފޮޓޯތައް އައި ފިލްމްސްއިން ވަނީ އާންމުކޮށްފައެވެ.\n"ނީނާ" ލިޔެފައިވަނީ ވެސް އިއްލެ އެވެ. މިފަހަރު ވެސް ފިލްމުގެ ޕްރޮޑިއުސަރުންނަކީ އާސިމް އަލީ އަދި އަހުމަދު ވަހީދެވެ.\nއިއްލެގެ ފުރަތަމަ ފީޗާ ފިލްމް "ބަވަތި" ރިލީޒްކޮށްފައި ވަނީ މިދިއަ ސެޕްޓެންބަރު މަހުގެ ދެވަނަ ދުވަހު އެވެ.\n"ބަވަތި" ވެގެންގޮސްފައި ވަނީ މިއަހަރު ސްކްރީނަށް އައި އެންމެ މޮޅު އެއް ފިލްމަށެވެ. ދިވެހި ފިލްމަށް ލޯބިކުރާ ގިނަ ބައެއްގެ ނަޒަރުގައި "ބަވަތި" އެއީ މިފަހުން އޮލިންޕަހުގައި ދެއްކި އެންމެ މޮޅު ފިލްމެވެ. ފިލްމުގެ ވާހަކަ ގެނެސްދީފައިވާ ގޮތާއި، ތަރިންގެ އެކްޓިން އަދި ވީޑިއޯ މަސައްކަތާއި، އެޑިޓިން އަދި ފިލްމުގައި ބޭނުންކޮށްފައިވާ ސްޕެޝަލް އިފެކްޓްތަކަށް ގިނަ ބަޔަކު ވަރަށް ބޮޑަށް ތައުރީފު ކުރިއެވެ.


SunOnline: Olympics: Athletunnah haassa village in covid ah positive case thakeh\nއޮލިމްޕިކްސް: އެތުލީޓުންނަށް ހާއްސަ ވިލެޖުން ކޮވިޑަށް ޕޮޒިޓިވް ކޭސްތަކެއް\nޢަބްދުﷲ އައިމަން 17 Jul 2021, 10:27\nޖަޕާނުގައި ބާއްވަން ތައްޔާރުވަމުން އަންނަ އޮލިމްޕިކްސް ގޭމްސްއަށް އެތުލީޓުން އައުން ---\nއަންނަ ހަފުތާގައި ފަށަން ތައްޔާރުވަމުން އަންނަ އޮލިމްޕިކްގައި ވާދަކުރާ އެތުލީޓުންނަށް ހާއްސަކުރެވިފައިވާ ވިލެޖުން ކޮވިޑް ކޭސްތަކެއް ފެނިއްޖެ އެވެ.\nމިދިޔަ އަހަރު ބާއްވަން އެންމެ ފުރަތަމަ ތާވަލުކުރި އޮލިމްޕިކްސް މި އަހަރަށް ފަސްކުރަން ޖެހުނީ މިދިޔަ އަހަރަކީ ކޮވިޑްގެ ނުރައްކާތެރިކަން ވަރަށް ބޮޑުވެ، އަމުދުން އެ ވައިރަހަށް ވެކްސިނެއް ވެސް ނެތް ދުވަސްވަރަކަށްވާތީ އެވެ. އެކަމަކު މި އަހަރު އެތައް ވެކްސިނެއް އޮވެމެ އޮލިމްޕިކްސް ބާއްވަން އޮތް ގޮންޖެހުމަކީ ޖަޕާނުގައި ކޮވިޑްގެ ހާލަތު ގޯސްވެފައި އޮތުމެވެ. އެ ގައުމުގައި ވެކްސިންގެ ރޯލްއައުޓް ދިޔައީ ރަނގަޅަށް ނޫން ކަމަށް އެ ގައުމުގެ ގިނަ ބަޔަކު ތުހުމަތުކުރެ އެވެ.\nއެއާ އެކު ވެސް އޮލިމްޕިކްސް ކުރިއަށްގެންދަން ޖަޕާނުން ނިންމި އިރު، އިއްޔެ ވެސް އެ ގޭމްސްގައި ޝާމިލްވާ ބަޔަކު ވަނީ ކޮވިޑަށް ޕޮޒިޓިވްވެފަ އެވެ. އޭގެ ތެރޭގައި އެތުލީޓަކާއި، ގޭމްސްގެ ފަސް ވޮލަންޓިއަރަކު ހިމެނޭ ކަމަށް އޮލިމްޕިކްސް އިންތިޒާމުކުރާ ފަރާތްތަކުން ވަނީ ބުނެފަ އެވެ.\nމިދިޔަ ހަފުތާގައި ވެސް ބްރެޒިލްގެ އެތުލީޓުންނަށް ހާއްސަކޮށްފައި ހުރި ހޮޓަލަކުން އަށް މީހަކު ޕޮޒިޓިވްވެފައިވާކަން ވަނީ ހާމަކޮށްފަ އެވެ. ނަމަވެސް އެ ހޮޓަލުގައި ތިބި ބްރެޒިލްގެ 31 އެތުލީޓުން ތިބީ ސަލާމަތުން ކަމަށާއި، ޕޮޒިޓިވީ ހޮޓަލުގެ މަސައްކަތްތެރިންކަމަށް ބްރެޒިލް ޓީމުން ވަނީ ބުނެފަ އެވެ.\nޖަޕާން ސަރުކާރުން މީގެ ކުރިން ވެސް ވަނީ ދެ ވަނަ ފަހަރަށް އޮލިމްޕިކްސް ފަސްކޮށްފިނަމަ މާލީ ގޮތުން ފޫނުބެއްދޭނެ ވަރުގެ ގެއްލުމެއް ވާނެ ކަމަށް ބުނެފަ އެވެ. އެހެންވެ ހުރިހާ ރައްކާތެރިކަމުގެ ފިޔަވަޅުތަކެއް ކަށަވަރުކޮށްގެން އޮލިމްޕިކްސް ޝެޑިއުލާ އެއްގޮތަށް ބާއްވަން ޖަޕާނު ސަރުކާރުން ވަރަށް ބޮޑަށް ބޭނުންވެ އެވެ.\nޖަޕާނާއި އެމެރިކާ ސިފައިން ރާއްޖޭގައި ތަމްރީން ދެނީ\nބެލަރޫސްގެ ދުވުންތެރިޔަކު ޕޮލެންޑުން ހިމާޔަތް ހޯދަނީ\nއޮލިމްޕިކްސްއާއެކު ޓޯކިޔޯގައި ކޮވިޑު ރެކޯޑު އަދަދަށް


Support kuraanee magey teamah magey schoolah - Ihavandhoo.com\nސަޕޯޓްކުރާނީ މަގޭ ޓީމަށް، މަގޭ ސްކޫލަށް..\nއޯޝަންގޭޓްސް އޮފީސްތަކުގެ ފުޓްސަލް މުބާރާތުގެ ސެމީ ފައިނަލުން6ޕޮއިންޓާއެކު ޖާގަ ކަށަވަރު ކުރި ޓީމަކީ އިހަވަންދޫ ސްކޫލެވެ.\nމިރޭގެ މެޗަށް އިހަވަންދޫ ސްކޫލު ނުކުންނަނީ މުބާރާތުގެ ފައިނަލްއިން ޖާގަ ކަށަވަރުކުރުމުގެ އަމާޒުގައި ކަމުގައި އިހަވަންދޫ ސްކޫލު ޓީމްގެ މެނޭޖަރ ހާމިދު މޫސާ ވިދާޅުވިއެވެ.\n” މިރޭގެ މެޗަށް އިހަވަންދޫ ސްކޫލު މި ނުކުންނަނީ ސީދާ ސަތޭކަ ޕަސެންޓް ޕަރފޯމެންސްއެއް ދައްކަން. އަޅުގަނޑުމެންނަށް ވަރަށް ޔަގީން ކަން މިރޭގެ މެޗަށް އެބަ އޮތް. އިހަވަންދޫ ސުކޫލަކީ އެންމެ ފޭވަރިޓް ޓީމްކަން ސާބިތު ކޮށްދޭނަށް.”\nއިހަވަންދޫ ސްކޫލު ޓީމް މިރޭ ކުޅޭނީ ފިސާރި ޖޯޝާއެކު މޮޅުވަން ކަމުގައި ޓީމްގެ ކޯޗް، މުހައްމަދު ނިޒާމް (ނިޒަންބޭ) ވިދާޅުވިއެވެ. “ކުޅުންތެރިންނާމެދު ފުރިހަމަ ޔަގީންކަން އެބައޮތް. ޓީމް ކުޅޭނި މޮޅުވަން. މޮޅުވަން ކުރެވެން ހުރި ހުރިހާ މަސައްކަތެއް ކުރާނަށް. މީ ޓީމަކީ” ނިޒަންބޭ ވިދާޅުވިއެވެ.\nއިހަވަންދޫ ސްކޫލު ޓީމްގެ ކުޅުންތެރިންނަކީ ފުޓުސެލްއިން ފާހަގަ ކޮށްލެވޭބުންވަރު ރަނގަޅު ކުޅުންތެރިންނެވެ.އިހަވަންދޫ ސްކޫލު ޓީމްގެ ކުޅުންތެރިން ސަޕޯޓަރުނަށް ބުނަމުންދަނީ، އަސްލު ޓީމަކީ މިއީއެވެ.\nމިރޭގެ ސެމީ ފައިނަލްގައި އާމިނާ ދިއޯ ހެލްތު ސެންޓަރާއި އައިސް ޕްލާންޓް އަދި ބީ.އެމް.އެލް އިހަވަންދޫ ބްރާންޗްގެ ގުޅިފައިވާ ޓީމް، އައި.ބީ.އޭއާ ދެކޮޅަށް އިހަވަންދޫ ސްކޫލު ނުކުންނައިރު، ސަޕޯޓަރުން ސަޕޯޓްކުރާނީ “މަގޭ ޓީމަކަން” ވެސް “އެނގިދާނެތާ”އެވެ.


Naifaru Cluster: 56 meehaku Positive\nނައިފަރު ކްލަސްޓާ: 99 މީހަކު ޕޮޒިޓިވް\nޅ. ނައިފަރުން މިހާތަނަށް 99 މީހަކު ކޮވިޑް-19 އަށް ޕޮޒިޓިވްވެފައިވާ ކަމަަށް ހެލްތް އިމާޖަންސީ އޮޕަރޭޝަން ސެންޓަރު (އެޗްއީއޯސީ) އިން ބުނެފި އެވެ.\nއެޗްއީއޯސީ އިން މިރޭ ބުނީ މިހާތަނަށް އެ ރަށުން 99 މީހަކު ކޮވިޑަށް ޕޮޒިޓިވްވެފައިވާ ކަމަށެވެ. އޭގެ ތެރޭގައި 89 ދިވެހިންނާއި 10 ބިދޭސީން ހިމެނެއެވެ. 1،311 މީހެއްގެ ސާމްޕަލް ނަގާފައިވާ ކަމަށެވެ. އޭގެ ތެރޭގައި ނަތީޖާ ނުލިބޭ 379 ސާމްޕަލެއްވެއެވެ. އެހެން ކަމުން ނައިފަރުން ޕޮޒިޓިވްވާ މީހުންގެ އަދަދު އިތުރުވުމަކީ އެކަށީގެންވާ ކަމެކެވެ.


Syria ge dhaakhilee hanguraama Golan ah fethurenee | Mihaaru\nސީރިޔާގެ ގޯލާންގެ އުސް ބިންތަކަށް ވެރިވެގެން ތިބި ހަނގުރާމަވެރިންގެ ބަޔަކު ސީރިޔާ ސިފައިންނަށް ހަމަލާ ދެނީ. --ރޮއިޓާސް\n26 ޖޫން 2017 - 15:103comments\nގޯލާން އުސް ބިންތަކަކީ ރައީސް ބައްޝާރުލް އަސަދުގެ ސަރުކާރުގެ ބާރުގެ ދަށުގައި އޮތް ސަރަހައްދެކެވެ. މި ސަރަހައްދުގައި ސަރުކާރު ސިފައިންނާ ދެކޮޅަށް ހަމަލާ ދެމުން ދަނީ، އަލްގާއިދާއާ ގުޅިފައިވާ ކުރީގެ ޖަބްހަތުއް ނުސްރާ އަދި މިހާރު ހައިއަތު ތަހްރީރުއް ޝާމް (ލެވެންޓް ލެބަރޭޝަން ކޮމިޓީ)ގެ ނަމުން މަޝްހޫރުވެފައިވާ ހަނގުރާމަވެރިންނެވެ.\nމީގެ ހަފުތާއެއްހާ ކުރިން މި ސަރަހައްދުގައި އެ ޖަމާއަތުން ހަމަލާތައް ފަށާފައިވާ އިރު، ގޯލާންގެ އުސް ބިންތަކުގެ ގާތްގަނޑަކަށް 30 ޕަސެންޓަށް މިހާރު ވަނީ މި ހަމަލާތައް ފެތުރިފަ އެވެ. މި ހަމަލާތަކުގައި މިހާތަނަށް ދެ ފަރާތުގެ 15 ވަރަކަށް މީހުން މަރުވެފައިވާ ކަމަށް ރިޕޯޓްތައް ބުނެ އެވެ.\nގޯލާންގައި ހަމަލާތައް ފެށިފައިވާ އިރު، އިޒްރޭލުގެ އަސްކަރީ މަތިންދާބޯޓުތަކުން ވެސް މިހާރު ވަނީ ގޯލާންގައި ތިބި ސީރިޔާ ސިފައިންގެ މަގާމުތަކަށް ހަމަލާ ދޭން ފަށައިފަ އެވެ. އެ ގޮތުން އިޒްރޭލުން މިހާތަނަށް ދިން ދެ ވަނަ ހަމަލާތައް އިއްޔެ ދިން އިރު، ސީރިޔާ ސިފައިންގެ ޓޭންކުތަކެއް ވަނީ ހަލާކު ކޮށްލައިފަ އެވެ.\nއިޒްރޭލުން ބުނާ ގޮތުގައި ސީރިޔާގެ އެތެރޭގައިވާ އަމާޒުތަކަށް ހަމަލާ ދޭން ޖެހުނީ، ސީރިޔާގެ އިމުގެ ތެރެއިން އިޒްރޭލަށް ހަމަލާތަކެއް އަމާޒު ވުމުންނެވެ. މި ހަމަލާތަކުގައި ސީރިޔާ ސިފައިންގެ ދެ މީހުން މަރުވެ އިތުރު ބަޔަކު ޒަޚަމްވި އެވެ.\nސީރިޔާ ސަރުކާރުން ބުނާ ގޮތުގައި އިޒްރާލުން ގޯލާން އަށް ހަމަލާ ދެނީ ބައްޝާރުގެ ވެރިކަމާ ދެކޮޅު ޖަމާއަތްތަކުން ދޭ ހަމަލާތަކަށް ހިތްވަރުދީ ސަރުކާރު ސިފައިން ބަލިކޮށްލުމުގެ ގޮތުންނެވެ. އިޒްރޭލާއި އަރަބީންނާ ދެމެދު 1967 ގައި ކުރެވުނު ހަނގުރާމައިގައި އިޒްރޭލުން ވަނީ ގޯލާންގެ އުސް ބިންތަކުގެ 70 ޕަސެންޓް ފޭރިގަނެ އަޅުވެތިކޮށްފަ އެވެ.\nސީރިޔާގެ ރައީސް ބައްޝާރުލް އަސަދުގެ ވެރިކަމާ ދެކޮޅަށް އިދިކޮޅު ސިޔާސީ ފަރާތްތަކުން 2011 ގައި ފެށި ހަރަކާތްތައް ފުޅާ ދާއިރާގެ ދާޚިލީ ހަނގުރާމައަކަށް ބަދަލުވެފައިވާ އިރު، މިހާތަނަށް ލައްކައަކަށް ވުރެ ގިނަ މީހުން މަރުވެފައިވާ ކަމަށް ލަފާ ކުރެވެ އެވެ. އަދި މިލިއަނަކަށް ވުރެ ގިނަ މީހުން ވަނީ ގެދޮރު ގެއްލި ވިއްސިވިހާލިވެފަ އެވެ. އަދި ގިނަ އަދަދެއްގެ ބަޔަކު ވަނީ ރެފިއުޖީންގެ ގޮތުގައި އެހެން ގައުމުތަކަށް ހިޖްރަ ކޮށްފަ އެވެ.\nރައީސް ބައްޝާރުލް އަސަދުގެ ވެރިކަން ވެއްޓިދާނެ ހެން ހީވެފައި ވަނިކޮށް، ރަޝިޔާ އާއި އީރާންގެ އަސްކަރީ މަދަދާ އެކު ސަރުކާރު ސިފައިން މިހާރު އަންނަނީ އަނެއްކާ ވެސް ކާމިޔާބު ހޯދައި ބައްޝާރަށް ވަފާތެރި ހަނގުރާމަވެރިންގެ ބާރު ގަދަ ކުރަމުންނެވެ.\nސީރިޔާގެ ދާޚިލީ ހަނގުރާމައިގައި އިދިކޮޅު ހަނގުރާމަވެރިންނަށް މަދަދު ދެނީ، އެމެރިކާ އާއި ވިލާތުގެ ގައުމުތަކުގެ އިތުރުން އަރަބި ބައެއް ގައުމުތަކުންނެވެ.\nއިތުރު ލިޔުންތައް އިޒްރޭލް ސީރިއާ މިލިޓަރީ


ސާޖިއޯ އަގުއޭރޯގެ ދަރިފުޅަށް ކާލޯސް ތެވޭޒްގެ ޚާއްސަ ހަދިޔާއެއް :: މިކަލް ނޫސް\nސާޖިއޯ އަގުއޭރޯގެ ދަރިފުޅަށް ކާލޯސް ތެވޭޒްގެ ޚާއްސަ ހަދިޔާއެއް\n20 ޑިސެމްބަރ 2016 12:48\nއަގުއޭރޯ ޖޫނިއަރ އަށް ކާލޯސް ތެވޭޒްގެ ޚާއްސަ ހަދިޔާ. ފޮޓޯ: ގޯލް.ކޮމް\nސާޖިއޯ އަގުއޭރޯގެ ދަރިފުޅު ބެންޔަމިން އަގުއޭރޯ އަށް ކާލޯސް ތެވޭޒްގެ ޚާއްސަ ހަދިޔާއެއް އާދީއްތަ ދުވަހު ދީފިއެވެ. އަގުއެރޯ ޖޫނިއަރ (ބެންޔަމިން އަގުއޭރޯ) ޚާއްސަ ވަނީ ފުޓުބޯޅަ ތަރިންގެ އާއިލާ ތެރޭގައި އުޅެމުން އަންނަ ކުއްޖަކަށް ވާތީއެވެ. އެގޮތުން އޭނާގެ ބައްޕަ އަކީ މިހާރުގެ މަޝްހޫރު ފުޓުބޯޅަ ކުޅުންތެރިއަކަށް ވާއިރު އޭނާގެ ކާފަ އަކީ މިހާރުވެސް ގިނަ ބަޔަކު ގަބޫލުކުރާ ދުނިޔޭގެ އެންމެ މޮޅު ކުޅުންތެރިޔާ ޑިއޭގޯ މަރަޑޯނާއެވެ.\nއަގުއޭރޯ ޖޫނިއަރ ދިރިއުޅެމުން އަންނަނީ އޭނާގެ މަންމަ، ޖިއާނާ މަރަޑޯނާ އާއެކު އާޖެންޓީނާގައެވެ.\nމިހަފުތާގެ އާދީއްތަ ދުވަހު އާޖެންޓީނާގެ ވެރިރަށް ބުއެނަސް އޭރީސްގެ ބޮމްބޮނޭރާ (ބޮކާ ޖޫނިއަރސްގެ ހޯމް ސްޓޭޑިއަމް)ގައި ކުޅެވުނު ކާލޯސް ތެވޭޒްގެ ވަދާއީ މެޗުބަލަން ބެންޔަމިން އަގުއޭރޯއާއި އޭނާގެ މަންމަ ދަނޑަށް ދިޔައީ ފޮނި އުއްމިދަކާއެކުއެވެ. މެޗަށްފަހު ކާލޯސް ތެވޭޒް ވަނީ ބެންޔަމިން އަގުއޭރޯ ލައިގެން ހުރި ބޮކާ ޖޫނިއަސްގެ ޖާޒީގައި ސޮއިކޮށްދީ އެއުއްމީދު ފުރިހަމަކޮށްދީފައެވެ. މިއީ އަގުއޭރޯ ޖޫނީއަރ ވަރަށް ބޭނުންވެގެން ހުރިކަމެއްކަމަށް އޭނާގެ މަންމަ ޓުވީޓެއްގައި ބުނެފައިވެއެވެ. މެޗަށްފަހު އޭނާ ވަނީ އަގުއޭރޯގެ ދަރިފުޅަށް މިޚާއްސަ ވަގުތު ދީފައެވެ.\nމީޑީއާ ޚާބަރުތައް ބުނާ ގޮތުން ކާލޯސް ތެވޭޒް މިމެޗަށްފަހު ދެން ބަދަލުވަނީ ޗައިނާ ލީގުގެ ކްލަބަކަށެވެ. ކާލޯސް ތެވޭޒް މިހާރު ކުޅެމުން އަންނަނީ އާޖެންޓީނާގެ ޒެނީޒް އަށެވެ.\n"ޝުކުރިއްޔާ! އަހަރެންގެ ދަރިފުޅަށް އެހާބޮޑު އުފާވެރިކަމެއް ގެނެސް ދިނީތީ. އަހަރެން ނުދެކެން އޭނާ އެހާ ހަމަހިމޭނުން، އެކަމަށް އެދިގެން އެގޮތަށް ހުއްޓެއް" މަންމަ ޖިއާނާ މެރަޑޯނާ ގެ ޓުވީޓުގައި ބުނެފައި ވެއެވެ.\nނަމަވެސް ބޮކާ ޖޫނިއަރސްގެ އެންމެ ވާދަވެރި ޓީމު 'އިންޓަނޭޝަނަލޭ'ގެ ބަތަލެއްގެ ގޮތުގައި މަޝްހޫރު ވެފައިވާ ބައްޕަ ސާޖިއޯ އަގުއޭރޯ މިކަމާ ދެކޭނެ ގޮތެއް އަދި ނޭގެއެވެ.


Naseyhai - Home\nޤިޔާމަތުގެ ބޮޑެތި ޢަލާމާތްތައް\nއެ ދުވަހަކީ އެންމެ ފަހު ދުވަހެވެ. އޭގެ ވަގުތު ވަނީ ވަންހަނާ ކުރެވިފައެވެ. ސިއްރު ކުރެވިފައެވެ. އެ ވަގުތު ދުނިޔޭގެ ބިމުގައި ތިބޭނީ މީސްތަކުންގެ ތެރެއިން އެންމެ ނުބައި މީހުންނެވެ. ފުލު ފުލުން ބޮޑެތި ޢަލާމާތްތައް ފާޅުވާނެއެވެ. ވާނުވާ ނޭންގި ބިރުވެރި ކަމާއި ހާސްކަމުގައި އިންސާނުން ވަނިކޮށް މި ޢަލާމަތްތައް ފާޅުވެ ޤިޔާމަތާއި މީސްތަކުން ބައްދަލު ކުރަން ޖެހޭނެއެވެ. އިމްތިޙާނުގެ މި ގޮވެތިން ޙިސާބާއި ކިތާބުގެ ދުވަހާ ބައްދަލު ކުރަން ޖެހޭނެއެވެ. މަޙްޝަރުގެ މައިދާނަށް ޖަމާކުރެވޭނެއެވެ. އުފަލާއި މަޖަލުން ދުރުކުރެވި ހިތާމައާއި ބިރުވެރިކަމާއި ނާމާންކަމާއި ބައްދަލު ކުރަން ޖެހޭނެއެވެ. ކޮންމެ ނަފުސެއްވެސް އުޅޭނީ އަމިއްލަ ނަފްސައިގެންނެވެ. އެހެން ކަމުން މި ރިޕޯޓުގައި މި ބަލާލަނީ ޤިޔާމަތުގެ ކުރިން ފާޅުވާނެ ބޮޑެތި ޢަލާމާތްތަކުގެ ކުރު ޚުލާސާއަކަށެވެ.\nފަހު ޒަމާނުގައި މީސްތަކުންގެ ޢަމަލުތައް ނުބައިވެ ޝިރުކުކުރުމާއި އަނިޔާވެރިކަމާއި ފާހިޝް ކަންކަން ބިންމަތީގައި އިތުރުވާ ހިނދު މި އުންމަތުގެ މީސްތަކުންގެ ކަންތައްތައް އިޞްލާޙު ކުރެއްވުމަށްޓަކައި މަހުދީގެފާނު ފާޅު ކުރައްވާނެއެވެ. އަދި މަސީޙުއް ދައްޖާލުވެސް ފާޅުވާނެއެވެ. އާދަޔާ ޚިލާފު ބާރުތަކެއް ލިބިފައިވާ ދައްޖާލުގެ ފިތުނައިގައި މީސްތަކުންގެ ތެރެއިން ގިނަ ބަޔަކު ޖެހިގެން ދާނެއެވެ. ދައްޖާލުގެ ޙަޤީޤަތް އިނގޭނީ މީސްތަކުންގެ ތެރެއިން މަދު ބަޔަކަށެވެ. އެ ގޮތުން ޞައްޙަ ސުންނަތުން ސާބިތުވާ ގޮތުގައި ދައްޖާލަކީ އިސްކޮޅުން ކުރު، ބޮލުގެ އިސްތަށިގަނޑު ކަޅު، ރަތް ދޮން ކުލައިގެ އިންސާނެކެވެ. ނިންމަތީގައި 'ކަފަރަ' ނުވަތަ ކާފިރު މިހެން ލިޔެވިފައިވާނެއެވެ. ދައްޖާލުގެ ކަނާއަތު ލޯ އަވަރުވެ މޭބިސްކަދުރެއްހެން ނިކުމެފައި ހުންނާނެއެވެ. މިނޫނަސް ފާހަގަ ވާނެ ތަފާތު ސިފަތައް ސުންނަތުގައި ބަޔާން ވެގެން އައިސްފައިވެއެވެ. މި ހުރިހާ ކަމަކާއެކުވެސް ބިންމަތީގައިވާ ގިނަ މީހުން މި ނުބައި ދައްޖާލުގެ ފިތުނައިގައި ޖެހި ހަލާކުވެގެން ދާނެއެވެ.\nއެއަށްފަހު ޢީސާ ޢަލައިހިއްސަލާމް ބިމަށް ފައިބައި ވަޑައިގަންނަވާނެއެވެ. އަދި ރަސޫލާ محمد صلي الله عليه وسلمގެ ޝަރީޢަތަށް ތަބާވެ ދައްޖާލު ޤަތުލު ކުރައްވާ ބިންމަތީގައިވާ ހުރިހާ ޞަލީބުތައް ހަލާކުރައްވާ އޫރުތައް މަރާލައްވާނެއެވެ. މުޅި ބިން އެއަށްފަހު އަމާން ވެގެން ދާނެއެވެ. އޭގެ ފަހުގައި ހަތް އަހަރުގެ މުއްދަތަކަށް މީސްތަކުން އެއްވެސް ޢަދާވާތްތެރި ކަމެއް ނެތި ބިންމަތީގައި އަމާންކަމާއިއެކު ދިރިއުޅޭނެއެވެ. އެއަށްފަހު ޔަޢުޖޫޖު މަޢުޖޫޖޫ ބައިގައިގެ މީސްތަކުން ފާޅުވެ ބިންމަތީގައި ފަސާދަ އުފައްދާނެއެވެ. މިބައިމީހުންނަކީ އާދަމްގެފާނުގެ ނަޞްލުން އުފެދިފައިވާ ބައެކެވެ. މި މީހުންނާއި ހަނގުރާމަކުރުމުގެ ކުޅަދާނަކަން އޭރު ބިންމަތީގައި ތިބި މީހުންނަށް ލިބިގެންނުވާފަދަ ބާރުގަދަ ބައެކެވެ. އިސްކޮޅުން ކުރު ލޯތައް ކުދި ބައެކެވެ. އެބައިމީހުންގެ ފަސާދަ ހުއްޓުވުމަށްޓަކައި ޛުލްޤަރުނައިން ބިނާކޮށްފައިވާ ފާރު ﷲގެ އިރާދަފުޅާއިއެކު އެވަގުތު ޖެހުމުން ހަލާކުކޮށް އެބައިމީހުން ނުކުމެގަންނާނެއެވެ. މުޅި ދުނިޔެއަށް ފެތުރި ގަންނާނެއެވެ. ޤިޔާމަތުގެ ބޮޑެތި ޢަލާމާތްތައް ފާޅުވެ މުޅި ދުނިޔޭގެ ނިޒާމަށް ބޮޑެތި ބަދަލުތަކެއް އަންނަން ފަށާނެއެވެ. އޭގެ ތެރޭގައި ބިމުގެ3ތަނަކުން ބޮޑުވެގެންވާ ބޮޑު3ގަންބަވައިގަތުމެއް ހިނގާނެއެވެ. އޭރު ބިންމަތީގައި ގިނަވާނީ ނުބައި ނުލަފާ މީހުންނާއި އެބަމީހުންގެ ފާފަތަކެވެ. ޝާމްކަރައާ ވީ ފަރާތުން އަންނާނޭ ފިނި ވައިރޯޅިއެއްގެ ސަބަބުން ދެން ބިންމަތީގައިވާ ހުރިހާ ހެޔޮ ކަމެއް ނެތިގެންދާނެއެވެ. އީމާންކަން ބިންމަތިން ފިލައިގޮސް ޤުރުއާން އުފުއްލެވޭނެއެވެ. އިސްލާމް ދީން ދަންނާނެ ބަޔަކު ނެތުމާއި ގެފުޅު މުޤުރާލުމާއި ﷲ މި އިސްމުފުޅު ކިޔަން އިނގޭ މީހަކުވެސް ނުހުންނާނެއެވެ.\nބޮޑު ދުންގަނޑެއް ފާޅުވުމާއެކު މުޅި ދުނިޔެ އަނދިރި ވެގެން ދާނެއެވެ. ބިރުވެރިކަމާއި ނާމާންކަން މީސްތަކުން ވަށާލާނެއެވެ. އެއަށްފަހު ދުނިޔޭގައި އެ ވަގުތު ތިބި އެންމެ ނުބައި މީސްތަކުންގެ މައްޗަށް ޤިޔާމަތުގެ ވަގުތު ބައްދަލުކޮށް ހުޅަނގު ފަރާތުން އިރުއަރާނެއެވެ. މިއީ ބޮޑުވެގެންވާ ބިރުވެރި ޢަލާމާތެކެވެ. އެހިނދުން ފެށިގެން ތައުބާގެ ދޮރު ބަންދުވެގެން ދާނެއެވެ. ދެން ބިމުން ބޮޑު ދާއްބައެއް ފާޅުވެ މުޅި ދުނިޔޭގެ ނިޒާމު ފުނޑު ފުނޑުވެ މީސްތަކުން ވާނުވާ ނޭންގޭ ޙާލު ބިރުވެރި ކަމެއްގެ ތެރެއަށް ހުށަހެޅިގެން ދާނެއެވެ. މިހާލަތުގައި މީސްތަކުން ވަނިކޮށް ބޮޑު އަލިފާންގަނޑެއް ފާޅުވެ އެ އަލިފާންގަނޑު މީސްތަކުން ލަވާ މަޙްޝަރުގެ މައިދާނަށް ގެންނަވާނެއެވެ. މިއީ ދުނިޔެމަތީގައި ޝާމްކަރައާ ވީ ދިމާލަށް ޖަމާކުރައްވާ ޖަމާކުރެއްވުމެކެވެ. އެއްބަޔަކު ދާނީ ދާއްބަތަކަށް ސަވާރުވެގެންނެވެ. އަނެއް ބަޔަކު ދުވެފައެވެ. އެކި މީހުން އެކި ހާލުގައެވެ. އެބައިމީހުންގެ ވަށައިގެން ދާނެ އިތުރު ތަނެއްނުވާނެއެވެ. ވަށައިގެންވެސް ވާނީ އަލިފާނެވެ. ދެން ޤިޔާމަތުގެ ފުރަތަމަ ތާއްޅަފިއްޔާއިއެކު މި ދުނިޔެއިން ވަކިވެ ހަޤީޤީ މަހްޝަރުކުރެއްވުމަށް މީސްތަކުން ތައްޔާރުކުރެވޭނެއެވެ. ތަބާވީ ސިޔާސީ ވެރިއެއްގެ ފަރާތުން، ނުބައި ކަމަށް ގޮވާލި އެކުވެރިއެއްގެ ފަރާތުން، ރަޙުމްކުރި މައިންބަފައިންގެ ފަރާތުން، އޯގާތެރިވި ދަރިއެއްގެ ފަރާތުން އެއްވެސް ފައިދާއެއް މަންފާއެއް ނުކުރާނޭ މިދުވަހަށް ބިރުވެތިވެލައްވާށެވެ. މާތްﷲ އަޅަމެން އެންމެންނީ ކީރިތި ޤުރުއާނަށާއި މާތް ރަސޫލާ صلي الله عليه وسلمގެ ސުންނަތަށް ފުރިހަމައަށް ތަބާވާ ބަޔަކު ކަމުގައި ލައްވަވާ ޤިޔާމަތުގެ އެންމެހާ ފިތުނައިން ރައްކާތެރިކުރައްވާ ސަލާމަތްކުރައްވާށިއެވެ. އާމީން\nމުދަލާއި ދަރިންގެ ނިޢުމަތް: ޒީނަތެއް އަދި އިމްތިހާނެއް | އައްޝައިޚް ސާޖިދު މުޙައްމަދު\n#ދުޢާ: މުސީބާތެއް ޖެހިފަވާ މީހަކު ފެންނަ ހިނދު\n02 ޖުލައި 2021\nއާންމު ކޯފާއަކުން ސަލާމަތް ވާނެ ގޮތް | އައްޝައިޚް މުޙައްމަދު ޣާލިބު ޝާހިދު\nދީނަށް ފުރައްސާރަ ކުރުން - ރާއްޖޭގައި ކުށެއްތަ؟\n18 ޖޫން 2021\nކުރީ ސަފުގެ މާތްކަން އެނގޭނެ ނަމަ | އައްޝައިޚް މުޙައްމަދު ޣާލިބު ޝާހިދު\n04 ޖޫން 2021\n28 މެއި 2021\nފަލަސްޠީން: ދެނެގަންނަންވީ5ކަމެެއް! | އައްޝައިޚް މުޙައްމަދު ޣާލިބު ޝާހިދު\n21 މެއި 2021\nމުޅި ދިވެހިރާއްޖެ ފަލަސްޠީނާއި އެކު\n19 މެއި 2021\nއެންމެ ބިރުވެރި ހައްދުފަހަނައަޅައި ދިޔުން | އައްޝައިޚް އާދަމް ޝަމީމް\n14 މެއި 2021\nސޫރަތުލް ޤަދްރު (ޤުރުއާން ކިޔެވުން ދިވެހި ތަރުޖަމާއާއި އެކު


ޖަލަށް ވައްދަން އުޅުނު މަސްތުވާތަކެތިތަކެއް އަތުލައިފި\nމާފުށިޖަލަށް ޒިޔާރަތް ކުރި އަންހެނެއް މަސްތުވާތަކެތިކަމަށް ޝައްކުކުރެވޭ އެއްޗެހިތަކެއް އެތެރެކުރަން އުޅެނިކޮށް އަތުލައިފިއެވެ. އެމީހާ މާފުށިޖަލަށް ޒިޔާރަތްކުރީ ގައިދީންނަށް ދެވޭ އާއިލީ ބައްދަލުވުމުގެ ފުރުސަތުގައި ޖަލުގައިވާ އޭނާގެ ބޭބެއާ ބައްދަލުކުރުމަށެވެ.\nއަތުލައިގަނެވުނު ތަކެތި ހުރީ ކޭކެއްގެ ތެރެއަށްލާ ފޮރުވާފައެވެ.\nފަހަކަށް އައިސް ގައިދީންނާ ބައްދަލުކުރަން އަންނަ މީހުން ޖަލަށް ވައްދަން ހުއްދަ ނުކުރާ ތަކެތި ވައްދަން މަސައްކަތްކުރަނިކޮށް އަތުލައިގަނެވޭލެއް އިތުރުކަމަށް އެމްސީއެސްއަށް ވަނީ ފާހަގަކުރެވިފައެވެ. މިދިޔަ ޑިސެންބަރު މަހުވެސް އާއިލީ ބައްދަލުވުމަށް އައި މީހެއްގެ އަތުން ވަނީ ސްމާޓް ފޯނަކާއި ޗާޖަރެއް އަދި ބައްތި ފޯނެއްގެ ބެޓެރިއާ ސިމްކާޑެއް އަތުލާފައެވެ. މިތަކެތިވެސް ހުރީ އެމީހާ ގެނައި ބައެއް ސާމާނުގެ ތެރެއަށްލާ ފޮރުވާފައެވެ.\nމިފަދައިން ހުއްދަ ނުކުރާ ތަކެތި ޖަލުތަކަށް އެތެރެކުރުމަށް މަސައްކަތްކުރުމަކީ ޖަލުގައި ހުކުމް ތަންފީޒުކުރަމުންދާ ގައިދީން އިސްލާހުވުމަށް އެޅޭ ވަރަށް ބޮޑު ހުރަހެއްކަމަށާއި މިފަދަ ކަންކަމަކީ އެމްސީއެސްއިން ވަރަށް ބޮޑަށް ކުށްވެރިކުރާ ކަމެއްކަމުގައި ދަންނަވަމެވެ. އަދި މިފަދަ ގައިދީންނަށާއި މުޖްތަމައުއަށް ގެއްލުންހުރި ކަންތައްތައް ނުކުރުމަށް އާއިލާތަކަށާއި އާންމުންނަށް އެމްސީއެސް އިން އިލްތިމާސްކުރެއެވެ.


Beirut Govun:3Lakka Meehunge Gedhoru Gehli,5Billion Dollar Ge Gehlun - Vaguthu\nބެއިރޫތު ގޮވުން: ތިން ލައްކަ މީހުންގެ ގެދޮރު ގެއްލި،5ބިލިއަން ޑޮލަރުގެ ގެއްލުމެއް\nލުބުނާނުގެ ވެރިރަށް ބެއިރޫތުގައި ރޭގެ ވަގުތެއްގައި ހިނގާދިޔަ ގޮވުމުގެ ސަބަބުން މިހާތަނަށް 300,000 މީހުންގެ ގެދޮރު ގެއްލި،5ބިލިއަން ޑޮލަރުގެ ގެއްލުމެއް ލިބިފައިވާ ކަމަށް އެގައުމުގެ ގަވަރުނަރު މަރުވާން އަބޫދު ވިދާޅުވެއްޖެއެވެ.\nމައުވާން ވިދާޅުވީ، އެގައުމުގެ ސަރުކާރުން މިހާރު އަންނަނީ މި ހާދިސާގައި ގެދޮރު ގެއްލުނު މީހުންނަށް ކާނާއާއި ފެނާއި ބޯހިޔާވަހިކަން ފޯރުކޮށްދިނުމުގެ މަސައްކަތް ހަލުވި ކަމާއި އެކީ ކުރަމުން ކަމަށެވެ.\nއޭނާ ވިދާޅުވީ، މި ހާދިސާގައި ލިބުނު ގެއްލުމުގެ އަގު5ބިލިއަނަށްވުރެ އިތުރުވެދާނެ ކަމަށް ލަފާ ކުރެވޭ ކަމަށެވެ.\n"ލަފާ ކުރެވޭ ގޮތުގައި މި ހާދިސާގައި 250,000 އާއި 300,000 މީހުންގެ ގެދޮރުވަނީ ގެއްލިފައި. އަދި ލިބުނު ގެއްލުމުގެ އަގު4ބިލިއަނާއި5ބިލިއަން ޑޮލަރާއި ކައިރި ކުރާނެ" މަރުވާން ވިދާޅުވިއެވެ.\nނުރައްކާތެރި މި ގޮވުމުގެ ސަބަބުން ދިރިއުޅެމުން އައި ތަންތަން ސުންނާފަތިވެފައިވާ ފަރާތްތަކުގެ ތެރެއިން 1000 އާއިލާއަށް\nއެގައުމުގެ ރެޑް ކްރޮސްގެ ފަރާތުން މިހާރު ވަނީ ވަގުތީ ހިޔާ ދީފައެވެ. އަދިވެސް އިތުރު ފަރާތްތަކަށް އެހީތެރިވަމުން އަންނަ ކަމަށް އެގައުމުން ވަނީ ހާމަ ކޮށްފައެވެ.\nފަހުގެ ތާރީހުގައި ލުބުނާނުގައި ހިނގާދިޔަ ނުރައްކާތެރި މި ގޮވުމުގައި މިހާތަނަށް 100 މީހަކު މަރުވެފައިވާ ކަން ވަނީ ކަށަވަރު ވެފައެވެ. މި ހާދިސާއާއި ގުޅިގެން އިމާރާތްތައް ބިމާއި ހަމަވެފައިވާއިތު، އިތުރު މީހުންގެ ހަށިގަނޑުތައްވެސް އިމާރާތްތަކުގެ ދަށުވެފައި ހުރެދާނެ ކަމަށް މީހުން ސަލާމަތް ކުރުމުގައި ހަރަކާތްތެރިވާ ފަރާތްތަކުން ވަނީ ބުނެފައެވެ.\nމި ހާދިސާ ހިނގަން މެދުވެރިވެފައިވަނީ، އެސިޓީގެ ގުދަނެއްގައި ރައްކާކޮށްފައިހުރި، ގިނަ އަދަދެއްގެ އެމޯނިއަމް ނައިޓްރޭޓް ކެމިކަލެއްގައި ރޯވުމުން ކަމަށް އެގައުމުގެ ބޮޑުވަޒީރު ވަނީ ވިދާޅުވެފައެވެ. އެހެން ނަމަވެސް ރޯވާން މެދުވެރިވި ސަބަބެއް އަދިވެސް ހޯދިފައެއް ނެވެއެވެ.\nއޮގަސްޓް 5, 2020 22:07\nމޮސާދުގެ ރޭވުމެއް، އަރަބިންނަށް ބިރުދައްކާލީ، އަސްލު ބުނަންބޭނުންވަނީ ނިއުކްލިޔަރ ބޭނުން ނުކުރިޔަސް ތިމަންނަމެނަށް ކަލޭމެންގެ ގައުމު ފުޑާލެވިދާނެޔޭ!


Dholhu aharahfahu raajje in ves himabihi fenihjje\nރާއްޖެ - ހިމަބިހި\nފަސޭހައިން ގައިންގަޔަށް އަރާ ބައްޔެއް\nއެމްއެމްއާރް ނުވަތަ އެމްއާރް މިއިން ކޮންމެވެސް އެއްޗެއްގެ2ޑޯޒް ހަމަކުރަންޖެހޭ\nޓެސްޓު ކުރުމުގެ މަސައްކަތްތައް ދަނީ ކުރަމުން\nކ. މާލެ9ޖެނުއަރީ 2020 | ބުރާސްފަތި 19:14 5,055\nހިމަބިހިން ރައްކާތެރިވުމަށް ވެކްސިން ދިނުމަށް ވަނީ އިލްތިމާސްކޮށްފައި - ގެޓީ އިމޭޖާސް\nދޮޅު އަހަރަށްފަހު ރާއްޖޭންވެސް ހިމަބިހި ފެނިޖެއްޖެއެވެ.\nބުރާސްފަތި ދުވަހު އައިޖީއެމްއެޗުގެ ކުޑަކުދިންގެ ޑޮކްޓަރު، ޑރ. އަޙްމަދު ފައިސަލް ވިދާޅުވީ ދޮޅުއަހަރަށްފަހު އަނެއްކާ ވެސް ރާއްޖެއިން ހިމަބިހި ފެނިފައިވާ ކަމަށާއި، އެކަމަށް ސަމާލުވުމަށް އެދޭ ކަމަށެވެ.\nހަނދާންނެތިގެންވެސް ނުޖެހި ހުރި ވެކްސިންތައް ހަމަކުރުމަށް އިލްތިމާސްކުރައްވާ ޑރ. ފައިސަލް ވިދާޅުވީ، ދަރިފުޅުގެ ވެކްސިން ކާޑު ޗެކްކުރުމަށް އެދޭ ކަމަށެވެ. އަދި ވެކްސިން ނުޖަހާ ހުއްޓާ އޭގެން ރައްކާތެރިކޮށްދޭ ބައްޔެއް ޖެހިއްޖެނަމަ އެ ކޮންޓުރޯލް ކުރެވޭނޭގޮތްތައް ރާއްޖޭގައި ވެސް މަދުވާނެވާނެކަމަށެވެ.\nޑރ.ފައިސަލް ވިދާޅުވީ ކޮންޓުރޯލް ކުރެވޭނެ ހަމައެކަނި ގޮތަކީ މީސްލްސް، އެމްއެމްއާރް ނުވަތަ އެމްއާރް މިއިން ކޮންމެވެސް އެއްޗެއްގެ2ޑޯޒް ހަމަކޮށްފައިހުރުން ކަމަށެވެ.\nމީގެ އިތުރުން ޑރ.ފައިސަލް ވިދާޅުވީ ހިމަބިހި ޖެހިފައި ހުރި މީހަކު ތަނެއްގައި މަޑުކޮށްލައިގެން އިނދެފައި ދިޔަޔަސް 1 ގަޑިއިރުވަންދެން އެ ވައިރަސް އެތަނުގައިހުންނަ ކަމަށާއި، އެތަނަށް އަންނަ އެހެންމީހުންނަށް ޖެހޭނެ ކަމަށެވެ.\nރާއްޖެއިން ހިމަބިހި ބަލިފެނިފައިވާ ކަމަށް ޑރ. ފައިސަލް ހާމަކުރެއްވުމާއި ގުޅިގެން ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ވެސް ވަނީ ހިމަބިހި ބަލިތަކުން ރައްކާތެރިވުމަށް ވެކްސިން ޖެހުމަށް އިލްތިމާސްކޮށްފައެވެ.\nއެޗްޕީއޭއިން ބުނީ ހިމަބިހި (މީސްލްސް) އަށް ޝައްކުވާ ފަރާތެއް ފެނުމުން، ޓެސްޓްކޮށް ބަލި ހުރިތޯ ޔަޤީން ކުރުމުގެ މަސައްކަތް ކުރިއަށްދާ ކަމަށެވެ. އަދި ހިމަބިހި ފަދަ ބަލިތަކުން ރައްކާތެރިވުމަށް ވެކްސިން ޖަހަން އޮންނަ މުއްދަތުގައި ވެކްސިންގެ ޑޯޒްތައް ފުރިހަމަ ކުރުމަށް ސަމާލުކަން ދިނުމަށް އެޗްޕީއޭއިން ވަނީ އިލްތިމާސްކޮށްފައެވެ.\nއެޗްޕީއޭއިން ބުނީ އެއްވެސް ސަބަބަކާއި ހުރެ ވެކްސިން ދޭންޖެހޭ މުއްދަތުގައި ވެކްސިން ނުދެވުނު ނަމަވެސް، ވީ އެންމެ އަވަހަކަށް ވެކްސިން ދޭ މަރުކަޒަށް ގޮސް ވެކްސިންގެ ޑޯޒު ފުރިހަމަ ކުރުމަށް އެދޭ ކަމަށެވެ.\nދޮޅު އަހަރަށްފަހު ރާއްޖޭންވެސް ހިމަބިހި ފެނިފައިވާއިރު، ރާއްޖެއަކީ ހިމަބިހި(މީސްލްސް) ނައްތާލާފައިވާ ޤައުމެއް ކަމުގައި ދުނިޔޭގެ ޞިއްޙަތު ޖަމްޢިއްޔާއިން ކަނޑައަޅާ އިޢުލާންކޮށްފައި ވަނީ 13 ޖޫން 2017 ގައެވެ.\nގައިންގައިން އަރާ ބަލިތަކުން ތުއްތު ކުދިން ރައްކާތެރިކުރުމަށް ރާއްޖޭގައި ވެކްސިންދޭން ފަށާފައި ވަނީ 1976 ވަނަ އަހަރުއެވެ. އަދި ހިމަބިހިން ރައްކާތެރިވުމަށް މީސްލްސް ވެކްސިން ދޭން ފަށާފައި ވަނީ 1983 ވަނަ އަހަރުއެވެ. ދިވެހިރާއްޖެއިން މީސްލްސް ޖެހިފައިވާ މީހަކު އެންމެ ފަހުން ފެނިފައިވަނީ 2009 ވަނަ އަހަރެވެ.


1 Million Vana Fathuruveriya Annaanee Anna Hukuru Dhuvahu!\n1 މިލިއަން ވަނަ ފަތުރުވެރިޔާ ރާއްޖެ އަންނާނީ އަންނަ ހުކުރު ދުވަހު!\n26 އޮކްޓޯބަރ 2021 - 22:37:56\nރާޢްޖެއަށް މިއަހަރު އަންނަ އެއް މިލިއަން ވަނަ ފަތުރުވެރިޔާ އަންނަ ހުކުރު ދުވަހު އަންނާނެ ކަމަށް ލަފާކުރެވޭ ކަމަށް ޓުއަރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވެއްޖެ އެވެ.\nޕީއެސްއެމް ނިއުސްއަށް ދެއްވި އިންޓަވިއުއެއްގައި ޑރ. މައުސޫމް ވިދާޅުވީ، މިއަހަރު ރާއްޖެ އަންނާނެކަމަށް ލަފާކުރި ފަތުރުވެރިންގެ ޢަދަދުގެ އަމާޒަށް ވާސިލްވުމާ މިހާރު ގާތްވެފައިވާކަމަށެވެ. އެގޮތުން އަންނަ ހުކުރު ދުވަހު ރާއްޖެއަށް އެއް މިލިއަންވަނަ ފަތުރުވެރިޔާ އަންނާނެ ކަމަށް ލަފާކުރެވޭ ކަމަށް ވިދާޅުވިއެވެ.\n"މިމަހުގެ 29ގައި އަޅުގަނޑުމެން މިބަލަނީ އެއް މިލިއަން ފަތުރުވެރިން މިއަހަރަށް ގުނާލެވޭނެކަމަށް. އަންނަ އަހަރު އިރާދަކުރެއްވިއްޔާ ފަތުރުވެރިކަމުގައި ވަރަށް ކާމިޔާބު އަހަރަކަށްވާނެ." ޑރ.މައުސޫމް ޕީއެސްއެމްއަށް ދެއްވި އިންޓަވިއުގައި ވިދާޅުވިއެވެ.\nޓޫރިޒަމް މިނިސްޓަރު ޑރ. އަބްދުﷲ މައުސޫމް ދުބާއީގައި އޮތް މޯލްޑިވްސް އިންވެސްމެންޓް ފޯރަމްގައި ވާހަކަދައްކަވަނީ- ފޮޓޯ: ރައީސް އޮފީސް\nރާއްޖޭގެ ކޮވިޑް-19ގެ ހާލަތު ރަނގަޅުވެ ގިނަ ގައުމުތަކުން ވަނީ ރާއްޖެއަށް އަންނަ ފަތުރުވެރިން ކަރަންޓީނު ނުވެ އެނބުރި ގައުމަށް ދެވޭނެ ގޮތަށް ފިޔަވަޅުތަކަށް ލުއި ދީފައެވެ. އެއާ އެކު ރާއްޖެ އަންނަ ފަތުރުވެރިންގެ އަދަދު އަންނަނީ އިތުރުވަމުންނެވެ.\nޓުއަރިޒަމް މިނިސްޓްރީގެ އެންމެ ފަހުގެ ތަފާސް ހިސާބުތަކުން ދައްކާގޮތުގައި، މި މަހު 25 ވަނަ ދުވަހާއި ހަމައަށް ރާއްޖެއަށް 983،635 ފަތުރުވެރިން ޒިޔާރަތްކޮށްފައިވެއެވެ.\nފަތުރުވެރިންފަތުރުވެރިކަންޓޫރިޒަމް މިނިސްޓްރީ ޓޫރިޒަމްޓޫރިޒަމް މިނިސްޓްރީގެ ދާއިރާޑރ.މައުސޫމް\n"ދެ މަސްތެރޭ ދެ ލައްކަ ފަތުރުވެރިން އަންނާނެ"\n"ޖޭޕީގެ ރައީސް ކަމަށް ކުރިމަތިލުމުގެ ވިސްނުން އެބަހުރި"\nރާއްޖޭގެ ފަރެއް ދުނިޔޭގެ ރެކޯޑު ފޮތަށް


SunOnline: RDC in dhivehinnah haassa 250 vazeefa\nއާރްޑީސީ އިން ދިވެހިންނަށް ހާއްސަ 250 ވަޒީފާ\nއައިޝަތު ފަރީޙާ 08 Apr 2021, 12:08\nއާރުޑީސީ އިން ރަށެއްގެ މަގުހެދުމުގެ މަސައްކަތް ކުރަނީީ\nރޯޑް ޑިވެލޮޕްމެންޓް ކޯޕަރޭޝަން (އާރުޑީސީ) އިން ކުރިއަށް ގެންދަން ނިންމާފައިވާ ފަސް ޕްރޮޖެކްޓެއްގައި ދިވެހިންނަށް 250 ވަޒީފާ ހާއްސަ ކޮށްފައިވާ ކަމަށް އެ ކުންފުނިން ބުނެފި އެވެ.\nރާއްޖޭގެ އެކި ސަރަހައްދު ތަކުގައި އާރުޑީސީ އިން މަގުހެދުމުގެ ޕްރޮޖެކްޓުތައް ކުރިއަށް ގެންދާއިރު މި ހަފްތާ އެ ކުންފުންޏާ ހަވާލުކުރި ފަސް މަޝްރޫއުގައި ދިވެހިންނަށް ވަޒީފާ ހާއްސަ ކޮށްފަައިވާ ކަމަށެވެ. އެ މަޝްރޫއުތަކުގައި އަންހެނުންނަށް ވެސް ފުރުސަތު އޮތް ކަމަށް އާރުޑީސީ އިން ބުންޏެވެ.\nމި ހަފްތާ އާރުޑީސީ އާ ހަވާލުކޮށްފައިވާ މަޝްރޫއުތައް\nމާލޭގެ ތިން ސަރަހައްދެއްގެ މަގު ހެދުން\nގދ ތިނަދޫ މަގުތަކުގައި ތާރު އެޅުން\nޅ. ހިންނަވަރު މަގުތަކުގައި ތާރު އެޅުން\nރ. ހުޅުދުއްފާރު މައި މަގުތަކުގައި ތާރު އެޅުން\nމ. މުލަކު މައި މަގުތަކުގައި ތާރު އެޅުން\nމާލޭގެ ތިން ސަރަަހައްދެއްގެ މަގު ހަދަން އާރުޑީސީ އާ ހަވާލުކޮށްފައިވާއިރު، ހެންވޭރު އުތުރު ސަރަހައްދުގެ ބައެއް މަގުތަކާއި، މައްޗަންގޮޅި ދެކުނާއި މައްޗަންގޮޅި މެދު ސަރަހައްދުގެ ބައެއް މަގުތައް ރަނގަޅު ފެންވަރަކަށް ހަދާނެ އެވެ.\nހެންވޭރު އުތުރުގެ 13 މަގު ހަދަން ހަމަޖެހިފައިވާއިރު އެއީ ވައިލެޓް ހިނގުން، ވައިލެޓް މަގު، ގުލިސްތާން ގޯޅި، ހިރުނދު މަގު، ދުނބުރި މަގު، ރޯޝަނީމަގު، ކުރަނގި ގޯޅި، ކަސްތޫރި މަގު، ސީސަން މަގު، ސަނދުބަރަކާ ގޯޅި، ދީފުރަމް ގޯޅި، ގަލަދުން ގޯޅި އަދި ފިލިގަސް މަގެވެ. މި މަގުތަކުން ޖުމްލަ 1.97 ކިލޯމީޓަރު ހަދާނެ އެވެ.\nމައްޗަން ގޮޅި މެދު ސަރަހައްދުން ހަދަން ހަމަޖެހިފައިވަނީ ހަ މަގެކެވެ. އެއީ ނިކަގަސްމަގު، ކުރިކީލަ މަގު، ޗާންދަނީ މަގު، ކުދިރަތްމާ ގޯޅި، ދިލްބަހާރު ގޯޅި އަދި ޖަވާހިރު ގޯޅި އެވެ. އެއީ 0.48 ކިލޯމީޓަރުގެ ސަރަހައްދެކެވެ.\nމައްޗަންގޮޅި ދެކުނުން ފަސް މަގެއް ހަދާނެ އެވެ. އެއީ ބަޑިފަސްގަނޑު މަގު، އައިމިނަ ރަނި ހިނގުން، ބުރުޒު މަގު، ކުރިކީލަ މަގު، އަދި ޗާންދަނީ މަގެވެ. މި ސަރަހައްދުން އެއް ކިލޯމީޓަރުގެ މަގު ހަދާނެ އެވެ.


vnews - Farah eri launch gai thibi meehun salaamaiy kohffi.\nފަރަށް އެރި ލޯންޗުގައި ތިބި މީހުން ސަލާމަތްކޮށްފި\nމާފުށީ ކައިރިން މިރޭ ތިލައަކަށް އެރި ވެލައްސަރު ރިސޯޓުގެ ލޯންޗު.... ފޮޓޯ:އެމްއެންޑީއެފް\nކ ގުރައިދޫއިން ފުރައިގެން ވެލައްސަރު ރިސޯޓަށް ދަތުރުކުރި ލޯންޗެއް ކ މާފުށީ ކައިރިން ތިލައަކަށް އަރައިފިއެވެ.\nއެމްއެންޑީއެފުން ބުނީ ލޯންޗެއް ތިލައަކަށް އަރައި ދިޔަވަމުންދާ ކަމުގެ މައުލޫމާތު އެމްއެންޑިއެފް ކޯސްޓްގާޑަށް ރިޕޯޓްކޮށްފައި ވަނީ މިރޭގެ 19:25 ހާއިރު ކަމަށެވެ. އަދި މިލޯންޗަކީ ވެލައްސަރު ރިސޯޓުގެ ލޯންޗެއް ކަމަށާއ، ލޯންޗު ގިރިއަށް އެރި އެރި އިރު އޭގައި ފަޅުވެރިންނާއި އެކު 18 މީހުން ތިއްބެވެ.\nއެމްއެންޑީއެފުން ބުނީ، މިހާދިސާގައި އެއްވެސް މީހަކަށް ގެއްލުމެއް ނުލިބޭ ކަމަށާއި، ލޯންޗުގައި ތިބި މީހުން ސަލާމަތްކޮށްގެން ފުލުހުންގެ ލޯންޗެއްގައި ވެލައްސަރު ރިސޯޓަށް ގެންގޮސްފައިވާ ކަމުގައެވެ. އަދި އެސަރަހައްދުގައި އެމްއެންޑީއެފް ކޯސްޓް ގާޑުގެ ޑައިވަރުން ހަރަކާތްތެރިވަމުން ދާކަމުގައި އެމްއެންޑީއެފުން ބުނެފައެވެ.\nމިހާދިސާގެ އިތުރުން މިއަދު ހަވީރު ވަނީ ރ އަތޮޅު ތެެރެއިންވެސް ލޯންޗެއް އަޑިޔަށް ގޮސްފައެވެ. ރ މީދޫގައި ދުއްވާ އެލޯންޗު އަޑިޔަށް ދިޔައީ، ހަވީރު 16:30 ހާއިރު ރ އަތޮޅުގެ ފަޅުރަށެއްގެ ކައިރިއަށެވެ. މިހާދިސާގައިވެސް އެއްވެސް މީހަކަށް ގެއްލުމެއް ލިބިފައެއް ނުވެއެވެ.


FAM ge aharee bahdhaluvun faskoffi - vNews.mv\nޕެރަޑައިސް އައިލޭންޑް ރިސޯޓުގައި ބޭއްވި ހަފުލާގެ ތެރެއިން އެފްއޭއެމުގެ ރައީސް ބައްސާމް: ފޮޓޯ: ފާއިދު (އެފްއޭއެމް)\nއެފްއޭއެމްގެ އަހަރީ ބައްދަލުވުން ފަސްކޮށްފި\nއައްފާން މުހައްމަދު 20 March 2020, 16:28\nދުނިޔޭގައި ހަލުވިކަމާއެކު ފެރުތެމުންދާ ކޮވިޑް-19 ގެ ސަބަބުން މިމަހުގެ 20 ވަނަ ދުވަހުގެރޭ ބާއްވަން ނިންމާފައިވާ ރާއްޖޭގެ ފުޓުބޯޅައިގެ މައި އިދާރާ އެފްއޭއެމްގެ އަހަރީ ބައްދަލުވުން ފަސްކޮށްފިއެވެ.\nއެފްއޭމުން ބުނެފައިވާ ގޮތުގައި ފީފާ އަދި އޭއެފްސީގެ ލަފަޔާ އެއްގޮތަށް އަހަރީ ބައްދަލުވުންވަނީ ފަސްކޮށްފައެވެ. އަދި ބައްދަލުވުން ބާއްވާނީ މިހާރު އޮތް ހާލަތު ރަނގަޅުވުން ކަމަށެވެ. އަދި ބައްދަލުވުން ބާއްވާނެ ވަކި ތާރީހެއް އަންގާނީ ސަރުކާރު ހުޅުވުމުންކަމުގައެވެ.\nއެފްޢޭއެމްގެ އަހަރީ ބައްދަލުވުމުގައި އެ އިދާރާގެ އިންތިހާބުވެސް ބޭއްވުމަށް އޮތީ ނިންމާފައެވެ.\nއެފްއޭއެމް އިންތިޚާބުގައި9ކްލަބުގެ ތާއިދާއެކު ރައީސްކަމަށް ހަމައެކަނި ވާދަކުރާނީ އެފްއޭއެމްގެ މިހާރުގެ ވެސް ރައީސް ބައްސާމް އަދީލް ޖަލީލް އެވެ. އަދި ބައްސާމްގެ ޓީމުގައި ސީނިއާ ވައިސް ޕްރެސިޑެންޓްގެ މަގާމަށް އަލީ އުމަރު ކުރިމަތިލާފައިވާއިރު ވައިސް ޕްރެސިޑެންޓް އަކަށް ހުސެއިން ޝާފިއު ވަނީ ކުރިމަތިލާފައެވެ. އަދި މެމްބަރު ކަމުގެ މަގާމަށް އަހުމަދު ޝަކީބް، މުހަންމަދު ޝިފާއު، މުފާވިޒް، އައިމިނަތު ޝާނީޒްގެ އިތުރުން އަހުމަދު ނަޝީދު އާއި މުއާވިޔަރު ޙަލީލް ކުރިމަތިލުމަށް ވަނީ ނިންމާފައެވެ.\nބައްސާމަށް ތާއީދުކުރާނެކަން ފުރަތަމަ ޑިވިޝަނުގެ ވޯޓުލެވޭ6ކްލަބުން ވަނީ ހާމަކޮށްފައެވެ. އެއީ ދަ ގްރާންޑޭ ސްޕޯޓްސް ކްލަބާއި، ޔުނައިޓެޑް ވިކްޓަރީ އާއި، ޓީސީ ސްޕޯޓްސް ކްލަބާއި، ކްލަބު ގްރީން ސްޓްރީޓްސް އާއި، މާޒިޔާ ސްޕޯޓްސް އެންޑް ރެކްރިއޭޝަނުގެ އިތުރުން ކްލަބު އީގަލްސް އެވެ. މީގެ އިތުރުން ދެވަނަ ޑިވިޝަނުގައި ވާދަކުރާ ޕީކޭ އާއި ޖޭޖޭ ސްޕޯޓްސް ކްލަބުގެ އިތުރުން ފުރަތަމަ ޑިވިޝަނަށް ކޮލިފައިވި ކްލަބު ވެލެންސިއާވެސް ވަނީ ބައްސާމަށް ތާއީދުކުރާކަން އިއުލާންކޮށްފައެވެ.


(15 ނޮވެމްބަރ 2020 އާ ގުޅޭ)\nސުޖާއު ގޮވައިގެން ސެހްރާނު ގެއަށް އައީ ޔާދިންއާ ވާހަކަދައްކާށެވެ. ކެންޒާގެ މައްޗަށް ތުހުމަތުތަކެއް ކުރެވޭތީއެވެ. ކެންޒާ ހޯދުމުގެ މަސައްކަތް ފުލުހުން ކުރަމުންދަނިކޮށް ހޮސްޕިޓަލަށް ކެންޒާ އައީ ކިހިނެއްކަމެއް އެކަކަށް ވެސް އެނގިފައެއްނެތެވެ. ޢާއިލާގެ ގާތަށް އައި ނަމަވެސް ކެންޒާގެ ބަހެއް ފުލުހުންނަށް ބޭނުންވާނޭކަން ކުރިން ވެސް އޮތީ އަންގާފައެވެ. އެހެންނަމަވެސް އޭނާ ކުޑަވަގުތުކޮޅަކަށް ފެނިލާފައި އެންމެންގެ ލޯމަތިން އެ ގެއްލުނީއެވެ. އޭރު ޔާދިންގެ ބަޔާނުގައި މިފްރާހުގެ ސިފަ ކިޔާދޭން އެނގުނަސް އޭނާއާ ބެހޭ އެއްވެސް މަޢުލޫމާތެއް ކިޔާދޭކަށް ނޭނގުނެވެ. މިފްރާހުގެ ނަން ބުނެވުނީ ޝައްކެއްގެ މަތީ ޔަގީންނުވެ ހުރެއެވެ. މިފްރާހުގެ ރިކޯޑު ސާފުވެފައި އޭނާ ރާއްޖޭގައި ގިނަދުވަހު އުޅެފައިނުވާތީ ފުލުހުންނަށް މިފްރާހު ހޯދުން ދަތިވިއެވެ.\nކެންޒާ އިނީ ލައިތާއި އިންނަން ރަންކިޔާފައެވެ. އެހެންވެ ކެންޒާގެ ނަން ބަދުނާމުވާން އަސަދު ނޭދެއެވެ. ކެންޒާ ހޯދަން ސެހްރާނާއި ލައިރާ ދާން އުޅޭފަދަ ވާހަކައެއް އިވުމުން އަސަދު އެކުދީން ހުއްޓުވީއެވެ. ފުލުހުންނަށްވުރެ ކުރީން ކެންޒާ ހޯދަން އޭނާ ހަވާލުކުރީ ސުޖާއުއާއެވެ. އެއްވެސް ނޯޓިސްއެއް ރަސްމީކޮށް ނުނެރެވެނީސް ކެންޒާ ހޯދަން އަސަދު ހުރީ ބޭނުންވެފައެވެ. ސުޖާއުއަށް އެކަން ކުރެވޭނެކަން ވެސް އަސަދަށް އެނގެއެވެ. އެމީހުންނަށް މިފްރާހުއާއެކު ކެންޒާ ފެނިދާނޭ ކަމަށް ހިޔެއްނުކުރެއެވެ. ޔާދިންގެ ގާތަށް ސުޖާއު އައީ ހުރިހާ ވާހަކައެއް އަސަދާއި ދެއްކުމަށްފަހުއެވެ. ކެންޒާއާއެކު ފެނުނު ޒުވާނާއަކީ މިފްރާހުކަން ސުޖާއު ޔަގީންކުރި ނަމަވެސް ޔާދިންގެ ގާތުން ވެސް ޔަގީންކުރަން އޭނާ ބޭނުންވީއެވެ. ހަމައެއާއެކު ފުލުހުންނާ ހަމައަށް އެ މަޢޫލޫމާތު ދިއުމުގެ ކުރީން ކެންޒާގެ އެއްބައިވުމެއް މިކަމުގައި އޮވެދާނޭކަމަށް ސުޖާއުއަށް ޝައްކު ކުރެވޭތީ ޔާދިންއާއި އެހެންކުދީންގެ ނަޒަރުގައި ކެންޒާއާ މެދު ޚިޔާލެއް ހޯދަން އޭނާ ބޭނުމެވެ.\n"މީ ދޯ މިފްރާހު؟" ފޯނަށް ޔާދިން ބަލަން އިންއިރު އެ މޫނުގައިވި އަސަރުތަކުން ސުޖާއު ދެނެގަތެވެ. ސުޖާއުއަށް އަނބުރާ ފޯނު ދިއްކޮށްލަމުން ޔާދިން ބޯޖަހާލިއެވެ.\n"މީ އެ ދެމީހުން ރާވައިގެން ކުރިކަމެއްހެން ހީވޭތަ؟ ކީއްވެ އޭނާއާއެކު ފުރައިގެން ދާންވީ، އެ ދެމީހުން ދެމެދުގައި ގުޅުމެއް އޮންނަހެން ސުޖާބެއަށް ހީވާތީ މިހެން މިބުނީ..."\n"ނޫން..." ޔާދިން ނިކަން އަވަހަށް ބުނެލިއެވެ. ހައިރާންކަމާއި ސުވާލުގެ ނަޒަރުން ސުޖާއު ބަލާލިއެވެ.\n"ކެންޒާ ނުދާނެ އޭނާއާއެކީ، ލައިތު ދޫކޮށްލާފަ އޭނާ ނުދާނެ... އޭނާ ގަދަކަމުން ގެންދިޔައީ." ޔާދިން ބުނެލީ ނުހަނު ސާބިތު ކަމާއެކުއެވެ. ކޮންމެ މީހަކު ކޮންމެ އެއްޗެކޭ ބުންޏަސް އޭނާ ޤަބޫލެއްނުކުރާނެ ކަހަލައެވެ.\n"އެކަމަކު އޭނާގެ ކުށުގެ ރިކޯޑެއްނެތް، އަހަރުތަކެއްވަންދެން ބޭރުގައި އުޅެފައި އިހަކަށް ދުވަހު ރާއްޖެއައީ، ކުރިއާލާ ރާވައިގެން ކުރިކަމެއްކަން އެނގޭ... ހުރިހާ ތަނަކަށް ނޯޓިސް ފޮނުވަން ވަގުތު ނަގާނެކަން އެނގި އެކަން ކުރެވުމުގެ ކުރީން އެމީހުން އެ ދިޔައީ، އެހެންވެ އެނގޭ ސިސްޓަމްގެ ޕްރޮސެސް ހިނގާ ގޮތް އެނގިފަ، ކުރިއާލާ ރެޑީވެގެންކަން ތިބީ." ސުޖާއު ވިސްނުމަކަށް ގެއްލި އިނދެ ވާހަކަދެއްކިއެވެ.\n"ކޮންތާކަށް އެމީހުން ފުރީ؟ ދިޔަތަނެއް އެނގޭތަ؟" ޔާދިން އެނގެން ބޭނުންވިއެވެ.\n"ޔާދު، އެ ވީޑިއޯ ބަލާބަލަ... ގަދަކަމުން ގެންދާ މީހެއްހެން ކެން ހީވޭތަ؟ އައި ޑޯންޓް ނޯ އެނީމޯ... ލައިތާމެދު އޭނާ ކަންބޮޑުވާނަމަ އެހެން ހިނގައިދާނެތަ؟." ލިބިފައިވާ މާޔޫސްކަމާއެކު ސެހްރާނުގެ ކަނާއަތްތިލަ ބޮލުގައި ހާކާލިއެވެ. ހަޤީޤަތަކީ ކޮބާއިކަން ބުނަން އޭނާއަށް ދަތިވެއްޖެކަން ޔަގީނެވެ.\n"ކެންއަކީ އެކަހަލަ އަންހެންކުއްޖެއްނޫން، އޭނާ ލައިތަށް ދެރައެއްނުދޭނެ." ޔާދިން ބުންޏެވެ.\n"މިފްރާހުތަ ލައިތަށް ހަމަލާ ދިނީ." ސުޖާއު އަހާލިއެވެ.\n"އޭނާއާއި އެހެން މީހަކާ ދެމީހުން ކާރުގަ ތިބީ، ކެންޒާ ގޮވައިގެން ފުރަތަމަ ފޭބީ މިފްރާހު، ކުރިން ކިޔާދިންހެން ކެންޒާގެ ދެއަތް އައްސާފަ ހުރީ، އޭނާގެ އަގަޔަށް ފޮތިގަނޑެއް ކަހަލަ އެއްޗެއް ކޮށްޕާފަ އޮތްތަން ދުށީން... ވޭނުގައި އައި ބަޔަކު ތަޅައިގަތީ، ވަޅި ހިފައިގެން ހުރި މީހާއާއި ކަތިވަޅި ހިފައިގެން އައި މީހާ ނޫން އެހެން އެންމެން ގެންގުޅުނީ ލަޑިބުރިތަކާއި ބެޓުތަކެއް، ކާރުގަ އިން މީނާ ނުކުމެ ހިފެހެއްޓީތީ ލައިތުގެ ކަރަށް ވަޅި ނުވަނީ... އެމީހުންގެ ބޭނުމަކީ ކޮބާކަން ނޭނގުނަސް ލައިތު މަރާލަން ބޭނުމެއްނުވެޔޭ ހީވީ އެހެންވެ."\n"ސުޖާބޭ، އަދިވެސް އެކަމާ ގުޅޭ މީހަކު ހައްޔަރު ކުރެވުނު ކަމަކަށްނުވޭ. ފުލުހުން ކީއްތަ އެކުރަނީ؟ ތިބުނާ މުބީނަކީ ޤާނޫނަށްވުރެ ވެސް މަތީ މީހަކީތަ؟ ޝައްކުވާއިރު އޭނާ އިން ފަށަންވީނު ފުރަތަމަ." ކެތްތެރިކަން ކުޑަ ރާގެއްގައި ސެހްރާނު ބުންޏެވެ.\n"ކުރިބަޔަކު ނުހޯދޭ، ޝައްކުކުރެވޭ މީހުން ގެނެވުނަސް ހެކިތަކެއް ނެތި ބަންދުކުރާނީ ކިހިނެއް، މިހާރު ކޯޓުއަމުރެއްނެތި އެއްކަމެއް ވެސް ނުކުރެވޭނެ، ކޯޓުއަމުރަކީ ހަމަ ބުނެލާއިރަށް ދޫކުރާ އެއްޗެއްނޫން، ސިސްޓަމް ތެރެއިން ކުށްކުރި މީހުން ފެންނަން ހުރިއިރު، މިފްރާހު ކިޔާ މީހަކަށް ފެނުނީ ހަތަރު މީހަކު، އެމީހުން ވެސް ޔާދިން ކިޔާދިން ސިފައާ ވައްތަރެއްނޫން، އަސްލު މިފްރާހު މިފެނުނީ ކެންޒާ ހޯދުމުގެ ތެރޭން... އަދި ކޮބާ އެކަން ކުރި މީހުން، ވަގުތުންވަގުތަށް ހޯދޭނެ ކަންކަމެއްނޫން މިހުންނަނީ، މިހާރު މާރާމާރީއާއި ފޭރުން ހިންގަނީ ވަރަށް ބޮޑަށް ރޭވިގެން، އެކަމަށް ތައްޔާރުވެގެން، ލައިތަށް ހަމަލާ ދިނީ ކުއްލިއަކަށްނޫން، މިކަމެއް ހިނގިއިރު އެމީހުން ފުރަން އޮތީ ހުރިހާކަމެއް ނިމިފަ، އެހެންނޫނީ މިހާ އަވަހަށް ފުރައިގެން ނުދެވޭނެ، ދެން އޮތީ އޭނާ މިކަމުގައި ކުށްވެރިވޭތޯ ބެލުން، އޭނާގެ މައްޗަށް ހެކިތަކެއް ނުފެނުނީވިއްޔާ އިންޓަޕޯލް މެދުވެރިކޮށް ވެސް ނޯޓިސްއެއް ނުނެރޭވޭނެ." ކަންތައް ހަމަޖެހިފައި އޮންނަ އުސޫލާއި ޤަނޫނުގައި އޮތް ގޮތް ވިސްނައިދޭން ސުޖާއު މަސައްކަތް ކުރިއެވެ. އަވަސްކުރަން ބޭނުންވިޔޭކިޔާފަ އަވަހެއްނުވާނޭކަން ސުޖާއުގެ ތަޖުރިބާ ބުނެދެއެވެ. އެހެންވިޔަސް އިންސާފުގެ ކުރިމައްޗަށް ބަޔަކު ހާޟިރު ކުރެވޭނެކަމުގެ ޔަގީންކަން އޭނާ ދުލެއް ނުކުރެއެވެ.\nލޮލުފިޔަ ޖަހާނުލައި އެނދުގައި މިފްރާހު ބޭއްވި ގޮތަށް ކެންޒާ އޮތީއެވެ. މިފްރާހު ތެދުވެގެން ގޮސް ފާޚާނާއަށް ވަނުމުން ކެންޒާ ވެސް އެނދުން ތެދުވިއެވެ. ހުޅުވާފައި ހުރި ދޮރުން ވަންނަ ލުއިލުއި ވައިރޯޅިތަކުން ތުނިތުނި ފަރުދާ ހިއްލި ނަށާލައެވެ. އެ ފަރުދާގެ އެއްފަރާތުން ބެލްކަންޏަށް ކެންޒާ ނުކުތެވެ. ދެތިން އުސްއިމާރާތުގެ އިތުރުން ގެތަށް ފެންނަން ހުއްޓެވެ. ދުރުން ފެހިކަން ގަދަ ވާދީއެއް ފަދަ ހިތްގައިމު ކަމެއް ފެނެއެވެ. ހަމައެއާއެކު އަރާފައި ހުރި އިރު ހުރީ ދިމާކުރިމަތީގައެވެ. ނަމަވެސް ފަޒާގައިވަނީ ފިނިކަމެވެ. ވާރޭ ވެހުމަށްފަހު އިޙްސާސް ކުރެވޭ ފަދަ ފިނިކަމަށްވުރެ ގަދަ ފިނިކަމެކެވެ. ކެންޒާއަށް ފުންނޭވާއެއް ބޭރުކޮށްލެވުނު ހިނދު ނޭވާގައި ދުންފިނީގެ އަސަރުވާތީ ފާހަގަވިއެވެ. އެހެންވެ އަނގައިން ފުމެލީ އަދިވެސް އެއްފަހަރު އެކަން ދުށުމަށް ބޭނުންވެގެންނެވެ. ރާއްޖެ ދޫކޮށް އެހެން ޤައުމަކަށް ކެންޒާ އައި މީ ފުރަތަމަ ފަހަރެވެ. އުޅޭނެ ގޮތެއް ދާނޭ ތަނެއް އޭނާއަކަށް ނޭނގެއެވެ.\nހެނދުނުގެ ނާސްތާ ކުރުމަށް މިފްރާހު ގަސްދުކުރީ ހޮޓެލުން ބޭރުގައެވެ. ކާއެއްޗެއް ކެއުމުގެ ބަދަލުގައި ކެންޒާ ބޯލީ ކޮފީ ތަށްޓެކެވެ. މިފްރާހު އާދޭސް ކުރުމުން ވެސް ކެންޒާ އެއްޗެއް ނުކެއެވެ. އޭނާ ދެން ކެންޒާ ގޮވައިގެން ދިޔައީ ވިޔަފާރިކުރާށެވެ. އެތައް ފިހާރަތަކެއް އެއްތަނެއްގައި ހުރި ބޮޑު އިމަރާތަކަށް ކެންޒާ ގޮވައިގެން މިފްރާހު ވަނެވެ. އެތަނުން ކެންޒާއަށް ބޭނުންވާނޭ އަންނައުނު އޭނާ ގަތެވެ. ފިނިއިރު ލާނޭ ބައެއް ހެދުމާއި ހޫނު މޫސުމުގެ ހެދުމާއި، ހަވީރީ ހެދުންތަކުގެ އިތުރުން ޖީންސާއި ބޫޓެވެ. ކެންޒާގެ ރުހުމަކަށް އޭނާ ބޭނުންނުވާ ކަހަލައެވެ. ވިޔަފާރިކޮށް ނިމުމުން އެނބުރި ހޮޓެލަށް އައީއެވެ.\nކޮޓަރީގައި ހުރި ގޮނޑީގައި ކެންޒާ އައިސް އިށީންނަން އުޅުމުން ފޮށި ހުޅުވަން މިފްރާހު ބުންޏެވެ. ކެންޒާ ދެކޮޅު ހެދީ އޭގައި މިފްރާހު ބަލަން ޖެހޭ އެއްޗެއް ނުހުންނާނޭކަން އެނގޭތީއެވެ. ފޮށިފަޅާލައި އާފޮޓަކަށް އެއްޗެހި އަޅާނީކަން މިފްރާހު ބުނެލީ އާދައިގެ ގޮތަކަށެވެ. ނަމަވެސް ކެންޒާއަށް ހީވީ އިންޒާރެއް ހެންނެވެ. ފޮށި ހުޅުވައިދިނީ އެހެންވެއެވެ. މިފްރާހު ކުރާކަމެއް ބަލަން ފޮށި ކައިރީ ކެންޒާ ހުއްޓެވެ. ފޮށީގައި ހުރި ކެންޒާގެ އަންނައުނުތައް ހޭވުމަށްފަހު ބައެއް ގަމީސްތައް މިފްރާހު ފޮށިން ނެގީއެވެ. ދެން ކެންޒާގެ ހެދުމުގެ އެތެރެއިން ލާ އަންނައުނުތައް މިފްރާހު ބަލަންފެށިއެވެ. އެތަކެތި އަތުލުމަށް ކެންޒާ އަވަސްވިއެވެ.\n"ދޭ އާ އޯލްޑް، އައި ބޯޓް ނިއު ވަންސް ފޯ ޔޫ... ސުޕާ ސެކްސީ ވަންސް..." ކެންޒާއަށް ބަލާލަމުން މިފްރާހު ބުންޏެވެ. ލަދުގަތްވަރުން ކެންޒާގެ ދެ ލޯ ފެންކަޅިވިއެވެ. މިފްރާހުގެ ނިޔަތް ނޭނގުނަސް ކެންޒާއަށް އިޙްސާސް ކުރެވުނު ލަދުވެތިކަމުން އޭނާއަށް ހީވީ މިފްރާހު ކުރީ މަލާމާތެއް ހެންނެވެ.\nކައިރިއަށް ޖައްސާލި ތިން ކޮތަޅަކުން މިފްރާހު ނެގި އެއްޗެހި ކެންޒާއަށް ދައްކާލިއެވެ. މީގެ ފަހުން ކެންޒާ ބޭނުންކުރާނީ އެފަދަ އަންނައުނުކަން މިފްރާހު ބުނެލިއެވެ. އަދި ކެންޒާގެ ގަމީސްތައް ބަދަލުކޮށްލަން ވެއްޖެކަމުގައި ވެސް ބުނެ ދެން ހުރި ކޮތަޅުތަކުން އޭނާ ހެދުންތައް ނެގިއެވެ. ހުރިހާ އެއްޗެއް ފޮށްޓަށް އެޅީ މިފްރާހުގެ ދެއަތުންނެވެ. ގާތްގަނޑަކަށް ކެންޒާ ގެނައި ހުރިހާ ހެދުމެއް ކަހަލަ ގޮތަކަށް މިފްރާހު ހުރީ އުކާލަން ނަގާފައެވެ.\n"އަގައިން ކްރައިން..." ބޮލަށް އުނދަގޫވެފައި ހުރި ކަހަލަ ރާގެއްގައި މިފްރާހު ބުނެލިއެވެ. ކެންޒާ ރޯތަން ފެނިގެންނެވެ.\n"މީ އެއްވެސް އަންހެންކުއްޖަކަށް ޓަކައި އަހަރެން ކުރި ކަމެއްނޫން، ކިޓީ ޕްލީޒް... އަހަރެން ހާދަ ލޯބިންނޭ މިހުރިހާކަމެއް މިކޮށްދިނީ، ދެންނެތް ގިނައިރެއް... މަންމަމެން ތިބޭނެ އަހަރެމެންގެ އިންތިޒާރުގައި، ބަލާބަލަ ތިމޫނު، އަދިވެސް ލޮލުގެ ދުޅަކަން އެއްކޮށް ނުފިލާ... އަނެއްކާ ރޯން ތިފެށީ، މަންމަމެން ކުރިމަތީ ކެން ނުވާނެ ރޮއެގެން... ޕްލީޒް..." މިފްރާހު އައިސް ހިފަހައްޓާލީ ކެންޒާގެ މޫނުގައެވެ. ދެއަތުގެ އިނގިލިތަކުން ކެންޒާގެ ކޯތާފަތުގައި ފިރުމާލިއެވެ. ލޯބިން ބޮސްދޭން އުޅުމުން މޫނު އަނބުރާލުމާއެކު ކެންޒާ ޖެހުނީ ފަހަތަށެވެ.\n"އައި ޑޯންޓް ވޯންޓް ޓު މެރީ ޔޫ." ކެންޒާ ބުނީ މަޑުންނެވެ. ނަމަވެސް މިފްރާހު މޫނުގެ ކުލަވަރު ބަދަލުވިއެވެ.\n"ދެޓްސް އިނަފް... ތި އެޓިޓުޑް ކިޓީ ދޫކޮށްނުލާނަންތަ؟ އަދިވެސް ލެސަން ލާން ނުވޭތަ؟ މީހެއްގެ އަނތްބަކަށް ވިއްޔާ ވާނީ އަހަރެންގެ އަނތްބަކަށް، ގެއަށް ގޮސް މަންމަމެން ކުރިމަތީ ތިވައްތަރަށް އުޅެފިއްޔާ އަހަރެން ބަލާކަށް ނުހުންނާނަން، އެމީހުން ދެކޮޅު ހެދިއްޔާ މި ކައިވެނި ވަކިން އަވަސްކުރާނަން...." މިފްރާހުގެ އަޑުގައި ނުރުހުމުގެ އަސަރުވިއެވެ. ހަށިފުރާ ފުންނޭވާއެއް ދޫކޮށްލި ގޮތުން މިފްރާހު ރުޅިގަދަވާން ބޭނުންނުވާކަން ދޭހަވެއެވެ.\n"ކޮންމެ ފަހަރަކު އަހަރެން ލައްވާ ގޯހެއް ހަދުވަން ނޫޅެބަލަ." ކެންޒާގެ އަތުގައި ހިފާލުމާއެކު މިފްރާހު ބުންޏެވެ.\nހޮޓެލުން ނުކުތް އިރު މިފްރާހު ބުކްކުރި ކާރު ކައިރިކޮށްފިއެވެ. ވާރޭ ވެހެން އުޅޭހެން ހެނދުނު ހީވި ނަމަވެސް މެންދުރުވީއިރު އުޑުމަތި އެއްކޮށް ސާފުވެއްޖެއެވެ. ފިނިކަން ވެސް ފަޒާއިން ކެނޑިފައިވިއެވެ. ހޭލަމޭލަވާ މީހުންގަނޑު ގިނަވިއެވެ. މިފްރާހު ދޮރު ހުޅުވާލަ ދިނުމުން ކާރުގެ ފަހަތަށް ކެންޒާ އަރައިފިއެވެ. އޭނާއާ ޖެހިގެން މިފްރާހު އެރިއެވެ. އިތުރު ވާހަކައެއް ޑްރައިވަރާ ވެސް މިފްރާހު ނުދައްކައެވެ. ކާރު ދުއްވާލިއިރު ދާންވީ މަންޒިލް ޑްރައިވަރަށް އެނގޭ ކަހަލައެވެ. ކެންޒާ ލައިގެން އިނީ މިފްރާހު ގަނެދީފައި ހުރި ހެދުންތަކުން އޭނާ ބުނި އެއްޗިއްސެވެ. އެއީ ނޫކުލައިގެ އޯވަރޯލްގެ ދަށުން ހުދު ޓީޝާޓެއްގައެވެ. އަދި އަރާފައި ހުރީ ހުދު ކުލައިގެ ކޮންވާސް ސްނީކާއަކަށެވެ. ކުރިން ނުފެންނަ ކެންޒާއެއް ފެންނަ ކަހަލައެވެ. ކުރިން ހުރި ގޮތާއި ބަލާފައި އެ ހަށިގަނޑަށް ވަނީ ބޮޑު ބަދަލެއް އައިސްފައެވެ. ދެކޮނޑާއި ބުޑު ފުޅާވެލައި އުނަގަނޑު ހިމަވެލާފައި ހުރިއިރު ބައްޓަން ދަންފުޅިއެކޭ އެއްގޮތެވެ. ކުރިއަށްވުރެ އެ ހަށިގަނޑުގެ ބައްޓަން ރީތިވެއްޖެއެވެ. މިފްރާހަށް އިރުއިރުކޮޅުން ކެންޒާއަށް ބަލާލެވެއެވެ. ކެންޒާ ދޮރުގެ ބިއްލޫރި ގަނޑުން ބޭރަށް ނަޒަރު ހުއްޓާލި ގޮތަށް ހަރަކާތެއްކޮށްނުލާ އިނެވެ.\nމާހާ ދޮރުން ބޭރު ބަލާލާފައި އެތެރެއަށް ވަދެގެން އައެވެ. ރައުދާއަށް މިމަންޒަރު ފެނި އައީ ހެއްޔޭ އަހާލީ ނިކަން އަވަހަށެވެ. ދެފަރާތަށް މާހާ ބޯހޫރުވާލާފައި އައިސް މަންމަގެ ގާތު ސޯފާގައި އިށީނދެއްޖެއެވެ. ސަނާއާއި ނޫރާ އިނީ ކުރިމަތީ ހުރި ސޯފާގައެވެ.\n"މެންދުރު ކާންވާއިރަށް އަންނާނެތަ؟" ރައުދާއަށް ބުނެވުނެވެ.\n"ކާރުގަ ތިބިހެން ހީވަނީ... އެކުއްޖާ ބަލާހިތުން ދޮރުކައިރިއަށް އިރުއިރުކޮޅުން މިދެވެނީ." މާހާ ބުންޏެވެ.\n"އަހަރެން ވެސް ހިތަށް އަރާ ކިހިނެއް ހުރި ކުއްޖެއްބާއޭ... މިފޫ ފޮޓޯއެއްހާ ހިސާބު ވެސް ދައްކާނުލި، ވަރަށް ގަޔާވީމަ އިންނަން އެ އުޅެނީ." ނޫރާ ބުންޏެވެ.\n"އިނުމުގެ ކުރީން މަންމަގެ ރުހުން ހޯދަން އެ ގެންނަނީ." މިހެން ބުނެ ސަނާ ހީނގަތެވެ. އެ ހުނުމުގައި ގޭގެ ދެންތިބި އަންހެނުން ވެސް ބައިވެރިވެއްޖެއެވެ.\n"މާހާ، މަތީ ކޮޓަރި ސާފުކުރުވިންތަ؟" ރައުދާ އަހާލިއެވެ.\n"އެކަން ނިންމައިފިން މަންމާ." މާހާ ޔަގީންކަން ދިނެވެ.\n"ކައިވެނިނުކޮށް އެއްގޭ ތެރޭގައި އެހާ ދުވަހު އުޅުން ރަނގަޅެއްނުވާނެ، ބައްޕަ އައީމަ ތާރީޚެއް ކަނޑައަޅަން މިފޫ ގާތު ބުނަން މަންމަ ގަސްދުކުރަނީ." އަންހެން ދަރިފުޅާއި ދެން ތިބި ދެ ޅީދަރީންގެ ޚިޔާލެއް ރައުދާ ހޯދަން ބޭނުންވިއެވެ. އެންމެން ވެސް ތިބީ މިފްރާހުގެ ކައިވެނި އަވަސް ކުރަން ބޭނުންވެފައެވެ. އެހެންނަމަވެސް ޢާއިލާއަށް ކެންޒާއާ ބެހޭ ގޮތުން އެއްވެސް ކަމެއް ނޭނގެއެވެ. ކިޔާދޭނޭ ވަގުތެއް ވެސް މިފްރާހަށް އަދިނުވަނީއެވެ.\n"އެ އައީ ކަންނޭނގެ." މާހާ ފުންމައިގެން ތެދުވީ ގޭ ކައިރިއަށް ކާރެއް މަޑުކުރިހެން ހީވެގެންނެވެ. އޭނާ ހަލުވިކޮށް ގޮސް ދޮރު ހުޅުވާލިއެވެ. އެއާއެކު ނިކަން ބާރަށް މަންމާއޭ ކިޔާ ގޮވާލައިފިއެވެ. ރައުދާއާއި ދެންތިބި މީހުންނަށް ވެސް މިފްރާހު އައީކަން ޔަގީންވިއެވެ.\n"މިފޫ ފޮރުވަފޮރުވައިގެން އުޅޭ އަންހެންކުދީންނާ ވައްތަރު އެއްވެސް ގޮތެއްނެތް... މުޅިން ތަފާތު." ސަނާގެ ކަންފަތް ދޮށުގައި ނޫރާ ބުނެލިއެވެ.\n"މީ ސީރިއަސް ކަންނޭނގެ، ރީތި ގޮތެއް އެބަހުރި... ބަލާބަލަ އެއޮއް ފަން އިސްތަށިގަނޑެއް، ދިގުކަން ދޯ... ހަމަޔަގީން މިފޫ އެހެރީ އެ އަންހެންކުއްޖާއާ ހެދި މޮޔަވެފަކަން." ސަނާ ވެސް ވާހަކަދެއްކީ ސިއްރުންނެވެ.\n"ކެންޒާ، މީ މަންމަ، ދެން މިހުރީ ސިސް... މާހާ... ގޭގެ ތާޅަފިލި، ހޭއަޑު އިވުނީމަ ކެންއަށް ޔަގީންވާނެ..." މިފްރާހު ހިނިތުންވެ ހުރެ ވާހަކަދެއްކިއެވެ.\n"ދަރިފުޅު ބޭރުގަ ހުރެތަ ހުރިހާ ވާހަކައެއް ދައްކަނީ، ކެންޒާ ގޮވައިގެން އަވަހަށް އެތެރެއަށް ހިނގާ... ޢާއިލާއާ ބައްދަލު ކޮށްދޭންވާނީ ޢާއިލާގެ ތެރޭގައި ބައިންދައިގެން، އާދޭ ދެކުދީން އަވަހަށް." ހިނިތުންވެ ހުރެ ރައުދާ ވާހަކަދައްކަމުން ކެންޒާގެ ކޮނޑުގައި އަތް ޖައްސާލިއެވެ.\nކެންޒާ ހުރީ އަޖައިބުވެފައެވެ. މިފްރާހުދެކެ އެމީހުން ލޯބިން އުޅޭއިރު މިފްރާހުގެ ހަޤީޤަތް އެމީހުންނަށް އެނގޭބާއޭ ކެންޒާ ހިތާ ސުވާލުކުރެވުނެވެ. ޢާއިލާގެ ފަރާތުން ފެންނަމުން ދިޔަ ގާތްކަން ކެންޒާއަށް އިތުރު ވޭނެއް ދޭން ފެށި ކަހަލައެވެ. ލައިތުގެ ޢާއިލާ ވެސް އޭނާ ބަލައިގަތެވެ. ފަރަގު ކުރުމެއްނެތިއެވެ. ލައިތުއާ އިންނަން އޭނާ ރަން ވެސް ކިޔައިފިއެވެ. އެ ރަން އުވިގެންދާން ކެންޒާ ނޭދެއެވެ. އޭނާ ލައިތުގެ މީހެއްގެ ގޮތުގައި ހުންނަން ބޭނުމެވެ. ނަމަވެސް މިފްރާހު އެވަނީ ކައިވެންޏަށް ތައްޔާރުވެފަކަން ކެންޒާއަށް އެނގެއެވެ. އޭނާ އެ ކައިވެނި ކޮންމެ ގޮތަކުން ވެސް ކުރާނޭކަން ކެންޒާއަށް އެނގެއެވެ. އަމިއްލަ ނަފްސުދެކެ ރުޅި އާދެވެނީ އެހެންވެއެވެ. ހުރިހާ ކަމެއް އެނގި ހުރެ ވެސް އެއްވެސް ކަމެއް ކުރެވެން ނެތީމައެވެ.\nކެންޒާގެ އަތުގައި މިފްރާހު ހިފާލައިގެން ހުރީ ބާރަށެވެ. ނޭއްދާރުކަން ކެންޒާ ދައްކާލަފާނޭތީ މިފްރާހު ހުސިޔާރުވެ ހުރި ކަހަލައެވެ. މާހާ އައިސް މިފްރާހުގެ ގާތުން އަތުގައި ހިފާލައިގެން ހުރިއިރު ރައުދާ ހުރީ ކެންޒާގެ ގާތުގައެވެ. ކުރިއަށް ޖެހިލައި ބަދިގެއާ ދިމާއަށް ރައުދާ ހިނގައިގަންނަމުން އަންނާށޭ ގޮވާލިއެވެ. ނޫރާއާއި ސަނާ އައީ އެންމެންގެ ފަހަތުންނެވެ.\n"މިފޫ ނުބުނޭ މަންމަމެން ކައިރީ އެއްވެސް ވާހަކައެއް، ކުއްލިއަކަށް ގުޅާފައި މަންމަގެ ޅީދަރިފުޅު ގޮވައިގެން އަންނަނީއޭ ބުނީމާ މަންމައަށް ނޭނގުނު ހަދާނޭ އެއްޗެއް ވެސް." ތަށިތަކުގެ މަތިތައް ނަގަމުން ރައުދާ ވާހަކަދެއްކިއެވެ.\n"ކެންއަށް ކަމުދާނެ ކޮންމެ އެއްޗެއް ވެސް." ކެންޒާ އަނގައިން ނުބުނުމުން ނިކަން އަވަހަށް މިފްރާހު ބުނެލިއެވެ.\n"ކެންޒާ ވަރުބަލިވެފަތަ؟ ކައިގެން ކޮޓަރިއަށް ދާނީ ދޯ، ނިދާލަނިކޮށް ވަރުބަލިކަން ފިލާފާނެ، މިރެއަށް ގޭގެ އެންމެން ހަމަވާނެ."\nކެންޒާ އިސްޖަހާލައިގެން ހިމޭންވެފައި އިންނަކަން ރައުދާއަށް ފާހަގަވިއެވެ. އެހެންނަމަވެސް އޭނާ ބެލީ އެކަން ބޮޑުކަމަކަށް ނުހަދާށެވެ. ކެންޒާއާ ބައްދަލުވި ފުރަތަމަ ފަހަރަށްވާއިރު އޭނާއަށް އެ އަންހެންކުއްޖާ ބެހޭ ގޮތުން އެއްވެސް އެއްޗެއް ނޭނގެއެވެ. ވީއިރު އޭނާއާ މެދު ފާޑުކިޔާ ގޮތް ނިންމުން ރަނގަޅެއް ނުވާނޭ ރައުދާގެ ޟަމީރު އެއްބަސްވެއެވެ. ފަހަރެއްގައި ކެންޒާއަކީ މަޑުމައިތިރިކަމަށް ލޯބިކުރާ ބަސްމަދު ކުއްޖަކީއެވެ. އެގެއާއި ޢާއިލާއަކީ އޭނާއަށް ބީރައްޓެހި މާޙައުލެކެވެ. އާދަވެ ހޭނެން ދުވަސް ނަގާނެއެވެ. އެހެންވިޔަސް ރައުދާއަށް ކަމުދާ ގޮތެއް ކެންޒާގެ ހުއްޓެވެ.


Salaf jamihyaa uvaalaakah alhugand neydhen: Nasheed\nސަލަފް ޖަމިއްޔާ އުވާލާކަށް އަޅުގަނޑު ނޭދެން: ނަޝީދު\nސަލަފް ޖަމިއްޔާ އެއްވެސް ހާލެއްގައި އުވާލުމަކީ އެދިވަޑައިގަންނަވާ ގޮތް ނޫން ކަމަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nނަޝީދު އެ ގޮޔތަށް ވިދާޅުވިއިރު، ރައްޔިތުންގެ މަޖިލީހުގެ ކުރީގެ މެންބަރު ޑރ. އަފްރާޝީމް އަލީ އަވަހާރަކޮށްލި މައްސަލާގައި ޖީނާއީ ކުށްކުރި އެންމެނަށް ލަސް ނުކޮށް ފިޔަވަޅު އެޅުމަށް ގޮވާލަން މަޖިލީހުގެ 47 މެންބަރުންގެ އަޣުލަބިއްޔަތުން އިއްޔެ ވަނީ ފާސްކޮށްފަ އެވެ. އޭގެ ތެރޭގައި ސަލަފް ޖަމިއްޔާ ވެސް ހިމެނެ އެވެ.\nމިއަދުގެ ޖަލްސާގައި ވަހާކަފުޅު ދައްކަވަމުން ރައީސް ނަޝީދު ވިދާޅުވީ މީގެ ކުރިން ބޭއްވި މަޖިލީހުގެ ޖަލްސާއެއްގައި ވެސް އެ މައްސަލާގައި އެމަނިކުފާނު ދެކެވަޑައިގަންނަވާ ގޮތް ހާމަ ކުރައްވާފައިވާނެ ކަމަށެވެ. ސަލަފް ޖަމިއްޔާ އުވާލަން އެމަނިކުފާނު އެދެވަޑައި ނުގަންނަވާ ކަމަށެވެ.\nއެ ދުވަހުގެ ޖަލްސާގައި ރައީސް ނަޝީދު ވިދާޅުވީ ސަލަފް އުފެއްދެވީ އެމަނިކުފާނުގެ ވެރިކަމުގައި ކަމަށާއި އޭރު ކުރީގެ ރައީސުން ހިމެނިވަޑައިގަންނަވާ ގޮތަށް ގިނަ ސިޔާސީ ތަޖުރިބާކާރުން އެ ޖަމިއްޔާ ރަޖިސްޓްރީ ނުކުރަން ލަފާ ވެސް ދެއްވި ކަމަށެވެ. އެހެން ނަމަވެސް ސަލަފް ރަޖިސްޓްރީ ކޮށްފައި ވަނީ ކުރީގެ ރައީސް މައުމޫން އަބްދުލްގައްޔޫމްގެ ވެރިކަމުގައި 2006 ވަނަ އަހަރުގަ އެވެ.\nމިއަދުގެ ޖަލްސާގައި ނަޝީދު ވިދާޅުވީ އެއްވެސް ޖަމާއަތުން މީހުން މެރުމަށާއި ހަނގުރާމައަށް މީހުން ފޮނުވުމަށް ހިތްވަރު ދޭ ބާވަތުގެ އެއްވެސް ވާހަކައެއް ދެއްކުމާއި އެފަދަ އެއްވެސް އަމަލެއް ކުރުމަކީ ރައްޔިތުންނަށް ލިބޭނެ ވަރަށް ބޮޑު ދެރައެއް ކަމަށެވެ. ސަލަފް އުވާލަން އެމަނިކުފާނު ބޭނުންފުޅު ނުވި ނަމަވެސް ފިޔަވަޅު އަޅަން މަޖިލީހުން ފާސް ކޮށްފައިވާ ކަމަށެވެ.\n"ސަލަފް ޖަމާއަތާ ގުޅޭ ގޮތުން ފިޔަވަޅު އެޅުމަށް އަޅުގަނޑު ހިތުން މަޖިލިހުން އެދިފައި ވަނީ އޭގެ ތެރެއިން މިބާވަތުގެ އަމަލުތައް ހިންގާ ބޭފުޅުންނާ ގުޅޭ ގޮތުން އަޅަން ޖެހޭ ފިޔަވަޅުތައް އަޅަމުން ގެންދިއުމަށް،" ރައީސް ނަޝީދު ވިދާޅުވި އެވެ.\nއެމަނިކުފާނު ފާހަގަ ކުރެއްވީ ސަލަފް ޖަމިއްޔާގައި ކުރިން އުޅުނު އަލީ ޖަލީލް (މޮސްކޯގެ ޖަލީލް) ޕާކިސްތާނުގައި 2009 ވަނަ އަހަރު ސިފައިންގެ މަރުކަޒަކަށް ޖާނުން ފިދާވުމުގެ ހަމަލާއެއްދީ އަމިއްލައަށް މަރުވެ ދިޔަ ހާދިސާ އެވެ.\n"އެންމެ ފަހުން މޮސްކޯގެ ޖަލީލަށް ވެގެން ދިޔަ ގޮތަކީ ޕާކިސްތާނުގައި އަމިއްލަ ހަށީގައި ބޮން ހަރުކޮށްގެން އޭނާ އަމިއްލަ އަށް މަރުވެ ދިޔައީ. މިއީ ރާއްޖޭގެ ޖަމިއްޔާއެއްގެ ތެރޭގައި އުފެދޭ ރޫހެއްގެ ސަބަބުން ނުކުމެވޭނެ ނަތީޖާއެއްގެ ގޮތުގައި އަޅުގަނޑުމެންނަށް ދެކެވިގެން ނުވާނެ،" ނަޝީދު ވިދާޅުވި އެވެ.\nމަރުތައް ތަހުގީގު ކުރުމަށް ރައީސް އިބްރާޙިމް މުހައްމަދު ސޯލިހް އުފެއްދެވި ރިޔާސީ ކޮމިޝަނުން އަފްރާޝީމްގެ ގަތުލު ތަހުގީގުކޮށް ނެރުނު ރިޕޯޓްގައިވާ ގޮތުން އޭނާ އަވަހާރަކޮށްލީ ދީނީ ހަރުކަށި ފިކުރުގެ ޖަމާއަތަކުން ކަމަށެވެ. އެ މަރާ ގުޅިގެން ހިނގި ކަންކަމުގައި ޝާމިލުވި ކަމަށް ރިޕޯޓްގައި ބުނާ ޖަމިއްޔާތަކުގެ ތެރޭގައި ސަލަފް ވެސް ހިމެނެ އެވެ.\nނަމަވެސް އެ ރިޕޯޓްގައި ސުވާލު އުފެދޭ ކަންކަން ހިމެނޭ ކަމަށް ބުނެ އަފްރާޝީމްގެ އާއިލާއިން ވަނީ ރިޕޯޓް ބަލައިގަންނަން ދެކޮޅު ހަދައިފަ އެވެ. އެހެންވިޔަސް ރިޕޯޓްގައި ހެކިތައް ސާފުކޮށް ހުންނާނެ ކަމަށާއި ރިޕޯޓް ފުރިހަމަވާނެ ކަމަށް މަރު ކޮމިޝަންގެ ރައީސް ހުސްނުއްސުއޫދު ވަނީ ވިދާޅުވެފަ އެވެ.\nރައީސް މުހައްމަދު ނަޝީދު ދީނީ އިލްމުވެރިން ސަލަފް ޖަމިއްޔާ + ޑރ. އަފްރާޝީމް އަލީ އަފްރާޝީމް ރިޕޯޓް


ޙަޤީޤަތުގައިވެސް މަރުގައި ރަހައެއް ވެއެވެ!: މުފްތީ މެންކް "ކޮންމެ ނަފްސަކީވެސް މަރުގެ ރަހަ ލިބިގަންނާނެ އެއްޗެކެވެ...!" - ޤުރްއާން\nކޮންމެ ނަފްސަކީ މަރުވާނެ މީހެކެވެ. ދުނިޔެ ދޫކޮށްދާންޖެހޭނެ މީހެކެވެ. އެހެން ނަމަވެސް ﷲ ތައާލާގެ ވަހީބަސްފުޅަށް ވިސްނައިލާށެވެ!\n"ކޮންމެ ނަފްސަކީވެސް މަރުގެ ރަހަ ލިބިގަންނާނެ އެއްޗެކެވެ...." _(އާލްޢިމްރާން: 185)\nމިވަހީބަސްފުޅުގައި މެރުގެ ރަހަ ދެކޭނެ ކަމަށް ވަޙީކުރައްވަވާފައި އެވަނީ މަރުގައި ރަހައެއްވާތީއެވެ. ފޮނިރަހައެކެވެ. ނުވަތަ ހިތި ރަހައެވެ.\nމަރުގެ ރަހަ ފޮނިވާނީ ކޮންމެ ވަގުތަކުވެސް މަރުވެދާނެކަމަށް ބަލައިގެން މަރުވުމަށް ތައްޔާރުވެގެން ތިބި މީހުންނަށެވެ. ﷲ ތަޢާލާއަށް ކިޔަމަންތެރިކަން އަދާކުރި މީހުންނަށެވެ. ނަހީކުރެއްވެވިކަންކަން ނުކޮށް ޙެޔޮ ޢަމަލުތައް ކުރުމުގައި ސާބިތުވެ ތިބި މީހުންނަށެވެ. މަރާއިމެދު ޣާފިލުވެ ދުނިޔޭގެ އެދުންތަކާއިގެން އުޅުނު މީހަކަށް ނަމަ މަރުގެ ރަހަ ހިތިވާނެ އެވެ.\nމަރުގެ ރަހަ ފޮނިވާ މީހުންނަށް އާކިރަތްވެސް ފޮނިވާނެއެވެ. އަދި މަރުގެ ރަހަ ހިތިވާ މީހުންނަށް އާޚިރަތްވެސް ހިތިވާނެއެވެ. އެކަންވެސް ހަމަ މިއާޔަތުން އެނގިގެންދެއެވެ.\n"...އަދި (ތިއަބައިމީހުން ކުޅަ ޢަމަލުތަކަށް) ތިއަބައިމީހުންނަށް ފުރިހަމައަށް ޖަޒާ ދެއްވަވާނެކަން ކަށަވަރީ ޤިޔާމަތްދުވަހުންނެވެ. ފަހ، ނަރަކައިން އެއްކިބާކުރައްވަވައި، ސުވަރުގެއަށް ވެއްދެވި މީހާ (ދަންނާށެވެ!) ފަހެ، އެމީހަކު ނަޞީބުލިބިގެންފިކަން ކަށަވަރެވެ. ކެހިވެރިކަމުގެ ވަގުތީ އުފަލެއް ދޭ އެއްޗެއްކަމުގައި މެނުވީ ދުނިޔޭގެ ދިރިއުޅުން ނުވެއެވެ." (އާލްޢިމްރާން: 185)\nކަން މިފަދައިން ނަމަވެސް މީހެއްގެ ގާތު އޭނާ އެންމެ އެދެކަމަކީ ކޮބައިތޯ؟ ސުވާލުކޮށްފިނަމަ ދައްކާނީ ފައިސާ އާއި މުދަލާއި ދަރިންނާއި އަދި ގިނަ ޢަދަދެއްގެ އަނބިން ބޭނުންވާ ވާހަކައެވެ. މަރުވުމާއި އާޚިރަތުގެމަތިން ހަނދާން ހުންނަ ކަމަކަށްވެސް ނުވާނެއެވެ. މިފަދަ މީހުންނަށް މަރުވެސް ކައްވަޅުވެސް އަދި އާޚިރަތްވެސް ވެގެންދާނީ ވަރަށް ހިތި އެއްޗަކަށެވެ.


ރައްކާތެރިކަން ޔަގީންކޮށް ސްކޫލްތައް ހުޅުވައި ކިޔަވައިދޭން ފަށައިފި – Haftha\nWed, 8 July, 2020, 7:58 pm\nރައްކާތެރިކަން ޔަގީންކޮށް ސްކޫލްތައް ހުޅުވައި ކިޔަވައިދޭން ފަށައިފި\nރާއްޖެއިން ކޮވިޑް-19 ފެނުމާއި ގުޅިގެން ރާއްޖޭގެ ހުރިހާ ސްކޫލްތައް ބަންދުކޮށް، ކިޔެވުން މެދުކަނޑާލާފައި އޮންނަތާ ތިން މަހެއްހާ ދުވަސް ފަހުން ސްކޫލްތައް ހުޅުވައި ކިޔަވައިދޭން ފަށައިފިއެވެ.\nކޮވިޑާ ގުޅިގެން މިދިޔަ މާޗް މަހުގެ ކުރީކޮޅުން ފެށިގެން ސްކޫލްތައް ބަންދު ކުރުމުން ކިޔެވުން ކުރިއަށް ގެންގޮސްފައިވަނީ ޓެލިކިލާސްތަކާއި އޮންލައިން ގޫގުލް ކުލާސްތައް މެދުވެރިކޮށެވެ. ނަމަވެސް އެކަމުގައި ގިނަ ގޮންޖެހުންތަކެއް ކުރިމަތިވިއެވެ.\nހެލްތު ޕްރޮޓެކްޝަން ގައިޑްލައިންތަކާއެކު މިއަދުން ފެށިގެން ކޮވިޑް ނެތް ރަށްރަށުގެ ސްކޫލްތަކުގެ ހުރިހާ ގުރޭޑަކަށް ކިޔަވައިދޭން ފަށާނެއެވެ. އަދި މާލޭގެ ސްކޫލްތައް ހުޅުވައި ކިޔަވައިދޭނީ ގުރޭޑް9އަކުން މަތީގެ ގުރޭޑްތަކަށެވެ.\nއެޑިއުކޭޝަން މިނިސްޓްރީން ކުރިން ބުނެފައިވާ ގޮތުން، އާ އާންމު ހާލަތުގައި ސްކޫލްތަކުން ކިޔަވައިދޭނީ ހަފްތާއަކު ހަތަރު ދުވަހު، ދުވާލަކު ހަތަރު ގަޑިއިރު، ގިނަވެގެން ހަތަރު މާއްދާޢެވެ. ފަސް ވަނަ ދުވަހަކީ ޓީޗަރުން ސްކޫލަށް ގޮސް، ކިޔަވައިދޭނެ ބައިތައް ހަމަޖައްސާ ދުވަހެވެ.\nސްކޫލްތައް ހުޅުވައި ކިޔަވައިދިން ނަމަވެސް، ސްކޫލުގައި ކިޔަވައި ނުދެވޭ ބައިތައް ފުރިހަމަ ކުރާނީ ގޫގުލް ކުލާސްރޫމް މެދުވެރިކޮށެވެ. އަދި ކޮންމެ ދެ ހަފްތާއިން އެއް ހަފްތާ ޓީޗަރުންނަށް އޮންލައިން ކުލާސްތައް ބާއްވަންޖެހެއެވެ.\nއާ އާންމު ހާލަތުގައި ސްކޫލް މާހައުލުގައި އުޅޭ ހުރިހާ ވަގުތުގައާއި ސްކޫލަށް ދާއިރުގަ އާއި ސްކޫލުން ގެއަށްދާއިރު ވެސް ދަރިވަރުންނާއި ސްކޫލްގެ ހުރިހާ މުވައްޒަފުން ވެސް ތިބެން ޖެހޭނީ މާސްކު އަޅައިގެންނެވެ. ދަރިވަރުން ސްކޫލަށް ވައްދާނީ ހުން ބެލުމަށްފަހުއެވެ.\nއޭގެ އިތުރުން ކުލާސްރޫމްތަކުގައި ދަރިވަރުން ތިބޭ އަދަދު މަދުކޮށް، އެއް ކުއްޖަކާ އަނެއް ކުއްޖަކާ ދެމެދު ދުރުމިނެއް ބަހައްޓާފައިވެއެވެ. އަދި ސްކޫލް ގޯތިތެރޭގައާއި ކޮރިޑޯޓަކުގައި ގައިދުރުކަމުގެ ފާހަތައް ޖަހާފައިވެއެވެ.


Ukulhas tech fair mi mahu 26 gai baavvanee | Mihaaru\nޚަބަރު / ޕްރޮފެސަރު އުގެއިލް\nއުކުޅަސް ޓެކް ފެއާ މި މަހު 26 ގައި ބާއްވަނީ\nއުކުޅަސް ޓެކް ފެއާ އަށް ތައްޔާރުވުމުގެ ގޮތުން ޕްރޮފެސަރު ހަސަން އުގައިލް އެރަށުގެ އިސްބައެއް ބޭފުޅުންނާ އެކު ބައްދަލުވުމެއް ބާއްވަވަނީ. ފޮޓޯ: އުގައިލް ފައުންޑޭޝަން\nއާޓިފިޝަލް އިންޓެލިޖެންސް (އޭއައި) އާއި ޓެކްނޮލޮޖީގެ އެހެން ދާއިރާތަކުން ދިވެހިން އުފައްދާފައިވާ އުފެއްދުންތައް އެއް ތަނަކުން ދައްކައިލުމަށް ބާއްވާ ޓެކްނޮލޮޖީ ފެއާ މި މަހުގެ 26 ގައި އއ. އުކުޅަހުގައި ފަށަން ތައްޔާރުވެއްޖެ އެވެ.\n"އުކުޅަސް ޓެކް ފެއާ 2019"ގެ ނަމުގައި ފެއާ އިންތިޒާމް ކުރާ އުގައިލް ފައުންޑޭޝަނުން ބުނީ ފެއާގެ ބޭނުމަކީ ރާއްޖޭގެ ޓެކްނޮލޮޖީ އެއް ތަނަކުން ދައްކައިލުމާއި ބައިނަލްއަގުވާމީ ސައިންޓިސްޓުންގެ އިރުޝާދު އެ އުފެއްދުންތަކަށް ހޯދައި ދިނުން ކަމަށެވެ. ފެއާ ބާއްވަނީ އުކުޅަހުގައި މިހާރު ތަރައްގީކުރަމުން އަންނަ ކޮންވެންޝަން ސެންޓަރުގަ އެވެ.\nޕްރޮފެސަރު ހަސަން އުގައިލް "މިހާރު"އަށް ވިދާޅުވީ ދިވެހިންގެ އުފެއްދުންތައް އިތުރަށް ކުރިއަރުވާނެ ގޮތްތައް ފެއާއިން ހޯދައިދޭނެ ކަމަށެވެ. ޓެކް ފެއާ ބާއްވަން ހަމަޖެހިފައި ވަނީ އުކުޅަހުގައި އޮންނަ ބައިނަލްއަގުވާމީ ސައިންސްވެރިންގެ ކޮންފަރެންސެއް ކަަމަށްވާ އިންޓަނޭޝަނަލް ކޮންފަރެންސް އޮން ސޮފްޓްވެއަ ނޮލެޖް އިންފޮމޭޝަން މެނޭޖްމަންޓް އެންޑް އެޕްލިކޭޝަންސް (ސްކިމާ 2019) އާ އެކު އެކުގަ އެވެ. ޓެކް ފެއާ ކުރިއަށް ގެންދާ އިރު އެ ކޮންފަރެންސްގެ ބައިވެރިންގެ އިރުޝާދު ޓެކްފެއާގެ ބައިވެރިންނަށް ލިބޭނެ ކަމަށް އޭނާ ވިދާޅުވި އެވެ.\n"މި ޓެކް ފެއާގެ ބޭނަމަކީ އެއް ތަނަކުން ދިވެހިރާއްޖޭގެ މިހިރަ ޓެކްނޮލޮޖީ އަޅުގަނޑުމެން ދައްކައިލުން. ދެން މި ކޮންފަރެންސަށް ވަޑައިގަންނަވާ ބޭފުޅުންގެ ކޮމެންޓްތައް އަޅުގަނޑުމެން ބޭނުން ވަނީ. އެއާ އިންޓަރެކްޓް ވެގެން މި ޓެކް ފެއާގައި ހާއްސަކޮށް ދިވެހިންގެ ޓެކްނޮލޮޖިކަލް ތަރައްގީ ތަކަށް އެ ބޭފުޅުންގެ ކޮމެންޓް ހޯދައިދީ، އަޅުގަނޑުމެން އިތުރަށް ތަރައްގީކޮށް ކުރިއަރުވާނެ ގޮތްތައް ހޯދައި ދިނުން،" އިނގިރޭސިވިލާތުގެ ބްރެޑްފޯޑް ޔުނިވާސިޓީގައި މަަސައްކަތް ކުރައްވާ ޕްރޮފެސަރު ވިދާޅުވި އެވެ.\nސަރުކާރާއި އުކުޅަހު ކައުންސިލްގެ އެއްބާރުލުމާ އެކު ކުރިއަށް ގެންދާ ޓެކްފެއާ ބާއްވަން ފުރަތަމަ ނިންމީ އެ ރަށުގެ ސްކޫލްގަ އެވެ. ނަމަވެސް އެއަށް ވުރެ ރަނގަޅަށް އިންތިޒާމް ހަމަޖައްސަން އުކުޅަހު ކޮންވެންޝަން ސެންޓަރު ނިންމުމަށް ސަރުކާރުން ވަނީ އަމާޒު ހިފައިފަ އެވެ.\nއަމީން ކޮންސްޓްރަކްޝަނާ ހަވާލުކޮށްފައިވާ ކޮންވެންޝަން ސެންޓަރުގެ މަސައްކަތް މިހާރު އަންނަނީ ރެ އާއި ދުވާލު ކުރަމުންނެވެ.\nހުރިހާ އުމުރަކަށް ހުޅުވާލައިގެން ކުރިއަށް ގެންދަން ނިންމާފައިވާ އެ ފެއާ އަށް ވީހާވެސް ގިނަ ޒުވާނުންނާއި ސްކޫލް ކުދިން ޒިޔާރަތްކޮށް، އުފެއްދުންތައް ބެލުމަކީ އުގެއިލް ފައުންޑޭޝަންގެ އެދުމެކެވެ. ޓެކް ފެއާ އާއި ސްކިމާ ކޮންފަރެންސަށް ސްކޫލްތަކުގެ ދަރިވަރުން ގެންދާނެ ކަމަށް އއ. އަތޮޅުގެ ރަށްތަކުގެ ރަށު ކައުންސިލްތަކުން ކުރިން ވަނީ ބުނެފަ އެވެ.\nއުކުޅަސް ޓެކް ފެއާ އާއި ސްކިމާ ކޮންފަރެންސް ބާއްވަނީ ސަރުކާރުގެ މިިނިސްޓްރީތަކުގެ އިތުރުން އުރީދޫގެ އެހީތެރިކަމާ އެކުގަ އެވެ.\nސައިންސް އއ. އުކުޅަސް ޕްރޮފެސަރު އުގެއިލް\n10 ކޮމެންޓް, 29 ރިއެކްޝަންސް\nސިޔާސީއޭ، ރަށްގޯހޭ ނުކިޔާ، ސިދާ ފެއާއާއި ކޮންފަރެންސްގެ ޓޮޕިކަށް ވާހަކަ ދައްކަމާބަހީ. ކޮންފަރެންސްގެ ޓޮޕިކްތައް: /https://aimaldives.mv/keynotes\nޓެކް ފެއާ އުކުޅަހުގަ ބާއްވާތި ކަންތައް ބޮޑުވަނީއެއްނޫން އެކަމަކު ރައްރަށުގަ ފެއާތަށް ބާއްވާއިރު އެރަށައް އެއްމެ އެކަށީގެންވާ ކަމެއްކުރުމުން ދާއިމީފައިދާއެއްވާނީ، ރާއްޖޭގަ އެއްމެ ޓެކްނޮލަޖީއަށް އަަހުލުވެރިމީހުން ގިނަވާނީ އައްޑޫ ފޯއްމުލަށް ހިސާބުގަ، އުކުޅަހަކީ މަސްވެރިކަމަށް އަދި މިހާރު ޓްއަރިޒަމް ކުރިއަރާތަނެއް، އެކަމާ ގުޅޭ ފެއާއެއްނަމަ ފައިދާ ބޮޑުވިސް، މިހާރު ފެއާ ނިމުނީމަ އުކުޅަހުމީހުން ދެންތިފެއާމަތިން ހަދާންނައްތާލާނެ، ދާއިމީ ފައިދާކުޑަވާނެ!\nމީ ބައިނަލްއަގުވާމީ ކޮންފަރެންސެއް ރާއްޖޭގަ ބާއްވާ ފުރަތަމަ ފަހަރޭ ނުބުނިކަން ރަނގަޅު. އެހެންނޫނީ އުގައިލް ބަދުވެސް ވާހަކަ ދައްކާނީ އެހެންމީހަކު ދުހުވަހަކުވެސް ރާއްޖެއަށް ކަމެއްކޮށްނުދޭގޮތަށް. ހުރިހާ ކުރެޑިޓެއް އަމިއްލަ އަށް ނަގަން\nމި ޕްރޮފެސަރ މި ތަންފީޒު ކުރަނީ އަންނި މީހާ އަޑީގަ ހުރެގެން ހުޅަގާ އިންޑިއާގެ ކޮން އެޖެންޑާ އެއްބާ؟\nދާން ބޭނުން ... އާޓިކަލް ގައި ފެއަރ އަށް ޒިޔާރަތް ކުރާމީހުންނަށް އެއްވެސް މައުލޫމާތެއް ނެތް.\nއުގޭލަކީ ރައްޔިތުން ބޯކާންވެގެން މޮޔަހައްދަން އުޅޭ ސިޔާސީ އެމްބިޝަނުގައި މަސައްކަތް ކުރަމުންއަންނަ މީހެއްކަން މިހާރު އެނގިއްޖެ. ވަރައްދެރަ. އައިހެޑް ގުޑް ހޯޕްސް ފޯޔޫ..\nހަސަދަވެެރިވިއަސް ތިއީބޮޑުވަރު. ޢެބޭފުޅާ ދުވަހަކުވެސް ސިޔާސީ ކަމެއްގަ އުޅުއްވާތަނެއް ނުފެނޭ. ސިޔާސީ ވާހަކައެއް ނެވެސް ދައްކަވާ. ޢަބަދުވެސް ލިބިފައިހުރި އިލްމެއް ރައްޔިތުންނާ ހިއްސާ ކުރެވޭތޯ ބައްލަވަނީ\nބިވެހިންނަ ރަނގަޅު ގޮތްވެ ކުލީގެ އަޅުވެތިކަމުން ސަލާމަތްވެދާނެ ތީ މޭކަރާމީހުން މިކަމަށް ހަސަދަވެރިވާނެ\n@ހަސަދަވެރިނުވޭ ހަހަހަހަ އުގައިލް ކުރާ ހުރިހާ ކަމަކީވެސް ހަމަ ރައީސް ކަމަށް ކުރިމަތިލުމުގެ ކުރިން ކުރާ ކެމްޕެއިން. ތިހާ ބްލައިންޑް ކޮށް މީހުން ފޮލޯ ނުކޮށް ސުވާލުކުރަން ފަށާބަލަ\nހާދަަ ޓެކޭ މިބުރޯ މެން.


އޭސީސީއިން މިއަހަރުގެ 3ވަނަ ކުއާޓަރގައި 371 މައްސަލަ ރަޖިސްޓްރީކޮށްފި | އެންޓި-ކޮރަޕްޝަން ކޮމިޝަން\nއޭސީސީއިން މިއަހަރުގެ 3ވަނަ ކުއާޓަރގައި 371 މައްސަލަ ރަޖިސްޓްރީކޮށްފި\nއެންޓި ކޮރަޕްޝަން ކޮމިޝަން (އޭސީސީ) އަށް ހުށަހަޅާފައިވާ ޝަކުވާތަކުގެ ތެރެއިން، މިއަހަރުގެ ތިންވަނަ ކުއާޓަރގައި ރަޖިސްޓްރީކޮށްފައިވަނީ ޖުމްލަ 371 މައްސަލަ އެވެ.\nއޭސީސީގެ ތަފާސްހިސާބުތަކުން ދައްކާގޮތުގައި، މިއަހަރުގެ ފުރަތަމަ ނުވަ މަސް ދުވަހުގެ ތެރޭގައި 917 މައްސަލަ ވަނީ ރަޖިސްޓްރީ ކޮށްފައެވެ. އޭގެތެރެއިން، 371 މައްސަލައަކީ 3ވަނަ ކުއާޓަރގައި ރަޖިސްޓްރީ ކޮށްފައިވާ މައްސަލައެވެ. 2018 ވަނަ އަހަރުގެ ތިންވަނަ ކުއާޓަރގެ ތެރޭގައި ރަޖިސްޓްރީ ކޮށްފައިވަނީ 135 މައްސަލައެވެ.\nކޮމިޝަނުގައި ރަޖިސްޓްރީ ކޮށްފައިވާ މައްސަލަތަކުގެ ތެރެއިން ކޮމިޝަނުން ދިރާސާ ކުރުމަށް ފަހު، މިއަހަރުގެ ތިންވަނަ ކުއާޓަރުގައި ތަޙްޤީޤު ކުރުމަށް ނިންމީ 364 މައްސަލައެވެ. 2018 ވަނަ އަހަރު އެމުއްދަތުގައި ތަޙްޤީޤު ކުރުމަށް ނިންމާފައިވަނީ 103 މައްސަލައެވެ.\nއަދި ކޮމިޝަނަށް ހުށަހަޅާ ޝަކުވާތަކުގެ ތެރެއިން، ކޮމިޝަންގެ މެންޑޭޓަށް ނުފެތޭ މައްސަލަތައް ދަނީ އެ މެންޑޭޓެއް އޮތް އިދާރާއަކަށް ފޮނުވަމުންނެވެ. މިގޮތުން، މިއަހަރުގެ ތިންވަނަ ކުއާޓަރގެ ތެރޭގައި 27 މައްސަލައެއް ދައުލަތުގެ ކަމާބެހޭ އިދާރާތަކަށް ފޮނުވާފައިވާއިރު، 2018 ވަނަ އަހަރުގެ އެމުއްދަތުގައި ކޮމިޝަނުން އެހެނިހެން އިދާރާތަކަށް ފޮނުވާފައިވަނީ 8 މައްސަލައެވެ.\nމީގެއިތުރުން، ކޮމިޝަނުގެ މެންޑޭޓަށް ނުފެތޭތީއާއި، އެކަށީގެންވާ ވަރަށް މަޢުލޫމާތު ލިބިފައިނުވާތީ 41 މައްސަލަ މިއަހަރުގެ ތިންވަނަ ކުއާޓަރގައި ނުބަލާ ދޫކޮށްލާފައިވާއިރު، 2018 ވަނަ އަހަރުގެ އެމުއްދަތުގައި 22 މައްސަލަ ވަނީ ނުބަލާ ދޫކޮށްލާފައެވެ.


ރައްޔިތުންގެ ނޭވާ ހޮޅިން ކުރި ވައްކަން: އަމީން ދެން އިސްތިއުފާ ދެއްވާ! | | Sangu News\nރައްޔިތުންގެ ނޭވާ ހޮޅިން ކުރި ވައްކަން: އަމީން ދެން އިސްތިއުފާ ދެއްވާ!\n16 އޮކްޓޯބަރ 2020 - 19:07\n16 އޮކްޓޯބަރ 2020\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު އަރިހު ހެލްތް މިނިސްޓަރ އަބްދުﷲ އަމީން\nރާއްޖެ ކޮވިޑުގެ ބަލިމަޑުކަމުގެ ތެރޭގައި އޮންނަތާ މި ހަފްތާއަށް ހަތް މަސް ދުވަސް ވީއެވެ. ވެރިރަށް މާލެ ސިޓީއިން މި ނުރައްކާތެރި ބަލި ފެނުމާއި އެކު، ގައުމުގެ އެންމެ ހަލަބޮލި ސިޓީއަށް ހުއްޓުން ގެނައީ މަދު ވަގުތުކޮޅެއްގެ ތެރޭގައެވެ. އެތައް ރައްޔިތުންނަށް ހާސްކަން ގެނުވީ މާލޭގެ ހާލަތުގެ ސަބަބުންނެވެ. މިއީ ތޮއްޖެހިފައިވާ ރަަށަކަށް ވެފައި، ހަމަ އެ ދުވަހު މާލެއިން ފުރައިގެން އެތައް ބަޔަކު ރަށްތަކަށް ދިޔައެވެ. ބަލި ކޮންޓްރޯލް ކުރާނެ ގޮތަކާއި މެދު އޭރު އެތައް ބައެއްގެ ކަންބޮޑުވުން އޮތެވެ.\nމިއަދު ވެސްް ހަނދާނަށް އަންނަނީ ރައީސް އޮފީހުގައި ބޭއްވި ނޫސްވެރިންގެ ބައްދަލުވުންތައް މަތީންނެވެ. އެއަށްފަހު ދަރުބާރު ގޭގައި ބޭއްވި ޕްރެސްތަކެވެ. އަޑަށް ބާރުލާފައި ބުނަމުން ދިޔައީ، މި ސަރުކާރުން ގައުމުގެ ރައްޔިތުން މި ބަލިން ސަލާމަތް ކުރުމަށް މަސައްކަތް ކުރާނެ ކަމަށެވެ. ބޮޑު ބަލިމަޑުކަމެއްގެ ތެރެއިން ރައްޔިތުންނަށް އެއްވެސް ކަމެއް އޮޅުވާ ނުލާނެ ކަމަށް ބުނަމުން ދިޔައެވެ.\nކޮވިޑުގެ ތެރޭގައި އެކި މީހުންނަށް ކުރެވުނު ތުހުމަތުތަކާއި، އެކި އިދާރާތަކުގެ އިހުމާލުގެ ވާހަކަތައް ދައްކާކަށް ނެތީމެވެ. މިއަދު ދައްކަން ބޭނުންވަނީ، "އަމިއްލަފުޅަށް" މަގާމުގެ މަސްއޫލިއްޔަތުން އެކަހެރިވެވަޑައިގެން ހުންނެވި ހެލްތް މިނިސްޓަރ އަބްދުﷲ އަމީންގެ ވާހަކައެކެވެ. އޮޑިޓު ރިޕޯޓަށް މިއަދަށް ބަރާބަރު ދެ މަސް ދުވަސް ފުރުނީއެވެ. އަމީން އަދިވެސް މުސާރަ ނަންގަވައިގެން ގޭގައެވެ. މައްސަލައިގެ ތަހުގީގު ފިނިހަކަ ސްޕީޑްގައި ގެންގޮސް އޭސީސީ އިން މައްސަލަ ތަހުގީގުކޮށް ނިންމައިފިއެވެ. ދެއިރު، ދެ ދަޅައަށް ބޭއްވި ކޮމިޓީތަކުގެ އަޑެއް ނީވެއެވެ. މަޖިލީހުގެ މެމްބަރުން ވެސްް ވަރަށް "މައިތިރި" އެވެ. ބުރަކި ޖެހިފައި އޮތް އެންޓި ކޮރަޕްޝަން ކޮމިޝަނުން ވެސް، މަޖިލީހުގައި ކޮމިޝަން ރަނގަޅަށް ފަންކްޝަން ނުކުރާ ކަމާއި، އަދި ތަހުގީގު ކުރުމަށް އަމާޒުވީ ފާޑުކިއުންތަކާއި އެކު ތަހުގީގު ފުރިހަމަ ވީ ކަމަށް ބުނެ ދައުވާ ކުރުމަށް ރިޕޯޓު ވެސް ފޮނުވައިފިއެވެ.\nކޮވިޑާއި ދެކޮޅަށް ރާއްޖެއިން ކުރި މަސައްކަތްތަކުގައި އަމީންނަށް ވަރަށް ބޮޑެތި ފާޑުކިއުންތައް އައެވެ. އޭރު އެ ތުހުމަތުތަކުގެ ވާހަކަތައް ބައެއް ނޫސްވެރިން ދެއްކުމުން ރައްދުގައި ދިން ޖަވާބަކީ މީޑިއާތަކުން ފިތުނަ އުފެއްދުމަށް މަސައްކަތް ކުރަނީ ކަމަށެވެ. ހަމަ އެއާއި އެކު، ކޮރަޕްޝަންގެ އަމަލުތަކާއި އެއްވެސް އޮޅުވާލުމެއް އޮޅުވާލާފައި ނޯންނާނެ ކަމަށް ވިދާޅުވަމުން ގެންދެވިއެވެ. މިއީ ވަކި އަމީން އާއި، އަލީ ވަހީދުގެ ވާހަކަ އެކަންޏެއް ނޫނެވެ. ކޮންމެ މުވައްސަސާއަކުން ވެސް ދެއްކި ވާހަކައަކީ އެއީއެވެ. ސިޔާސީ ވެރިން ޓީވީ ޕްރޮގްރާމްތަކާއި، އަދި ޓްވީޓުތަކެއްކޮށް ބުނަމުން ދިޔައީ "ޒީރޯ ޓޮލަރެންސް ޓު ކޮރަޕްޝަން" ސިޔާސަތުގެ ދަށުން މިފަދަ މައްސަލަތައް ބަލާ ތަހުގީގު ކުރާނެ ކަމަށެވެ. އެހެން ނަމަވެސް އަމީން އާއި ހަމައިން މި މައްސަލަ ނުބެލުނުތާ، އޭނާ މަގާމުން ވަކި ކުރާނެހާ ހިއްވަރެއްވެސް ސަރުކާރުގައި ހުރިހެނެއް ހީއެއް ނުވެއެވެ.\nAcc has mentioned the case in on instigation. However they did not find anything odd in bid processing of these ventilators.\nArcive: May 22\nVentilator ge massala: Thahugeegu adhives kuriya, report nimunu iruves goaheh, adhi corruption eh nufenunu! https://t.co/xQifwHxFIJ\n— Maathu Hussain (@Meythss_) August 17, 2020\nހެލްތް މިނިސްޓްރީގެ އޮޑިޓު ރިޕޯޓުގައި މުޅީން ވެސް ފާހަގަކޮށްފައިވަނީ ދައުލަތުގެ މާލިއްޔަތު ގާނޫނާއި ހިލާފަށް ހިންގި އަމަލުތަކެއްގެ ވާހަކަތަކެކެވެ. ދިވެހި ރާއްޖޭގެ މާލިއްޔަތު ގާނޫނުގެ 10.25 ވަނަ މާއްދާގެ ނ ގައި ބުނެފައިވާ ގޮތުން "ސިންގަލް ސޯސް ޕްރޮކިއުމަންޓް" ގެ އުސޫލުން ތަކެތި ނުވަތަ ހިދުމަތް ހޯދުމުގައި ޕްރޮކިއުމެންޓުގެ އަގު 35،000 ރުފިޔާއަށް ވުރެ ބޮޑުވާނަމަ އެ ތަކެތި ނުވަތަ ހިދުމަތް ހޯދަންވާނީ އެ ފަރާތެއްގެ މާލީ އަދި ފަންނީ ގާބިލުކަން ބެލުމަށްފަހު ކަމަށް ބަޔާން ކުރެއެވެ. އެހެން ނަމަވެސް މިނިސްޓްރީއިން މިފަދަ އެއްވެސް ކަމަކަށް ބަލާފައި ނުވެއެވެ.\nމާލިއްޔަތު ގަވާއިދުގެ 34.10 ވަނަ މާއްދާގެ (ށ) ގައި ބީލަން ހުށަހަޅާ ފަރާތްތަކުގައި ހުންނަންޖެހޭނެ ހުނަރާއި ޤާބިލުކަމާއި ފެންވަރާއި ވަސީލަތްތައް ހުރިތޯ ވަޒަންކުރުމުގެ ގޮތުން ބަލަންޖެހޭނެ ކަންކަން ސާފުކޮށް ހިމަނާފައި ވެއެވެ. އޭގެ ތެރޭގައި ޕްރޮފެޝަނަލް އަދި ފަންނީ ފެންވަރު، މާލީ ވަސީލަތްތަކާއި ގާބިލުކަމާއި ހާލަތު، އިކުއިޕްމަންޓާއި އެހެނިހެން ވަސީލަތްތައް، މުވައްޒަފުންނާއި ހިންގުމުގެ ފެންވަރު، ކުރިން ކޮށްފައިވާ ގުޅުންހުރި އެހެން ޕްރޮޖެކްޓްތަކުގެ ރިކޯޑު، މިހާރު ކުރަމުންދާ މަސައްކަތްތަކާއި އެފަރާތެއްގައި ހުރި ޤާބިލުކަމާއި ހުނަރު އަދި އެކަމަކަށް ބޭނުންވާ ވަސީލަތްތައް ހުރިނަމަ އެކަން، އަދި ޝަރުޢީ ކޯޓެއްގައި ހިނގަމުންދާ ނުވަތަ ހިނގާފައިވާ މައްސަލައެއް އޮތްނަމަ، އެކަމެއް ބެލުމަށް ބަޔާންކޮށްފައިވެއެވެ.\nމީގެ އިތުރުން ދައުލަތުގެ މާލިއްޔަތު ގަވާއިދުގެ 15.10 ވަނަ މާއްދާގެ (ށ) ގައި ބަޔާންކޮށްފައި ވަނީ، ބިޑްކޮމިޓީގެ ހުއްދަ ހޯދުމަށް ހުށަހަޅާ ޕްރޮކިއުމަންޓާބެހޭ ކަންތައްތައް، އެ މަރުހަލާގައި ކުރިޔަށް ގެންދެވިފައި ވަނީ، ގަވާއިދާ އެއްގޮތްވާ ގޮތުގެމަތިންތޯ، ހުއްދަދިނުމުގެ ކުރިން ކޮމިޓީން ބަލައި ޔަގީން ކުރަން ވާނެއެވެ.\nދުބާއީގެ ކުންފުންޏެއްކަމަށް ވާ އެގްޒެކިއުޓާސް ކުންފުނީގެ މައްސަލައިގައި އެންމެ ބޮޑަށް ހާމަވެގެން ދިޔަ އެއް ކަމަކީ، މާލިއްޔަތު ގާނޫނުގެ މި މާއްދާއަށް ހެލްތް މިނިސްޓްރީއިން ރިއާޔަތްކޮށްފައި ނުވާ ކަމެވެ. ކުންފުނީގެ ފަންނީ ގާބިލްކަން ދެނެގަތުމަށް، މެޑިކަލް އިކްއިޕްމަންޓް ފޯރުކޮށްދިނުމަށް ދުބާއީ ކުންފުނިން ފުރިހަމަ ކުރި ޕްރޮޖެކްޓްތަކާއި އެ ކުންފުނީގެ މިކަމުގެ ތަޖުރިބާ ބަޔާންކޮށްދޭ ޕްރޮފައިލެއް ވެސް ހޯދާފައި ނެތްކަމަށް އޮޑިޓުގައި ވެއެވެ. ހަމަ އެއާއި އެކު ދުބާއީ ކުންފުނީގެ މާލީ ގާބިލުކަން ވަޒަންކުރުމަށް ކުންފުނީގެ އޮޑިޓްކުރި މާލީ ބަޔާނާއި، މާލީ ގާބިލުކަން އަންގައިދޭނެ އެހެނިހެން މައުލޫމާތެއް އެއްކޮށް މިނިސްޓްރީއިން ބަލާފައި ނުވެއެވެ.\nމި މައްސަލައިގައި އޭސީސީއިން އަމީންގެ މައްޗަށް ދައުވާ ކުރުމަށް އެދި ފޮނުވި ރިޕޯޓުގައި ވާ ގޮތުން 75 ވެންޓިލޭޓަރު ގެނައުމުގެ އެއްބަސްވުން އެގްޒެކިއުޓާސް އާއި އެކު އެކުލަވާލާފައިވަނީ މަގާމުގެ ނުފޫޒު ބޭނުންކޮށްގެން އަމީނެވެ. އަދި ވެންޓިލޭޓަރުތައް ގެންނަން ހަވާލު ކުރީ އާއްމު އުސޫލާއި ހިލާފަށް ވަކި ބައެއްގެ އަތުން ކަމަށް އޭސީސީއިން ވަނީ ބުނެފައެވެ. ކޮމިޝަނުން އަމީންގެ މައްޗަށް ތުހުމަތުކޮށްފައިވާ ގޮތުން ވެންޓިލޭޓަރު ގެނައުމުގައި އެޑްވާންސް ޕޭމަންޓްގެ ގޮތުގައި %75 އަށްވާ ފައިސާ އާއި %15 އަށްވާ ފައިސާ އެ ކުންފުންޏަށް ދީފައިވަނީ މަގާމުގެ ނުފޫޒު ބޭނުންކޮށް، ދަޢުލަތަށް ގެއްލުންލިބޭ ގޮތަށް ވަކި މީހަކަށް ނާޖާއިޒް ފައިދާއެއް ލިބޭގޮތަށެވެ.\nދުބާއީގެ އެގްޒެކިއުޓާސް ޖެނެރަލް ޓްރޭޑިން އާ ވެންޓިލޭޓަރުތައް ގެންނަން ހަވާލުކުރީ ދުނިޔޭގެ ސިއްހަތާއި ބެހޭ ޖަމިއްޔާ މެދުވެރިކޮށް ނޫންކަން އޮޑިޓުން ވަނީ ހާމަވެފައެވެ. މީގެ ކުރިން އަމީނާއި، ހެލްތް މިނިސްޓްރީން ވެސް ބުނަމުން ދިޔައީ މިއީ ޑަބްލިއުއެޗްއޯގެ ލަފައާއި އެއްގޮތަށް ގެންނަ ވެންޓިލޭޓަރުތަކެއް ކަމަށެވެ. މި މައްސަލައިގައި އޮޑިޓުން ހާމަވީ ކަންތަކަށް އަމީން ވިދާޅުވީ ވެންޓިލޭޓަރުތަކަށް އޮތް ޑިމާންޑާއި އެކު، އެކަން ވީ އެންމެ ބޮޑު ދަތި އެއްކަމަކަށް ކަމަށެވެ.\nމިނިސްޓަރ އޮފް ހެލްތް އަބްދުﷲ އަމީޏް: ފައިލް ފޮޓޯ\nތަކުރާރުކޮށް ވެންޓިލޭޓަރުގެ މައްސަލައިގައި ސުވާލު ކުރީ ސަބަބުތަކެއް ހުރެގެންނެވެ. އެ ވެންޓިލޭޓަރުތައް ގެނައުމަށް ކުންފުނިތަކާއި ހަވާލު ކުރުމުގައި އޮޅުވާލުންތަކެއް ހުރިކަން އެނގޭތީއެވެ.\nދުނިޔޭގެ ސިއްހަތާއި ބެހޭ ޖަމިއްޔާއިން ވެންޓިލޭޓަރު ވިއްކާ ކުންފުންޏެއްކަމަށް ބުނެ، ކުންފުންޏެއްގެ ނަން ރެކަމަންޑް ނުކުރާނެކަން ބުއްދިއަށް ގަބޫލު ކުރެވޭތީއެވެ. އެޑްވާންސް ގެރަންޓީއަކާއި ނުލާ، ޕޭމަންޓު ހެދުމުން ދެން ވެންޓިލޭޓަރުތައް ފޯލްޓީ ވިޔަސް ސަރުކާރަށް ކުރެވޭނެ ކަމެއް ނޯންނާނެކަން އެނގޭތީއެވެ.\nދެ މަސްވީއިރު އަމީންގެ މުސާރަ ހިނގައެވެ. ހެލްތް މިނިސްޓްރީ ހިންގާނެ ވަޒީރެއް ނެތެވެ. މައްސަލައިގައި ލިބުނު ކުރިއެރުމެއް ވެސް ނެތެވެ. ސުވާލަކީ މި ރިޕޯޓުގައި އާ ވާހަކައެއް ނެތްއިރު މަޖިލީހުން މި މައްސަލަ ބަލަން ނޫޅުނު ސަބަބާއި މެދުއެވެ. އަދި އޭސީސީއަށް މި ބޮޑު އޮޅުވާލުން ކުރިން ނޭނގުނީތީ ވެސް ހައިރާނެވެ. ކޮންމެއަކަސް އޭސީސީގެ ތަހުގީގުން މިނިސްޓަރ އަމީން ކޮރަޕްޝަންގެ އަމަލުތަކެއްގައި ބައިވެރިވެފައިވާކަން މިވަނީ ސާބިތުވެފައެވެ. ދުނިޔޭގެ ތަހުޒީބީ ގައުމުތަކުގައި މިފަދަކަމެއް ސާބިތުވެއްޖެނަމަ ކަންކުރާ ރިވެތި އުސޫލަކީ އަމިއްލަފުޅަށް މަގާމުން އިސްތިއުފާ ދެއްވުމެވެ. ކުރެވުނު ކުށަށް މާފަށްއެދި ރައްޔިތުންގެ ނަފްރަތާއި ރުޅިވެރިކަން އިތުރަށް ނޭދޭނަމަ އަމިއްލަފުޅަށް މަގާމުން އިސްދިއުފާ ދެއްވާށެވެ. ރީތިގޮތަކީ އެއީއެވެ.\n20%ވަރަށް ގަދަ 20%ވަރަށް ގަޔާވޭ 0%ބޮޑު ޖޯކެއް 0%ހައިރާންވެއްޖެ 0%ވަރަށް ދެރަ 60%ރުޅިގަދަ ވަނީ\nއިސްތިއުފާ ދޭނީ ކިހިނެތް ހެއްޔެވެ. ރައީސްގެ ފަޅިން އަމީނު ދުރުކުރާކަށް ބޭނުމެއް ނުވެެއެވެ. ދުރުކުރަން ބޭނުންވަނީ މިނިވަން ކަމާއެކު މައްސަލަ ތަހުގީގު ކުރި އިދާރާގެ މެންބަރުންނެވެ. ވރށ ދެރައެވެ.\nއިސްތިއުފާ ދޭކަށެއް ނުޖެހޭނެ ނުކުރާ ކަމެއްގައި. ތަހުގީގީ އިދާރާތަކަށް ފެނުނީ ކޯޗެއް؟ ކޯރަމް ހަމަނުވެގެން ކޯރަމް ހަމަކުރާށޭ ބުނި ވާހަކަ؟ މިއީ ކޮން ޤާނޫނެއްގެ ކޯއްޗެއްގެ ދަށުން ކުށަކަށް ވާ ކަމެއް؟ ދެން ބުނީ ޑަބްލިއުއެޗްއޯ މެދުވެރިކޮށް ނަމެއް ހުށަހެޅި ވާހަކަ. މިނިސްޓަރު ވިޔަސް އަދި ޕިޔޯނު ވިޔަސް ކޮންމެ މީހަކު ނަމެއް ހުށަހެޅިއަސް ޑިއު ޑިލިޖެންސް ހަދަން މަތިކޮށްފައިވާ ފަރާތަކީ ބިޑު ކޮމިޓީ. ބިޑު ކޮމިޓީ މަސްއޫލިއްޔަތެއް މިނިސްޓަރު ބޮލުގައި ނުވެސް އެޅުވޭނެ. ސާފުވެއްޖެ؟


Coronavirus akee China in libunu goas hadhiyaa eh: Trump | Mihaaru\nރައީސް ޓްރަމްޕް (ވ) އާއި ޗައިނާގެ ރައީސް ޝީ ޖިންޕިން ސަލާމް ކުރައްވަނީ. --ފޮޓޯ:އޭއެފްޕީ\nކޮރޯނާވައިރަހަކީ ޗައިނާ އިން ލިބުނު ގޯސް ހަދިޔާއެއް: ޓްރަމްޕް\n29 މެއި 2020 - 15:24 1 comment\nކޮވިޑް-19 ޖެހިގެން އެމެރިކާ އިން 100،000 މީހުން މަރުވުމާ ގުޅިގެން ޓްރަމްޕް ކުރެއްވި ޓްވީޓެއްގައި ޗައިނާ އަށް ފާޑު ވިދާޅުވުމަށް ފަހު ވަނީ އެމެރިކާ އިން މަރުވެ ދިޔަ މީހުންގެ އާއިލާތަކަށް ތައުޒިޔާ ވިދާޅުވެފަ އެވެ.\nއެމެރިކާގެ ސެންޓަ ފޯ ޑިޒީޒް ކޮންޓްރޯލް އެންޑް ޕްރިވެންޝަން އިން ބުނެފައި ވަނީ ކޮރޯނާވައިރަހުގެ އަސަރު ނުކުރާ އުމުރުފުރައެއް އެމެރިކާގައި ނެތް ކަމަށެވެ.\nޓްރަމްޕް ތަކުރާރުކޮށް ވިދާޅުވަމުން ގެންދަވަނީ ކޮރޯނާވައިރަހަކީ ޗައިނާގެ ލެބެއްގައި އުފައްދާ ދޫކޮށްފައިވާ އެއްޗެއް ކަމަށެވެ. ނަމަވެސް ޗައިނާ އިން ދަނީ އެކަން ދޮގު ކުރަމުންނެވެ. ޓްރަމްޕް ވަނީ ޗައިނާ އިން އެ ވައިރަސް އުފައްދާފައި ވަނީ މި އަހަރު އެމެރިކާގައި އޮންނަ ރިޔާސީ އިންތިޚާބު އެމަނިކުފާނަށް ކާމިޔާބުވާން ޗައިނާ އިން ބޭނުން ނުވާތީ ކަމަށެވެ.\nކޮރޯނާވައިރަހަށް އެމެރިކާ އިން 1,768,461 މީހުން ޕޮޒިޓިވްވެފައިވާ އިރު 103,268 މީހުން ވަނީ މަރުވެފަ އެވެ. ޗައިނާ އިން ބަލި ކޮންޓްރޯލް ކުރި އިރު ޕޮޒިޓިވްވެފައި ވަނީ 82,995 މީހުންނެވެ. އެ ގައުމުން މަރުވީ 4،634 މީހުންނެވެ. މުޅި ދުނިޔެ އިން މިހާތަނަށް ވަނީ 5,925,267 މީހުން ޕޮޒިޓިވްވެ 362,541 މީހުން މަރުވެފަ އެވެ.